
CAPITOLUL I 
ATACUL DIN MAȘINI 


La Waring House era foarte cald, în seara aceea de iulie 
în care se dădea ultimul bal al sezonului. Ușile și ferestrele 
erau larg deschise și ventilatoarele zumzăiau puternic. 

In colțul cel mai depărtat de orchestră, stătea izolat, un 
bărbat. Ședea în pragul unui balconaș, privind scena care 
se desfășura înaintea ochilor săi, cu cel mai viu interes. 

Croiala hainelor sale ca și multe alte amănunte, ar fi 
permis unui observator atent să remarce că personajul 
acela retras era de origină americană. Într-adevăr, 
Ebenezer N. Dreen tocmai sosise din Statele Unite. Venise 
pentru prima oară în Anglia, în interes de afaceri și își 
prelungise șederea ca să se mai distreze. 

Americanul nu prea simpatizase înainte pe cetăţenii 
Albionului, dar toate prejudecățile sale se risipiră, când 
secretarul său particular, Sunbury îi făcuse cunoștință - pe 
bordul pachebotului Aquitania - cu un oarecare colonel 
Guy Lowry. 

Colonelul un vechi prieten de școală al secretarului, se 
arătase extrem de afabil faţă de Dreen. li dăduse adresa 
croitorului său și a altor furnizori, îi făcuse rost de câteva 
scrisori de recomandare, îl introduse în anumite cluburi 
elegante și, în sfârșit, îi oferise să se instaleze în casa lui 
din Madison Square. Dreen se arătase foarte surprins de 
această ofertă și Lowry se grăbise să adauge că va lipsi 
aproape trei luni din ţară, și că ar fi preferat ca servitorii 
să nu se simtă liberi iar imobilul să-i rămână fără 
supraveghere. 


Americanul, în faţa acestor argumente, acceptase totul 
și atitudinea colonelului Lowry contribuise cu mult la 
modificarea opiniilor sale asupra supușilor britanici. 

Dansatorii care treceau prin faţa lui îi aruncau priviri 
curioase, căci agentul de publicitate al lui Ebenezer 
avusese grijă să anunţe marii mulţimi engleze că Londra va 
primi vizita unuia dintre cei mai bogaţi oameni din lume. 
De altfel, cifra averii nu constituia latura cea mai 
importantă a personalităţii lui Ebenezer N. Dreen. 
Existenţa lui putea servi drept scenariu unui film de mare 
succes sau drept baza unui veritabil roman. Într-adevăr, 
miliardarul debutase în viaţă prin a fi băiat de serviciu, 
într-un hotel din New York. Apoi devenise, pe rând, 
marinar, căutător de aur, gazetar și explorator. I se 
puneau în seamă numeroase acte de curaj, precum și 
sclipiri geniale. Datorită tenacităţii sale, devenise în ochii 
tinerei generații americane un fel de erou de legendă. 

Dreen își dădea perfect seama de curiozitatea pe care o 
suscita, dar nu-l jena. În timp ce examina, la rândul lui, 
tinerii bărbaţi cu părul gominat! și femeile remarcabil 
îmbrăcate care treceau prin faţa lui, el se simțea mândru 
de vigoarea lui fizică și de robustele mâini care-i ieșeau din 
manșetele-i scrobite. 

— Nu vreţi să dansaţi?, îl întreba Lady Waring, stăpâna 
casei, înaintând spre el. 

Era o femeie mică, cu părul cenușiu și cu obrazul pârlit 
de soare, a cărei mare plăcere era de a vâna pe jos, pe 
orice vreme. Asemănătoare cu Dreen în aceasta, ea nu 
părea la locul ei într-o sală de dans. 

— Așa-i că-i foarte cald?, adaugă ea. 

— Poate, răspunse americanul cu simplitate, dar nu mă 
gândesc la asta căci totul de aici mă interesează. Când mă 
voi întoarce la Madison Square îmi voi trezi soţia să-i 
povestesc ce-am văzut. Cât va regreta că nu m-a 
întovărășit! Dar se simţea obosită. 


1 Pomădat. 


— Sper că d-nei Dreen îi va plăcea în Anglia, zise Lady 
Waring. 

— Oh, îi va plăcea și mai mult de îndată ce se va obișnui 
cu tot ce o înconjoară. Londra este atât de liniștită în 
comparaţie cu Chicago, încât ea va putea face aici o cură 
de odihnă. 

Gazda care fusese crescută la ţară îi răspunse îndată: 

— Nu-mi plac orașele mari. Înţeleg sentimentul d-tale 
dar aici securitatea noastră este destul de relativă. 

Ea avu un tremur ușor și reveni spre interiorul sălii de 
bal. Dreen însă îi replică: 

— Nimic nu m-ar putea speria la Londra. 

Apoi schimbând subiectul convorbirii zise: 

— Nu vreau să vă privez de dans. Cred că este altcineva 
care dorește să vă invite la vals. 

— Dar nu se poate să rămâneţi singur toată noaptea! 

Se întrerupse, privi spre micul balcon și adăugă cu un 
ton mai ridicat: 

— Tu ești, Dick? Nu este momentul să dormi! Vino să te 
faci util! 

Un tânăr înalt, care era pe jumătate întins pe canapea, 
se ridică și înaintă, împingând în faţa lui un copil frumos. 

— Pe Froggy trebuie să-l faci să lucreze, mamă, strigă el 
vesel, căci este mai leneș ca mine. 

Lady Waring păru că nu auzise și reluă, întorcându-se 
spre Dreen. 

— Fiul meu, căpitanul Waring... Dick, iată-l pe d-l Dreen 
care abia a sosit în Anglia. 

Tânărul întinse mâna străinului. Acesta din urmă era 
foarte mândru de vigoarea renumită a strângerii lui de 
mână și nu se aștepta de fel la forţa cu care tânărul Waring 
răspunse strângerii lui. 

Apoi, în timp ce mama lui se depărta, Dick se oferi să-l 
întovărășească pe oaspetele său în sala de supeu. 

— Aș vrea să vă fac cunoștință cu logodnica mea, zise el. 
Adoră tot ce vine din America. 


Dreen examină tot ceea ce îl înconjura cu cea mai vie 
atenţie. Împreună cu soţia lui, aveau intenţia să primească 
la Madison Square și doreau să nu riște să comită o lipsă 
de etichetă 

— Iat-o pe Pam!, strigă deodată căpitanul Waring. Apoi 
adăugă, adresându-se tinerei, subţirică și brunetă, care se 
apropia de ei: 

— Vino repede să-ţi fac cunoștință cu un american 
veritabil. 

Întorcându-se, numaidecât, spre Dreen, făcu 
prezentările: 

— Logodnica mea, Lady Wainwright. 

Figura acesteia era cunoscută miliardarului, căci 
jurnalele din New York îi publicaseră de multe ori 
fotografia. Lady Pamela era celebră, în același timp, pentru 
eleganța şi temeritatea ei. Într-adevăr, acest copil 
încercase în trei rânduri să treacă Atlanticul cu avionul și 
scăpase ca prin urechile acului de la moarte. Căpitanul 
Waring o însoţise totdeauna, dar, cum aparţinea sexului 
tare, isprăvile lui erau mai puţin cunoscute. 

Când un servitor le aduse șampanie, Ebenezer își ridică 
paharul și zise: 

— Aș vrea să închinam în sănătatea unuia din cei mai 
buni prieteni ai mei: colonelul Guy Lowry. 

— Cine este colonelul Guy Lowry?, întrebă Pamela. 

Americanul își privi interlocutorii cu surprindere, căci își 
imagina că mentorul lui trebuia să fie celebru în toată 
societatea înaltă a Londrei. 

Tânăra își dădu seama de surpriza lui și completă 
repede: 

— Nu este nimic extraordinar în faptul că nu vă 
cunoaștem prietenul. Dick și cu mine nu suntem, așa-ziși 
oameni de lume. Trăim mai mult pentru sport. Dar îmi 
repet întrebarea: Cine este colonelul Lowry? 

Dreen începu să râdă: 

— Dumnezeule, mărturisi el, nu pot să vă răspund 


7 


precis. Știu numai că a fost camarad de clasă cu secretarul 
meu, Gustave Sunbury, că este foarte amabil și că m-am 
considerat privilegiat făcându-i cunoștință, căci mi-a pus la 
dispoziție casa lui din Madison Square, împreună cu 
servitorii săi. 

— Adevărat?, murmură Waring cu un ton gânditor. În 
care parte a lui Madison Square locuiește? 

— La nord, la nr. 94. 

— Atunci a cumpărat de curând imobilul, căci era gol 
acum câteva săptămâni. 

— Oh!, vă înșelaţi. Colonelul Lowry locuiește în aceasta 
casă de mai bine de 10 ani. Mi-a mărturisit-o chiar el. Şi-a 
păstrat chiar aceeași servitori. Intendentul casei, Parker, 
mi-a spus că n-ar părăsi pe colonel chiar dacă i s-ar oferi 
un salariu dublu, iar ceilalţi servitori sunt de aceeași 
părere cu el. 

— Probabil că mă înșel, murmură căpitanul. Poate au 
fost modificate numerele de pe Madison Square. 

Cu toate acestea, expresia obrazului lui rămase 
gânditoare și, în timp ce tovarășii săi vorbeau și beau, 
căuta să-și rememoreze ceva din trecut. Avea impresia că 
vorbele rostite de american, evocau în memoria lui o 
poveste de același gen. Dar nu-și amintea cine i-o spusese. 

Deodată se întoarse spre Dreen și întrebă: 

— Aţi auzit vreodată de un compatriot numit James 
Hackett? Era un om care câștigase o avere cu comerțul de 
cereale, în timpul războiului. Apoi s-a ruinat, și s-a sinucis 
în Franţa. Corpul i-a fost găsit în Sena. 

Miliardarul se întoarse spre Waring și fu foarte surprins 
constatând schimbarea care se produsese în fizionomia lui. 
Veselia îi dispăruse, iar ochii albaștrii ai tânărului ofiţer 
aveau o privire ascuţită. 

— Toată lumea îl cunoștea pe Jimmy Hackett! Am făcut 
mai multe afaceri mari împreună. Era un bun prieten al 
nevestei mele care poartă, în amintirea lui, un medalion 
împodobit cu diamante care i-l oferise drept cadou de 

nuntă. Aţi avut ocazia să-l vedeţi? 

— Da, o singură dată, puţin după sosirea lui în Anglia. 
Printr-o coincidență bizară, un om amabil - pe care-l 
întâlnise pe vapor - îi împrumutase casa lui împreună cu 
servitorii cu tot. 

Americanul îl privi pe Waring cu stupoare. Apoi, 
înțelegând deodată semnificaţia acestor vorbe, roși și 
strigă: 

— Vrei să-mi spui că numele împrumutătorului era 
Lowry și că locuinţa se găsea în Madison Square.?. 

— Nu, murmură Waring. Dacă amintirile mele sunt 
exacte, îl chema Edward Green, era - mai mult sau mai 
puţin - medic și locuia în Ruppert Street. 

Pamela avu, deodată, impresia că atmosfera devenea 
încărcată. Se întoarse și constată că americanul îi privea 
logodnicul cu mânie. Căpitanul, dimpotrivă, părea foarte 
calm; se trântise pe un scaun și-și contempla ţigara cu un 
aer absent. 

— Ce vreţi să insinuaţi? repetă miliardarul. Răspundeţi- 
mi cinstit, căpitane. 

— Domnule, începu cel întrebat, să nu bănuiţi că aș 
încerca să vorbesc de rău pe generosul dvs. prieten. Nici 
nu-l cunosc. Cu toate acestea, dacă eram multimilionar, ca 
d-ta. și dacă veneam pentru prima oară în Europa, aveam 
cea mai mare grijă să nu fac legături cu oricine. Nu știți că 
peste tot roiesc șarlatani. In ceea ce-l privește pe Hackett 
n-aș putea dovedi nimic. Dar aș lăsa să mi se taie capul 
dacă n-ar exista o legătură între ruina lui și împrumutul pe 
care l-a făcută, cu casa din Ruppert Street. Toată această 
poveste a fost tulbure de la început până la sfârșit. 

— Dar colonelul Lowry, protestă Dreen, este un vechi 
prieten al secretarului meu particular. 

— Așa-i. Asta uitasem. În acest caz vă cer scuze. 
Desigur, este un om foarte cinstit. 

Americanul se potoli: 

— Ştiţi, reluă el, la noi sunt mai mulţi răufăcători ca aici 

și eu îi simt de la distanţă. Dar acest colonel Lowry este un 
tip foarte bine. S-a arătat ca un bun prieten față de mine și 
dacă aș crede că cineva ar intenţiona să-l bârfească, aș 
pleca imediat din Waring House. Ebenezer Dreen nu 
abandonează oamenii. care i-au inspirat simpatie. 

Waring o izbi cu piciorul, pe sub masă, pe logodnica lui, 
căci Pamela începuse să râdă de intempestivitate a 
americanului. Ea se reţinu și întrebă: 

— Dar ce i s-a întâmplat lui Hackett? Moartea lui a 
rămas misterioasă? 

— De fel, replică Dreen. El a câștigat bani în Statele 
Unite. Apoi când a venit în Europa a fost mușcat de 
păianjenul speculaţiei la Bursă. A jucat și când s-a simţit 
ruinat și-a pierdut capul. Și-a tras un foc de revolver și 
corpul i-a fost regăsit în Sena, câteva săptămâni mai 
târziu. A putut fi identificat graţie inelelor sale. Deci nu 
există nicio legătură între ruina lui, care și-a produs-o 
singur, și casa care i-a fost împrumutată la Londra. 

— Bine, dar de ce a speculat atât de prostește? întrebă 
tânăra fată. 

Americanul ridică din umeri: 

— Ah, asta mă întreb și eu, Lady Pamela, căci am fost eu 
însumi foarte mirat. Probabil a vrut să-și mai mărească 
averea. Cu toate acestea, Jimmy era un băiat pe care, 
niciodată, nu l-aș fi crezut capabil să se lanseze în 
speculaţii nebunești. Am cunoscut însă și alţii care au 
procedat la fel ca și el. De exemplu Parker, sau Minchley 
sau Jeff Bernier. Au fost atinși de aceeași nebunie. 

— Nebunie care pare să se fi ivit de partea astălaltă a 
Atlanticului, remarcă Waring. Nu sunt la curent cu 
povestea lui Bernier dar știu că ceilalți doi se găseau în 
Europa când s-au ruinat. Minchley era la Paris și Parker la 
Dublin. 

— Așa-i că au murit amândoi? 

— Da, Parker a murit într-un azil de săraci, iar Minchley 
a fost victima unui accident de automobil. Cât despre 

Bernier, care era un rege al untdelemnului, a dispărut și 
nu i s-a mai regăsit urma. 

— Încercaţi să mă înfricoșaţi, căpitane? 

Tânărul nu-i răspunse. Privea ţintă în faţa lui și apoi, 
declară: 

— Nu pot să sufăr indivizii care se îmbracă în servitori și 
vin să asculte conversațiile care nu-i privesc. Dacă 
personajul cu urechi mari, care este acum lângă noi, nu se 
îndepărtează îl voi arunca pe fereastră. 

Americanul și tânăra fată întoarseră capul și observară 
un servitor care se îndrepta repede în direcţia bufetului 
unde începu să șteargă paharele. 

— Ăsta-i tot atât de servitor cât mine, reluă Waring. A 
dat târcoale în jurul mesei noastre douăzeci de minute și a 
ascultat toată discuţia noastră. 

— De ce? exclamă Pamela. 

— Oh, răspunse americanul, când un om este atât de 
bogat ca mine este des spionat. Probabil că acest individ a 
încercat să culeagă, din gura mea, vreo informaţie. Poate 
că este în solda vreunui speculator. Numai că aceștia nu 
cunosc metodele mele. Când tratez o afacere importantă 
mă urc într-un avion, la cinci sute de metri înălțime, să evit 
indiscreţiile. 

Tânăra se ridică: 

— Acum când mi-e mai puţin cald aș vrea să dansez. 
Ceea ce vreau însă să vă mai zic, domnule Dreen, vi se va 
părea curios: sunt fericită că nu sunt bogată 

— Aveţi dreptate, lady Pamela, însă nu există decât un 
singur lucru mai plictisitor decât acela de a poseda o mare 
avere... 

— Care? 

— Acela de a nu o avea, ripostă multimilionarul cu unul 
din rarele lui surâsuri. 

Printre avantajele pe care filantropul Lowry la acordase 
americanului, era și folosirea unui magnific Pakard, cu 

șoferul său, Hawke, un individ cu capul mare, nasul turtit 
și o expresie bestială dezminţita însă de perfecta lui 
corectitudine 

La ora fixată, Packard-ul se găsea în faţa lui Waring 
House. Dreen întârzie puţin pe peron ca sa schimbe câteva 
fraze de politeţe cu generalul Waring, gazda lui. 
Miliardarul era în bună dispoziţie. 

— Ascultă, generale, zise el, fiul d-tale îmi place și a avut 
noroc alegând-o pe mica lady Pamela. E adevărat că 
pregătesc un nou zbor spre America? M-ar lua ca pasager? 

— Oh, proiectul este încă vag, răspunse lordul Waring. 
Trebuie să-și construiască avionul dar, până în prezent, n- 
au găsit suficient capital ca să-și acopere cheltuielile 
raidului lor. Ultima oară a plătit tot bătrâna lady 
Queensmarry, mătușa Pamelei. Dar mă îndoiesc că va mai 
accepta s-o facă încă odată. 

— Dragă generale, cu mine aţi fost toţi gentili. Mi-ar 
plăcea, de aceea, să vă arăt gratitudinea mea, Spune 
băiatului d-tale să vină, mâine dimineaţa, pe la orele 11, în 
Madison Square 94, ca să vorbim de afaceri. Poate îl voi 
putea ajuta în proiectul lui... 

— Sunteţi foarte amabil, îi răspunse generalul. Îl voi 
anunța pe Dick. Va fi încântat. Lady Waring și cu mine 
plecăm astăzi în Scoţia, dar fiul nostru rămâne aici. 

— Spuneţi-i să-și aducă și logodnica, căci și pe ea o 
interesează raidul. 

Cei doi bărbaţi își strânseră mâinile. Generalul așteptă 
ca Dreen să se urce în Packard, apoi se grăbi să anunţe 
căpitanului vestea cea bună. 

Mașina lui Dreen trecu prin cartierul aristocrat din 
Mayfair și apoi se angajă prin niște străzi mai zgomotoase. 
Acum parcurgea cartierul teatrelor și al localurilor de 
noapte. 

Deodată, Dreen, observă că șoferul său nu apucase pe 
același drum ca la venire. Americanul se plecă spre 
cornetul acustic dar, în aceeași clipă, Packardul se opri 

lângă trotuar. Un om de talie înaltă, îmbrăcat bătător la 
ochi, sări înainte, deschise portiera și pătrunse în mașină. 

Dreen se ridică dintr-un salt, ca să facă faţă agresiunii. 
O mână îl strânse însă de gât în timp ce pe nas și gură îi fu 
presată o bucată de șifon muiată într-un narcotic. Prin 
portiera cealaltă intrase un alt atacator. 

CAPITOLUL II 
«BANDA FLORILOR» 


Hawke nu întoarse măcar capul, dădu drumul mașinii și 
apucă pe ruta care ducea la gara Waterloo. 

Miliardarul, care era un om robust, se zbătu câteva 
minute. Dar narcoticul își produse efectul lui și, în curând, 
rezistenţa i se diminuă, fără să adoarmă. 

Cei doi adversari îl forţară să se așeze și luară loc lângă 
el. 

— Am făcut treabă bună, declară primul. Acest narcotic 
al șefului este excelent, căci „înmoaie” un om în cinci 
secunde. 

Tovarășul acestuia își aprinse o ţigară și Dreen întoarse 
capul, cu dificultate, să-l privească. Omul era mic, bondoc 
și nebărbierit. Americanul nu era speriat. Cu toate că 
narcoticul îi slăbise considerabil vocea, întrebă: 

— Ce vreţi? Bani? Vă voi da cât poftiţi!... 

— Nu vă obosiţi înainte de a ne fi văzut șeful, replică cel 
mai mic dintre cei doi agresori, și nu încercaţi să faceţi 
vreo boroboaţă, căci... 

Şi apăsă un revolver de plastronul cămășii americanului. 

— Aţi citit prea multe romane polițiste, murmură Dreen. 
Dar asta s-ar putea să vă coste scump. 

Cei doi oameni îl priviră în tăcere și americanul se simţi 
apucat de o poftă nebună să râdă la gândul că el, Ebenezer 
Dreen, fusese răpit ca un copil de 5 ani. 

Mașina traversa acum cartierele mărginașe ale orașului 
și, puţin câte puţin, casele deveniră mai rare. 

Dreen se făcea că doarme dar creierul îi lucra. Se 

gândea că șoferul făcuse parte din complot. I se 
cumpărase complicitatea? Ce ar gândi colonelul dacă ar 
afla trădarea comisă de credinciosul lui șofer? Sau poate 
chiar colonelul... La această idee, americanul nu se putu 
reţine să nu înjure cu glas tare. 

Pe deasupra capului său, cei doi tovarăși schimbau 
priviri. Omul nebărbierit își ridică mâneca hainei, arătă un 
braţ roșu și umflat tovarășului său și mormăi: 

— lată treaba micilor prieteni ai lui Sung Ling. Am găsit 
doi dintre ei în patul meu, noaptea trecută. Chinez murdar, 
aș vrea să-i sucesc gâtul! 

— Nu te sfătuiesc s-o faci, ripostă celălalt. Sung Ling nu 
este un om care poate fi contrazis. 

— Ai dreptate. 

Și amândoi începură să râdă. 

Packardul apucă pe un drum desfundat și începu să urce 
o alee rău îngrijită care ducea la un parc, în fundul căruia 
se ridica o casă mare, pătrată, sobră ca o închisoare. La 
ferestre nu erau perdele, iar zidurile erau acoperite cu 
mucegai. Mașina se opri în fața unui peron larg, din piatră. 
Cei doi paznici ai lui Dreen îl apucară, fiecare, de câte un 
braţ și-l obligară să coboare. 

Ușa casei se deschise și micul grup traversă, mai întâi, 
un vestibul mare decorat cu panoplii și capete de cerbi. 
Atmosfera era grea ca și când casa ar fi fost închisă de 
multă vreme. Dreen respiră același miros greu ca într-o 
menajerie. 

Soporificul îl slăbise atât de mult încât i-ar fi fost 
imposibil să înainteze fără ajutor și cum o fugă îi apărea 
imposibilă se lăsă dirijat de-a lungul vestibulului. Urcară o 
scară și parcurseră, apoi, un culoar lung. 

Ajunși în fața unei uși, paznicii săi se opriră și cel mai 
înalt dintre ei bătu de trei ori, 

— Cine-i acolo? Garoafa? întrebă o voce dulceagă din 
interior. 

— Da, domnule. 

— Dreen e cu tine? 

— Da, domnule. 

— Să intre. 

Ușa se deschise și americanul fu introdus într-o 
încăpere, care servea de salon și birou. Camera era 
luminată de un mare candelabru electric, de stil oriental, 
iar pe jos era un covor gros de Aubusson. In odaie se aflau 
doi bărbaţi. Unul mic, cu fața de bufniță, scria la mașină 
lângă fereastră. Celălalt era așezat înaintea unui birou 
mare și Dreen nu putu să-i observe bine fața. Avu însă 
impresia că acest personaj avea fălcile căzute și niște 
maxilare enorme. Apoi, brusc, individul se învârti pe 
fotoliul lui și americanul avu o senzaţie de veritabilă 
repulsie căci omul care se găsea înaintea lui se asemăna 
cu o caracatiţă. 

Dar impresia de frică resimţită de miliardar nu dură 
decât o clipă. Când paznici săi îi dădură drumul, se așeză 
într-un fotoliu, își încrucișă braţele și întrebă cu 
brutalitate. 

— Ce vreţi de la mine? 

— Ador americanii, murmură cel întrebat. 

— Destul, ripostă Dreen. Vorbește limpede. De ce m-aţi 
adus aici? Ca să căpătaţi bani? 

— Îmi place perspicacitatea dvs., domnule. Da, am trimis 
să vă caut pentru motive pecuniare. Dacă socotelile mele 
sunt exacte, valoraţi douăzeci de milioane de lire sterline. 
Veţi considera exagerată cererea mea de a-mi remite trei 
sferturi din averea dvs. în schimbul libertăţii? 

— Sunteţi foarte modest!, răspunse Dreen batjocoritor. 
Banii îi vreţi în cec sau în numerar? Sau poate numai un 
virament ar fi suficient? 

Banditul ridică un deget, ca pentru a-i impune tăcere, și- 
i zise: 

— Dacă v-aţi da seama de toate cheltuielile care le-am 
făcut și de toate greutăţile care le-am întâmpinat ca să vă 
aduc aici n-aţi mai privi oferta mea cu atâta ușurință, 

Gândiţi-vă la cele ce am trebuit să fac! Primul pion l-am 
mișcat acum doi ani. Vă amintiţi ce s-a întâmplat acum doi 
ani în luna iulie, domnule Dreen? 

Americanul privi. În anul acela, soţia și cu el închiriaseră 
casa unui artist de cinema, în Florida. Vacanţa le fu însă 
tulburată de un eveniment tragic. Dreen scoase un strigăt 
de furie neputincioasă. 

— Dan Wilnott! Primul meu secretar particular și cel mai 
bun prieten pe care l-am avut vreodată... A fost găsit, într-o 
dimineaţă, asasinat pe plajă și poliţia a declarat că a fost 
sugrumat de un nebun. Mizerabile, tu ești autorul acelei 
crime? Dacă l-ai ucis pe Dan Wilnott... 

Americanul încercă să se ridice dar narcoticul îi luase 
toate puterile lăsându-i numai spiritul lucid. 

— Domnule Dreen, protestă banditul, credeam că, ca om 
de afaceri, veţi aprecia răbdarea și perseverența mea. Da, 
decesul regretatului Wilnott a fost primul meu jalon. Al 
doilea l-am plantat făcându-vă să-l angajaţi pe admirabilul 
Gustave Sunbury. Nu-mi sunteţi recunoscător pentru 
faptul de a vă fi furnizat pe asul secretarilor? 

Obrazul lui Dreen luă o expresie de stupoare. Deci, 
curtenitorul și activul Sunbury îl trăda de doi ani și căutase 
să-l facă să cadă în puterea acestei caracatițe. Deci nu era 
vorba de un simplu șantaj, așa cum crezuse la început. 

Interlocutorul lui reluă: 

— Montarea acestei afaceri a ţinut mult timp. N-am 
economisit nici osteneală și nici bani. Când miza este mare 
nu trebuie să te arăţi meschin. Cu toate acestea la un 
moment dat, eram aproape disperat căci Sunbury îmi 
declarase că nu mai are nici un mijloc să vă convingă să 
faceţi călătoria în Europa. Dar când, în sfârșit, v-aţi decis 
să veniţi în Anglia, am știut că mi-aţi încăput pe mâini. 
Atunci, a fost destul să vă fac și întâlniți pe colonelul 
Lowry, căci casa care vi-a împrumutat-o era anticamera 
cursei în care aţi căzut. 

Această ultimă revelaţie nu-l surprinse pe Dreen căci de 

când știa rolul pe care-l jucase secretarul lui, îl bănuia și 
pe acela al amabilului său tovarăș de călătorie. 

— Ce speri să obţii de la mine? întrebă din nou Dreen. 
Nu-ţi voi da nicio centimă. Cred că nu te gândești că aș 
vrea să îmbogăţesc pe mizerabilul asasin al lui Wilnott? 

Șeful bandei îi răspunse: 

— Cred ca nu vă daţi seama exact de situaţie. Sunteţi 
complet în puterea mea. Poliția nu va face nimic pentru 
dvs. căci, azi dimineaţă, d. Sunbury, secretarul dvs. 
particular, va face să apară în presă o notiţă care va 
anunţa că d-na Dreen, împreună cu dvs. aţi plecat spre 
continent pe care-l veţi vizita, incognito, timp de un an. 
Toţi servitorii casei din Madison Square sunt în solda mea 
și vor corobora la declaraţiile lui Sunbury, dacă va fi 
necesar. În Anglia, n-ai amici intimi. Aproape întreaga 
corespondenţă trece prin mâinile secretarului căruia îi este 
ușor să vă imite semnătura. În atari circumstanţe, cred că 
veţi fi de acord cu mine că se va scurge cel puţin un an 
până să se facă o anchetă asupra dispariţiei dvs. 

— Vreţi să spuneţi că mi-aţi răpit și soţia? strigă 
miliardarul. 

— Sper că vom avea plăcerea s-o vedem sosind astă 
seară, replică șeful bandei. Ca să revenim la cele care vi le 
spuneam acum o clipă, cred că v-aţi resemnat la 
perspectiva de a rămâne cel puţin douăsprezece luni aici. 
La sfârșitul acestei perioade de timp vom vedea care sunt 
măsurile care trebuie să le luăm. Probabil că o să faceţi 
speculaţii nenorocite care o să vă reducă enorm averea. 
Dar fiți liniștit. Nu am să vă reduc la mizerie și vă voi lăsa 
un capital suficient care să vă aducă un venit de 3-4000 
lire anual. 

— Planul vostru n-ar fi rău conceput dacă n-ar prezenta 
numeroase lacune, replică americanul. Mai întâi, este 
absolut imposibil ca Sunbury să-mi poată atinge capitalul 
fără consimţământul meu. Desigur va încerca să-mi imite 
iscălitura. Nu va fi însă suficient căci însărcinaţii mei de 

afaceri din Statele Unite nu vor asculta decât de 
instrucţiile scrise de mine, în limbajul convenit, despre 
care secretarul n-are cea mai vagă noţiune. Mă puteţi 
obliga să rămân aici timp de un an și poate și mai mult. 
Dar, după aceea, voi pune mâna pe voi. Am combătut 
gangsteri faţă de care d-ta nu ești decât un hoţ de rând. 

Vorbind, Dreen încerca să-și dea seama de efectul 
cuvintelor lui. Îi fu însă complet imposibil, căci privirea 
ștearsă a adversarului lui nu-i revela nimic. 

— Aţi terminat? întrebă finalmente banditul. 

— Să termin?, replică americanul. Abia încep. 

Celălalt suspină și zise: 

— Mă tem că, în acest moment, comiteţi o greșeală 
destul de răspândită: aceea de a vă subestima adversarul. 
Credeţi că v-am adus aci înainte de a-mi regla proiectele 
până la cele mai mici amănunte? Multe lucruri se pot 
întâmpla într-un an, domnule Dreen. Numeroși oameni, tot 
atât de raţionali ca dvs., și-au pierdut mintea într-o 
perioadă de timp mai scurtă. Mă întreb dacă l-aţi cunoscut 
pe James Hackett? Mi-l reamintiţi până la un punct, așa 
cum era înainte de... boala lui. 

— Asasin mizerabil! strigă Dreen. Încerci să insinuezi că 
ești acela care i-a furat averea lui Jimmy și care l-a făcut 
nebun? Cum te cheamă? 

— Multe persoane doresc s-o știe, replică apostrofatul. 
Prieteni mei mă numesc «Șeful» sau «Numărul 1». Cu 
toate astea vă permit să mă numiţi Harris. 

— Presupun că dirijezi o bandă care-ţi execută ordinele 
mârșave, în timp ce tu tragi avantajele. 

— Am numeroși angajaţi. Asociaţia pe care o prezidez 
este infinit mai serioasă decât o bandă. Doresc, dragă 
domnule, să vă daţi exact seama de valoarea adversarilor 
dvs. Aţi căzut în mâinile unei organizaţii atât de puternice 
încât este imună contra tuturor acţiunilor poliţiei. 
Bunăoară, aceasta nici nu ne bănuiește existenţa. In ochii 
lumii un sunt decât d. Harris, un bătrân original căruia nu-i 

plac vizitele. Această casă este cunoscută sub numele de 
«Castelul din Elmgrove». Pentru iniţiaţi însă este cartierul 
general al «Bandei florilor». 

— «Banda  florilor»!, repetă Dreen. Frumoase flori! 
Acelea care le-am văzut până acum mi-au părut destul de 
veștede! 

— Titlul a luat naștere într-una din reveriile mele poetice 
căci, în mijlocul acestui decor câmpenesc, nomenclaturile 
familiare horticultorilor mi-au părut mai apropiate decât 
cele întrebuințate în prozaica existență cotidiană. 
Fiecăruia dintre angajaţii mei le-am dat câte un nume de 
floare. «Garoafa», de exemplu, care v-a escortat de la 
Londra se numește în viaţa de toate zilele Charles Pickner. 
Mă tem că este urmărit de poliţie pentru paricid. In 
consecinţă, aș face dovada unei totale lipse de tact, 
continuând să-l chem pe adevăratul lui nume. 

— lată o idee excelentă, îl batjocori Dreen. Dar să 
vorbim serios. Ascultă-mă domnule escroc Harris! Nu sunt 
un copil căruia să-i poţi vinde orice în loc de aur. Recunosc 
că în momentul de față ești mai tare. Deci, vorbind fără să 
mă ascund după deget, cât vrei ca să-mi dai drumul? 

Harris ridică din umeri; 

— Cum văd n-am reușit să mă fac înţeles, vă repet că 
vreau trei sferturi din averea dvs., adică 15.000.000 de lire 
sterline. 

— 15 milioane de pietricele!, îi replică americanul. Și 
dacă refuz prin ce mijloc speri să mă constrângi? 

— Eram sigur că-mi vei pune această întrebare! 

— Presupun, zise americanul pe un ton perfect calm, că 
te gândești la diverse procedee de tortură. Îţi garantez că 
vor trebui multe ca să mă îmbunezi. 

— Le vom aplica și scumpei dvs. soţii. 

— Soţiei mele? 

Pentru prima oară, americanul făcu dovada unui 
sentiment de oroare. Dacă soţia lui ar cădea în mâinile 
acestui monstru poate ar fi fost obligat să accepte 

condiţiile lor. 

Harris se ridicase și se învârtea prin odaie cu pași mici. 
Era mai respingător decât așezat, căci corpul părea să fie 
făcut dintr-o mare masă gelatinoasă. 

Se apropie de o fereastră, ridică storul și deschise 
geamurile. Aerul curat al dimineţii intră în odaie 
întovărășit de o rază de soare. 

— Cât de plăcut este mirosul pinilor!, murmură banditul. 
Ah!, uite pe «Narcisa» ducând o lopată. Cred că vrea să 
sape mormântul unuia din câinii nenorociţi care a murit 
astă-noapte în timpul uneia dintre experienţele lui Sung 
Ling. Am fost, într-adevăr foarte mâhnit, dar în interesul 
științei trebuie să te arăţi crud. 

— Gândesc, reluă Dreen, că ai experimentat asupra 
câinelui tratamentul pe care intenţionezi să mi-l aplici. 

— Exact! Trebuie însă să vă spun că, pentru prima oară, 
Sung Ling a eșuat: câinele a murit numaidecât. Ceea ce se 
întâmplă foarte rar. De exemplu, cursa lui de șoareci este o 
inovație genială. 

Miliardarul gândea că este prada unui coșmar 
îngrozitor. Se afla în Anglia, adică într-o ţară unde tortura 
trebuia să fie un lucru necunoscut!... 

Harris continuă: 

— M-ar plăcea să vă fac cunoștință eu Sung Ling. 
«Caprifoiul» va fi atât de amabil să-l roage să vină aici o 
clipă. 

Dactilograful se ridică și întrebă: 

— Trebuie să aducă și instrumente, domnule? 

— Oh, nu! Nu din prima zi. 

Omul părăsi odaia. Harris se întoarse spre Dreen. 

— «Caprifoiul» este un secretar excelent și ar fi o 
adevărată nenorocire să permit poliţiei să-l spânzure. 
Totuși, fără îndoială, este foarte bine că a avut încurcături 
cu ea înainte de a intra în serviciul meu căci certitudinea 
că numai eu pot să-l scap de la spânzurătoare îl face infinit 
mai zelos. 

— Ai strâns un lot încântător de banditi, îl ironiză Dreen. 
Cred că sunt paznicii tăi personali. 

— Mă simt onorat că am în jurul meu oameni atât de 
abili, care nu se încurcă în scrupule zadarnice. Unii dintre 
ei sunt chiar, veșnic dispuși să tragă asupra oricăruia ar 
părea că vrea să evadeze. Vă implor, de aceea, domnule 
Dreen să nu încercaţi, căci nu veţi ajunge departe. Ah, 
uite-l pe Sung Ling... Sper că veţi deveni prieteni. 

În odaie, intră un chinez de statură înaltă. Se înclină în 
faţa stăpânului lui, după sistemul oriental, apoi rămase în 
picioare, cu braţele încrucișate. 

Harris, ai cărui obraji se coloraseră ușor, reluă: 

— Aș vrea să-l convingi pe d. Dreen că vorbesc foarte 
serios. Dar să nu-i faci vreun rău. 

Americanul gândi, din nou, că era jucăria unui coșmar. 

Chinezul se plecă asupra lui, îi apucă braţul și-i ridică 
mâneca. Apoi își plimbă degetele lui lungi pe carne ca și 
cum căuta un punct sensibil. Păru că-l găsise și o durere 
atroce se propagă de-a lungul braţului, de la încheietură 
până la cot. Americanul strânse din dinţi să nu strige dar 
tortura deveni atât de insuportabilă că începu să blesteme 
furios. 

— Destul!, ordonă Harris. Sung Ling,  depășești 
totdeauna ordinele mele. Acum, domnule Dreen, presupun 
că vei înţelege de ce sper să primesc cele 15 milioane de 
lire ale dvs., înainte de sfârșitul anului. 

Americanul își cobori mâneca. Tremura de mânie și-i era 
rușine că blestemase pentru că acest „gălbejit” îi strângea 
brațul. Apoi declară: 

— Ascultă, Harris. În acest moment sunt în puterea ta 
dar va veni ziua când îţi voi suci gâtul între mâinile mele, 
şi-mi vei cere iertare. Cât pentru a-ţi plăti vreo centimă... 

Fără să-și termine fraza se aruncă asupra banditului. 
Efectele narcoticului începuseră să se risipească și Dreen 
își recăpătase toată puterea. Își apucă adversarul și-l 
scutură cu o mână iar cu cealaltă îi administră un pumn în 

plin obraz. 

Sung Ling și dactilograful se precipitară spre Dreen iar 
Harris se zbătea cu mare vigoare. Dar mânia americanului 
era teribilă. El apăsă capul dușmanului său de tăblia 
biroului strigând: a 

— Vrei să-mi torturezi soţia... Îţi voi arăta... 

Ușa se deschise violent și în odaie năvăliră șase oameni. 
Americanul le opuse o rezistenţă disperată dar, curând, 
reușiră să-l doboare și-l legară cu mâinile la spate. 

Harris se ridică. Chiar dacă era furios, obrazu-i nu lăsa 
să se vadă nimic. De pe frunte îi curgea sânge. Il privi pe 
american cu calm și spuse: 

— Vă felicit. Sunteţi primul om care s-a dedat la un act 
de violenţă asupra mea fără să-și piardă, imediat, viața. Vă 
voi ierta căci moartea dvs. ar pune capăt planului meu. Dar 
dacă veţi continua să vă arătaţi tot atât de încăpățânat, 
veţi regreta clemența mea, căci este mai rea ca moartea. 
Mă înţelegeţi? 

Pentru prima oară în viaţa lui, miliardarul își dădu 
seama că avea de-a face cu unul mai puternic decât el. În 
timp ce privea ochii șterși ai interlocutorului său, avu 
impresia că acesta posedă o viaţă inexorabilă și că nu s-ar 
da înapoi de la nimic să-și atingă ţinta. 

Harris își consultă ceasul de buzunar și interveni sec. 

— Am pierdut destulă vreme. «Măceș» și «Pansea» 
duceţi-l pe d. Dreen la numărul opt. Sung Ling, după o oră 
voi avea nevoie de tine în laborator. Și acum «Caprifoiule», 
dacă hârtiile îţi sunt gata, du-le! 

5 CAPITOLUL III 
CAPITANUL WARING LA LUCRU 


După ce-și conduse părinţii la gară, căpitanul Waring 
telefonă logodnicei lui care nu aflase încă oferta generoasă 
făcută de Dreen. Tânăra fată se arătă entuziasmată și 
Waring crezu de datoria lui să-i mai modereze avântul. 

— Nu-ţi face prea multe iluzii. Se poate ca americanul să 
fi vorbit sub influenţa șampaniei. Totuși, te rog să fii gata 
să mergem, pe la 11, la Madison Square. 

La ora 11 fără zece minute, o mașină mică cu două 
locuri, condusă de lady Pamela, ocoli colţul lui Madison 
Street. Lângă ea ședea, îmbrăcat într-un costum de golf, 
logodnicul ei și, la picioarele lor, ghemuită ordonanța lui 
Waring, un hindus mic, cu obrazul brun. 

Cheeta Ram, acesta era numele hindusului, nu-și 
părăsea niciodată stăpânul. Prietenia lor data dintr-o zi în 
care căpitanul salvase viața hindusului omorându-i la timp 
adversarul - la frontiera de nord-est a Indie!. 

— Uite-te!, strigă Pamela. In fața numărului 94 este o 
ambulanţă. Ce s-o fi întâmplat? 

— Nu știu, răspunse Waring. Ceea ce știu însă e că nu 
m-am înșelat. Este exact casa care era goală acum o lună. 
Văd ceva straniu în afacerea asta. Rămâi în mașină în timp 
ce voi cerceta despre ce e vorba. 

Se îndreptă repede spre peron, unde intendentul casei 
vorbea cu un infirmier în uniformă. La câţiva pași de ei 
stătea un poliţist iar pe trotuar erau mai mulți gură-cască. 

Waring se apropie de servitor și-i spuse: 

— Am o întâlnire cu J. Dreen la orele 11. 

— Regret, domnule însă d. și d-na Dreen au plecat cu 
avionul în Franţa, azi dimineaţă. 

— Dar d. Dreen a părăsit Waring House abia la ora unu 
noaptea. N-avea nicio intenţie de călătorie și, plecând, m-a 
rugat să vin să-l văd astăzi. 

Intendentul nu răspunse și căpitanul insistă: 

— Care este adresa lui, la Paris? 

— D. Dreen a dat ordin să nu fie comunicată nimănui. 
Curierul îi va fi trimis de aici. 

Tânărul ofițer se simţi cuprins de bănuieli vagi. Aruncă o 
privire infirmierului și avu impresia că-l mai văzuse recent. 
Nu era servitorul pe care-l surprinsese trăgând cu urechea 
la conversaţia lui cu Dreen, în ajun? 

— Ce-i cu ambulanta asta?, întrebă el adresându-se din 
nou servitorului. 

Acesta părea dispus să-i răspundă: «Asta nu vă 
privește». Dar expresia de pe obrazul ofițerului părea să-l 
îndemne la prudenţă căci răspunse politicos: 

— O cameristă și-a pierdut minţile, astă-noapte. O 
ducem la infirmerie. 

— A înnebunit? 

— Da, domnule își închipuie, în fiecare zi că este un alt 
personaj. Astă-noapte se credea Jeanne d'Arc și azi 
dimineaţă, afirmă că este d-na Dreen. 

Tocmai termina aceste cuvinte, când din casă ieșiră doi 
oameni care trăgeau după ei o femeie cu părul alb și cu 
obrazul rotund, care părea nebună de frică și mânie. Tu 
timp ce era purtată spre ambulanţă striga că soţul ei, d. 
Dreen, se va plânge poliţiei. Fu, însă urcată repede în 
mașină, a cărei portieră se închise. 

Totuși, Waring avusese timpul să remarce că purta, în 
jurul gâtului, un medalion în formă de inimă. Impodobit cu 
diamante, care semăna cu cel descris, în ajun, de Dreen ca 
dăruit soţiei lui de către Hackett. Aceea care fusese târâtă 
în mașină putea fi, în realitate, d-na Dreen. 

Căpitanul făcu un semn poliţistului. 

— Împiedică ambulanta să plece. Doresc să mă asigur că 
această femeie nu este ridicată cu forţa. 

Ochii tuturor se aţintiră asupra lui. Unul dintre «gură- 
cască» făcu un gest de ameninţare. Dar Cheeta Ram, ai 
cărui ochi scânteiau de mânie, se apropiase și individul se 
calmase. Polițistul surâse și răspunse ofițerului: 

— Cunosc această femeie, domnule. O cheamă Simpson. 
Este originară din Ealing și a avut, totdeauna, mintea puţin 
deranjată, de când a intrat în serviciul colonelului Lowry, 
acum vreo zece ani. De altfel este vag, rudă cu nevastă- 
mea. 

Diverși auditori începură să râdă iar Waring avu 
impresia că se făcea ridicol. Și apoi era de necrezut ca o 
femeie să fie răpită în plină zi, la Londra. 

— Scuzu-mă, poliţistule, declară el. M-am înșelat. 

Polițistul salută: 

— Nu vă neliniștiţi, domnule. Mă voi urca personal în 
ambulanță ca să mă asigur că va fi condusă bine la 
infirmerie. 

Tânărul se întoarse la mașina logodnicei sale. 

— M-am purtat ca un idiot, Pam, declară el. Am crezut 
că femeia asta ar putea fi d-na Dreen. Ce vrei, Cheeta 
Ram? 

Micul hindus îl trăgea de mână. 

— Sahib! zise el. Toţi oameni ăștia mint. Eu văzut 
servitorul și polițistul schimbară privire când Sahib nu 
uitat! Femeia nu nebună! 

Waring îl privi, apoi îl întrebă în hindustană: 

— Eşti sigur? 

Ordonanţa răspunse imediat în același dialect: 

— La noi, se întrebuințează un narcotic care nu adoarme 
dar care slăbește. Sunt sigur că a fost folosit asupra 
acestei femei. Am văzut asta din ochii ei. Și apoi are mâini 
albe și îngrijite, care nu sunt de servitoare. 

— Dar ce se întâmplă aici? strigă Pamela. 

Căpitanul privi ambulanţa care se depărta. Polițistul se 

așezase lângă șofer. 

— N-am timp să-ţi explic, replică el scurt. Cred că ne 
găsim în prezenţa unei lovituri în stil mare. Dar nu sunt 
absolut sigur. Urmărește mașina și vezi unde se duce. Apoi 
vino să mă cauţi, peste jumătate oră. Il iei pe Cheeta Ram 
cu tine și fă așa fel ca să nu fii observată de cei care-i 
urmărești. 

— Contează pe mine, replică Pamela. 

Când mașina lady-ei Pamela se depărtă, Waring se 
întoarse la numărul 94. În momentul în care se apropie de 
casă o mașină puternică se opri în faţa peronului. Din ea 
coborâră doi oameni înalţi și bine îmbrăcaţi. Unul avea 
obrazul brun, purta monoclu și o mustăcioară. Celălalt era 
slab și avea figura spână. 

Waring ajunse la ușă în același timp cu ei și-i urmă în 
vestibul. Spânul se întoarse repede și întrebă: 

— Cine sunteţi? Un reporter? 

— Am o întâlnire cu d. Dreen, replică tânărul. Și pentru 
că v-a primit pe d-voastră poate voi fi primit și eu. 

— Va înșelaţi, d. Dreen nu este aici căci a plecat, 
împreună cu d-na Dreen, azi dimineaţă, cu avionul la 
Calais. Fiind secretarul lui particular, o știu precis. 

Timp de câteva secunde, tânărul ofiţer se simţi tulburat. 

— D-ta ești d. Sunbury? întrebă el. 

— Da. Şi iată-l pe colonelul Lowry care a împrumutat 
casa d-lui Dreen. Acum sunteţi satisfăcut? 

Căpitanul îl privi atent și avu impresia că omul manifesta 
o jenă oarecare. 

— Găsesc destul de straniu, replică el, că d. Dreen și-a 
schimbat atât de brusc hotărârea. Ieri seară, era la Waring 
House și ne-a invitat - pe lady Pamela Wainwright și pe 
mine - să venim să vorbim cu privire la subiectul unui raid 
cu un avion pe care dorea să-l finanţeze. 

— Acum pricep: voiţi să-i cereţi bani. Asta se întâmplă 
frecvent. Cum ei sunt destul de ocupati, scrieţi patronului 
meu și scrisoarea dvs. îi va fi trimisă. 

Waring înţelese imediat că Sunbury minţea. Ofițerul se 
întoarse spre colonelul Lowry. 

— Regret că v-am deranjat. Luaţi o ţigară? 

— Mulţumesc căpitane. 

Waring n-avea intenţia să plece, își aprinse o ţigară cât 
putu de încet de la cea a lui Lowry și apoi reluă pe tonul 
unei conversații obișnuite. 

— Este plictisitor ceea ce s-a întâmplat cameristei dvs. 
Robinson, pe care am văzut-o că a fost urcată într-o 
ambulanţă. Era de mult în serviciul dvs.? 

— Oh, numai de o lună, răspunse colonelul. Biata 
Robinson! 

Waring avu impresia că se găsește pe calea cea bună. 
Sau polițistul sau colonelul minţea. Probabil că amândoi nu 
spuneau adevărul, deoarece primul declarase că pe 
servitoare o cheamă Simpson și că era în serviciul 
colonelului de zece ani. 

Sunbury încercă din nou să intervină. 

— Regret dar colonelul Lowry și cu mine avem multă 
treabă, azi dimineaţa. Parker, vrei să conduci pe d. 
Waring? Veniţi, colonele? 

— Desigur, răspunse acesta îndreptându-se spre ușa cea 
mai apropiată. 

Numai că făcuse o alegere proastă căci aceasta în loc să 
ducă într-o cameră era aceea a unui dulap pliu cu veselă. 
De pe buzele colonelului ţâșni o înjurătură și Waring 
începu să râdă zgomotos 

Căpitanul se simţi destul de sigur pe el ca să arunce 
masca și să strige: 

— Am impresia că în zece ani n-aţi învăţat să va 
cunoașteţi prea bine casa. Cât despre servitoarea dvs. 
sunteți sigur că o cheamă Robinson? Imi pare straniu că 
dacă era într-adevăr în serviciu dvs. să nu-i știți cu 
certitudine numele. 

Faţa roșie a lui Lowry deveni purpurie. 

— Aveţi tupeu, strigă el. Cum dracu vreţi să știu mumele 

tuturor servitorilor mei? Vă repet că nu era în serviciul 
meu decât de o lună. A fost angajată special pentru familia 
Dreen, care trebuia să vină. 

— De unde se știa că-l veţi întâlni pe Dreen pe pachebot, 
ca să fie necesară angajarea unei cameriste?, întrebă 
Waring calm. 

— Du-te la dracul, urlă colonelul. 

Sunbury se repezi la el cu pumnii strânși. 

— Destul, strigă el. Dacă,. ai venit cu scopul să ne faceţi 
o scenă voi chema poliţia. 

— Asta va fi greu căci polițistul a plecat cu ambulanta și 
nu se va întoarce atât de repede căci spitalul este destul de 
departe. 

Secretarul schimbă o privire cu Lowry. Nu mai știa ce să 
facă și se decise să ia o atitudine conciliantă 

— Ascultaţi... Dacă consimţiţi să plecaţi în liniște, voi 
aranja ca d. Dreen să vă acorde ce doriţi. Am influenţă 
asupra lui. De altfel vă afirm că nu este aici. Dacă nu mă 
credeţi puteţi cerceta casa. 

Tânărul se așeză și începu să-și umple pipa. Avea 
convingerea că se găsește pe o urmă interesantă, dar 
trebuia să acționeze cu precauţie. 

— Vreau să joc cu cărţile pe masă, începu el. Sunt sigur 
că Dreen n-a plecat în Franţa și că colonelul Lowry n-a 
locuit de zece ani în această casă. În plus cea care a fost 
ridicată azi dimineaţă era d-na Dreen. 

Efectul produs de această ultimă frază nu fu cel așteptat 
de Dick Waring căci interlocutorul lui izbucni în râs: 

— D-na Dreen n-ar fi deloc flatată dacă v-ar auzi, spuse 
Lowry. Cred că n-aţi văzut-o niciodată. 

— Așa-i. 

— De ce nu telefonaţi la spital să vă asiguraţi dacă n-a 
fost adusă acolo, azi dimineaţă, o servitoare? 

Waring ridică, repede, capul. 

— Vă previn, replică el, că cunosc personal pe dr. 
Lazenby, care este directorul spitalului, și că vocea lui la 

telefon îmi este familiară. 

— Perfect, replică Sunbury surâzând. Veţi găsi un aparat 
telefonic în colţul odăii. 

Dick se duse la aparat, formă numărul spitalului și ceru 
să vorbească cu doctorul Lazenby. Câteva clipe mai târziu 
cel chemat întrebă: 

— Cine-i acolo? 

— Dick Waring. Vreau să vă fac o întrebare stranie, dar 
am motivele mele pentru asta. Aţi trimis, azi dimineaţă, o 
ambulanţă în Madison Square 94, ca sa ia o servitoare cu 
părul alb, care are tulburări mintale. 

Urmă o clipă de tăcere și, apoi Lazenby declară: 

—Nu pot să vă răspund imediat. Dar voi întreba 
infirmiera de serviciu. 

Urmă o nouă tăcere și, în sfârșit, răsună vocea 
doctorului: 

— D-ta ești acolo, Waring? Într-adevăr, ambulanta 
tocmai a adus o femeie numită Simpson. 

— Mulţumesc. Regret că v-am deranjat. 

Tânărul închise telefonul. Avea impresia că nu se 
purtase așa cum trebuia. 

E adevărat că cei doi oameni nu-i inspirau încredere. 
Dar în afacerea cameristei, păreau inocenți. 

— Vă prezint scuzele mele, începu el... 

Se întrerupse însă căci de afară se auzea zgomotul unei 
altercații violente. 

— Dar ăsta-i Cheeta Ram!, strigă Waring. Sper că nu va 
omori pe nimeni. 

Se precipită în hol, urmat de Sunbury și Lowry, și-l găsi 
pe hindus în faţa unui geamantan asupra căruia era 
aplecat Parker. 

— Destul!, strigă Waring. Destul. Cheeta Ram! 

— Este unul din prietenii dvs.?, întrebă Sunbury cu 
ironie. 

— Da, replică ofiţerul. Dar în locul dvs., n-aș vorbi atât 
de ușor, căci n-ar ezita să vă spintece de sus până jos. 

Vino, Cheeta Ram, locul nostru nu este aici. 

Coborâră scările fugind și se apropiară de mașina 
Pamelei, care stătea lângă trotuar. 

— Am pierdut cu totul această partidă, declară el 
logodnicei sale. Sunbury și colonelul mi-au făcut impresia 
a doi bandiți. Numai că m--au arătat adevărul cu privire la 
cameristă. Am telefonat la spital și Lazenby mi-a confirmat 
sosirea ei. 

— Dar nu este adevărat!, strigă tânăra fată. Mașina s-a 
oprit în fața unei case murdare din Rupert Street și a 
rămas acolo vreo zece minute. Cei doi oameni care 
ridicaseră bolnava au coborât, au pătruns în automobil și 
n-au mai ieșit. Ambulanţa și-a reluat drumul și am urmat-o 
până la începutul cartierelor mărginașe din sud-vest. Sunt 
sigură că pleca la ţară. 

Căpitanul își șterse fruntea: 

— Nu mai înţeleg nimic, murmură el. Lazenby să fie un 
complice? 

— Așteaptă, exclamă Pamela după ce reflectase o clipă. 
Trebuie să fi fost două ambulanţe: una adevărata și una 
falsă. Cea adevărată trebuia să ducă pe o sosie iar cea 
falsă a ridicat pe d-na Dreen. În felul acesta, cei doi 
complici erau siguri că directorul spitalului va răspunde că 
i s-a adus o nebună. 

— Ai nimerit. Dar ce dracu putem face? 

Tânăra reflectă din nou. 

— Dacă am încerca să regăsim ambulanţa falsă și să 
găsim locul unde s-a dus? Înainte de a lua o hotărâre să ne 
depărtăm însă de aici căci cineva ne observă de la 
fereastră. 

Waring luă loc în mașină și porniră. 

Înaintară în tăcere câteva clipe. Tânăra conducea foarte 
bine și curând ajunseră în strada despre care îi vorbise lui 
Waring. 

— Nu cred să ajungem ambulanta, declară ea. Poate a 
apucat pe un drum lateral. 

— Sigur nu! Căci nimeni n-ar apuca pe acest drum decât 
dacă ar vrea să se depărteze mult de Londra. Şi apoi 
ambulanţa nu poate merge decât cu 15 kilometri pe oră. 
Singurul lucru de care mă tem este ca Sunbury să nu fi 
bănuit ceea ce vrem să facem și să nu fi trimis mașina lui 
să-l prevină pe conducător. 

Cei doi tineri își continuară drumul până ajunseră la o 
răscruce. Un copil, care-l găsiră acolo, le spuse însă că o 
mașină mare de ambulanţă, la volanul căruia era și un 
poliţist, trecuse de cinci minute și le indică drumul pe care 
o luase. 

În curând, Pamela observă vehiculul, la o mică distanţă 
înaintea lor. Pe șosea nu se mai găsea nici un alt 
automobil. 

— Să nu ne apropiem de ei, o sfătui Waring, dar mergi 
exact în spatele lor pentru ca cei care conduc ambulanța 
să nu ne vadă. 

Logodnica lui îl ascultă. Zgomotul motorului care-i 
preceda domina complet pe cel al mașinii lor. Deodată se 
auzi nu țipăt de om speriat și tânărul ofiţer fu cuprins de o 
mânie puternică. 

— Puțin importă, declară el, dacă aceea care o duc cu ei 
este sau nu d-na Dreen. Trebuie să le-o răpesc. 

Waring deschise portiera mașinii și cobori pe scara 
mașinii, ţinându-se în echilibru. Pamela înţelese care-i era 
intenţia și se apropie cât putu de mult de vehiculul din 
faţă. Waring se aplecă și apucă mânerul ușii dinapoi. Apoi 
făcu un semn logodnicei sale care încetini viteza. 

Tânărul trase ușor ușa ambulanţei care cedă. O 
întredeschise și privi în interior. Observă femeia cu părul 
alb ghemuită într-un colţ, în timp ce infirmierul o amenința 
cu pumnul zicând: 

— Dacă vei mai striga, te voi lovi să-ţi uiţi și numele. 

Nenorocita scoase o exclamaţie slabă, căci infirmierul se 
îndrepta spre ea. Acesta din urmă nu știu exact ceea cei 
se întâmplă, căci două mâini robuste îl apucară de gât și-l 

strânseră până ce-și pierdu complet cunoștința. Apoi, 
Waring îl depuse pe podeaua mașinii, se întoarse spre 
femeia care leșinase și o ridică cu atenţie. 

În sfârșit, plecându-se în afară făcu semn Pamelei să se 
apropie. Ea îl ascultă și Cheeta Ram primi în braţe corpul 
leșinat. 

— Duceţi-o la Queensmarry, ordonă Waring cu voce 
joasă. Eu rămân aici, căci am impresia că mașina asta mă 
va conduce la Dreen. 

— Cum!, strigă Pamela, vrei să rămâi acolo? 

— Da. Acum plecaţi, fără ca mizerabilii care sunt în față 
să vă descopere. 

Tânăra se depărtă. Prima grijă a lui Waring fu să închidă 
bine ușa mașinii. După aceea îl legă pe infirmier, încă fără 
cunoștință. 

z CAPITOLUL IV 
IN CELULA LILIECILOR-VAMPIRI 


Nici Lowry și nici Sunbury nu avuseră ideea să dea de 
știre ambulanței. Când părăsiră casa din Madison Square 
nu aveau decât un singur gând: să dea raport șefului lor de 
succesul care încoronase răpirea d-nei Dreen. De aceea se 
îndreptară, cu maşina lor de curse, spre casa unde era 
închis miliardarul american. Nu apucară însă pe șoseaua 
principală ci aleseră, dimpotrivă, drumuri laterale pe care 
nu riscau să fie opriți de vreun poliţist. 

Ajunseră la casa izolată o oră înainte de sosirea 
ambulanței și Harris, care-i aștepta, veni imediat în 
întâmpinarea lor. 

— Ce noutăţi îmi aduceţi, dragii mei prieteni, exclamă el. 
Sper că micul nostru plan este pe calea cea bună a 
reușitei? 

În ciuda acestei primiri amabile, cei doi acoliţi ai 
temutului bandit nu păreau în largul lor. 

— Ne-am debarasat bine de bătrână, afirmă Lowry. Va 
veni dintr-o clipă într-atâta. Dar soţul? 

— D. Dreen? Este perfect sănătos și-și așteaptă soţia cu 
nerăbdare. Azi dimineaţă, l-am prezentat lui Sung Ling. 
Oh, numai o simplă prezentare... 

— Tot mai este încăpățânat? întrebă Sunbury. 

— Din păcate, da. Se va îmblânzi însă cu timpul, ca și 
ceilalți. Dar acum pune-mă la curent cu ceea ce aţi făcut. 
Parker mi-a telefonat că aţi avut o mică încurcătură. 

— Ce imbecil?, strigă colonelul. Sper că nu v-a neliniștit? 
Era numai un tânăr prost, Waring, care a vrut să se 

amestece în lucruri care nu-l priveau. Nu știu cum a avut 
ideea că d-na Dreen este dusă în ambulanţă. Lucrurile ar fi 
putut să se complice dacă n-am fi avut prevederea să 
trimitem la spital pe soţia lui Parker. Am permis tânărului 
să telefoneze medicului șef, ceea ce la dezorientat 
complet. În orice caz nu va putea dovedi nimic. 

— Nici n-ar fi bănuit nimic dacă nu te-ai fi arătat atât de 
stupid!, îl întrerupse secretarul. Ai uitat complet că am 
decis s-a numim pe d-na Parker, Simpson. A căzut în cursa 
care ne-a întins-o. 

— Şi cum să-ţi calific eu conduita ta? urlă colonelul. Ai 
lăsat tânărul să intre în casa din care n-ar fi trebuit să iasă 
niciodată viu. 

Amândoi se priviră cu mânie. Harris ridică mâna și cei 
doi subordonați tăcură instantaneu. 

— Încet... încet... uitaţi că încriminările voastre sunt 
deplasate. Toți suntem capabili să comitem greșeli, dar 
această afacere a fost condusă de o manieră care vă face 
onoare. Când d. Dreen va deveni mai rezonabil, voi știi să 
vă recompensez din plin. Aţi vorbit de un căpitan Waring? 
Lăsaţi-mă să cercetez... 

Traversă odaia, luă un registru de pe o etajeră și zise 
surâzând: 

— Este un anuar care a fost compus special pentru mine. 

— Acest tânăr este acela care a încercat, în câteva 
rânduri, să traverseze oceanul în avion și este logodit cu 
lady Pamela Wainswright, interveni colonelul. 

Harris urmărea o coloană cu degetul; 

— Oh, iată, exclamă el. General sir Geoffrey 
Montmorency Waring căsătorit cu Violette, fiica lui... 
Fecior unic: căpitan Richard Fielding Waring, din armata 
Indiilor, crucea «Meritul Militar» etc. Avere neglijabilă. 

— Mi-am închipuit că nu e un om bogat, zise colonelul. 
Regret că nu e milionar. L-am fi făcut să vină până aici 
pentru a-l învăţa să trăiască. 

— Ne-am pierde cu asta un timp preţios, declară Harris. 

Totuși tânăra este mai interesantă căci cred că unii dintre 
membrii familiei ei posedă avere. 

Întoarse câteva pagini apoi clătină din cap și declară: 

— Nu, au fost ruinaţi de război. Queensmarry este o 
proprietate ancestrală frumoasă. Este acoperită de ipoteci. 
Desigur, lady Pamela mai are una sau două mătuși bogate 
dar n-aș putea să le storc mai mult de un milion. În 
consecinţă, această tânăra fată n-are ce să se teamă de 
mine. 

Cei doi subordonați îl priviră cu o admiraţie amestecată 
cu ură și teamă. Se temeau de el din cauza cruzimii lui, îl 
detestau pentru că se temeau de el, dar nu se puteau 
împiedeca să nu admire infernala abilitate cu care 
organizase banda cea mai periculoasă de criminali care 
existase vreodată. 

Nimeni nu-l cunoștea pe veritabilul Harris. 

De afară se auziră trei sunete de claxon. Ambulanţa își 
anunţase sosirea. Șeful bandei se ridică: 

— Trebuie să mergem să primim pe această femeie 
nenorocită, declară el. Probabil că va dori imediat să bea o 
ceașcă de ceai bine încălzită, după această călătorie 
obositoare. 

Când vehiculul se opri în faţa peronului cei trei complici 
erau în picioare, pe scări. 

— A mers totul bine, «Mugure»?, îl întrebă Harris pe 
poliţist. 

Răspunsul fu afirmativ. 

Din interiorul mașinii nu se auzea niciun zgomot. 

— Trebuie să fi adormit și ea și gardianul. Du-te și 
trezește-i. 

Falsul poliţist cobori de pe scaunul său și se duse să 
deschidă ușa din fund. Fu auzit strigând pe infirmier apoi, 
după câteva momente, vocea-i nu-i mai fu auzită. 

— Grăbește-te, «<Mugure»!, strigă Harris. 

Omul nu răspunse. După o scurtă aşteptare, 
conducătorul ambulanţei se decise să intre, la rândul lui, în 

mașină de unde țâșni, aproape imediat, ca și cum ar fi fost 
proiectat afară. Căzu la picioarele lui Sunbury, care se 
plecă asupra lui și strigă? 

— Dar e mort! Are vertebrele rupte! Ce se petrece aici? 

Harris nu-și pierdu cumpătul. Scoase, din buzunar, un 
fluier și dădu o serie de semnale stridente. Îndată apărură 
oameni din toate direcţiile. 

Șeful lor le arătă cu un gest vehiculul și, conduși de 
Lowry, pătrunseră în trombă în mașină. 

Primul atac fu respins de cineva care învârtea o bancă 
aidoma unei măciuci. Câţiva se dădură înapoi dar alţii 
înaintară. Urmă o luptă scurtă și, finalmente 
supraviețuitorii reapărură înconjurându-l pe Waring. 

— Este tânărul care a vestit la Madison Square, urlă 
Lowry. Este căpitanul Waring, mizerabilul despre care v- 
am vorbit, domnule. 

Harris nu-l asculta. După ce constatase că d-na Dreen nu 
era în mașină dădu câteva ordine scurte, ca să fie ridicaţi 
mortul și răniții. Apoi adăugă: 

— Conduceţi prizonierul în biroul meu. Sunbury și 
Lowry, voi avea nevoie de voi ca martori. 

Căpitanul, cu mâinile bine înlănţuite, fu escortat de doi 
gangsteri în odaia în care Harris vorbise cu Dreen. Șeful 
bandei era așezat în spatele biroului lui, iar secretarul și 
Lowry în picioare, lângă el. 

— Pentru a începe, declară șeful, presupun că ești 
Căpitanul Richard Waring, din armata Indiilor. 

— Exact, răspunse ofițerul care-și dăduse imediat seama 
că omul acesta, cu aspect ridicol, trebuia să fie un 
adversar mult mai periculos decât Lowry sau Sunbury. 

— Căpitane, doresc să-ţi pun câteva întrebări. Mai întâi, 
ce-ai făcut cu d-na Dreen? 

— Cine este d-na Dreen?, întrebă tânărul cu un aer 
inocent. 

— Doamna care se găsea în ambulanţă. 

— Dar nu era d-na Dreen, ci o cameristă numită Simpson 

sau, poate, Robinson. Întrebaţi-l pe colonel dacă nu este 
așa. 

Harris și tânărul ofiţer se priviră ca doi dueliști, care se 
măsoară înaintea luptei. Fiecare constata că adversarul 
său era plin de hotărâre. 

— Căpitane, relua șeful bandei, permite-mi să-ţi dau un 
sfat. Desigur că ești viteaz dar dacă vei refuza să răspunzi 
întrebărilor mele consecinţele mutismului d-tale vor fi 
dezagreabile. Cred că n-a fost bine să te amesteci într-o 
afacere care nu te privea de fel și intervenţia d-tale a adus 
o oarecare întârziere în executarea unuia dintre proiectele 
mele. Ori, persoanele care mă contracarează, o regretă 
totdeauna. Îţi mărturisesc, pe faţă, că nu vei părăsi viu 
această casă și că, mai devreme sau mai târziu, va trebui 
răspunzi interogatoriului meu. Ar fi mai bine să te 
hotărăști imediat pentru asta, căci posed mijloace să te fac 
să vorbești contra voinţei d-tale. 

— Ce dorești să știi? 

— Unde este d-na Dreen? 

— În siguranţa. Acolo nu-i puteţi face nici un rău. Pot la 
rândul meu, să vă întreb unde este soţul ei? 

— Desigur. Este în această casă și va rămâne aici până 
ce va fi cumpărat de 15.000.000 de lire acţiuni de ale 
minei Willaby. Într-alţi termeni, până ce-mi va fi vărsat trei 
sferturi din averea lui. Nu ezit să ţi le spun toate astea căci 
morții nu repetă, niciodată, nimic. 

— Pot să știu de ce aveţi nevoie și de d-na Dreen? 

— Foarte simplu: soţul ei este foarte încăpățânat și sper 
că prezenţa soției lui îl va face mai accesibil 
raţionamentului. Cât despre d-ta, de acum, vei petrece trei 
zile și trei nopţi într-o celulă goală și, înainte ca să se fi 
scurs acest timp, vei fi foarte dornic să răspunzi la toate 
întrebările care îmi va plăcea să ţi le pun. 

— Îl vei pune în colivia păsărilor?, întrebă Sunbury cu 
oroare. 

— Exact, replică Harris. Şi d-ta, căpitane Waring poţi să 

te consideri fericit că vei fi supus la un tratament mai 
riguros. Dacă n-aș admira curajul d-tale te-aș fi condamnat 
la «cască» sau la «cursa șoarecilor». Cred însă că colivia 
păsărilor va fi suficientă. Lowry, vrei să ai bunătatea să-l 
chemi pe Sung Ling? 

În timpul tăcerii care urmă, tânărul ofițer observă că cei 
doi acoliţi ai lui Harris, cu toată absenţa lor de scrupule, 
păreau speriați de hotărârea luată de șeful lor. 

Chinezul intră cu pasul lui tăcut și Waring privi în jurul 
lui să vadă dacă nu există nicio posibilitate să fugă. Trebui 
însă să renunţe la această idee. Mâinile îi erau legate 
zdravăn iar oamenii care-l înconjurau erau înarmaţi cu 
măciuci. 

— Sung Ling, începu Harris, te rog să-l duci pe domnul 
în colivia păsărilor. După trei zile și trei nopţi, mi-l vei 
readuce. 

«Colivia păsărilor» părea situată în fundul casei care era 
mai mare decât bănuise Waring din exterior. În timp ce 
mergeau pe coridoare și coborau scări, Waring își notă 
mintal topografia locuinţei. Aceasta i-ar putea fi folositoare 
în caz de evadare, deși avea puţine speranţe să poată fugi. 

Ajunseră la o poartă de fier care proteja intrarea unei 
căsuțe asemănătoare cu aceea în care sunt păstrate 
animalele sălbatice în menajerii. Waring fu împins 
înăuntru, apoi îi fură dezlegate mâinile și chinezul zăvori 
poarta. Sung Ling își apasă obrazul galben de zăbrele și 
zise: 

— Negrul, care este numit «Macul», va fi pus de 
santinelă în faţa ușii, cu un revolver încărcat. 

Tânărul privi în jurul lui. Camera era întregime goală. N- 
avea decât un pat îngust, din scânduri, într-un colţ. Era 
bine luminată. Ridicând capul, văzu o bârnă groasă care 
traversa plafonul și de care erau suspendaţi un fel de 
struguri negricioși. 

— Nu voi încerca să fug, replică Richard, căci am dormit 
în camere mai proaste decât asta. Am dormit chiar, la 

Galipoli, în burta unui cal mort. 

Chinezul surâse ușor și se depărtă și, la câţiva pași, de 
poarta de fier apăru un negru, cu un pistol în mână. 

Prizonierul își examină celula cu grijă dar nu descoperi 
nimic alarmant. Termină prin a se lungi pe scânduri, pe 
care nu erau nici saltea și nici vreo cuvertură. 

— Mai întâi, gândi Waring, trebuie să ies de aici. Apoi 
să-l regăsesc pe Dreen și să-l eliberez. Numai că evadarea 
nu va fi ușoară. 

Cu aceste gânduri adormi. Două ore mai târziu se trezi 
în mijlocul unui susur. Somnul îi fusese populat de 
coșmare. I se păru că mari forme întunecoase se abăteau 
asupra capului lui și-i dădeau o senzaţie de înăbușire. Se 
ridică și ascultă. Celula era cufundată în semi-obscuritate 
și Waring putu să-l observă pe «Mac» privind în sus. Il 
imită și constată că ceea ce luase drept ciorchine de 
struguri începuseră să se miște. Grămezi enorme de lilieci 
se învârteau deasupra celulei. În aceeași clipă simţi pe 
obraz o picătură caldă. Duse mâna acolo. Sângele îi curgea 
din mai multe tăieturi mici, pe care și le pipăi pe frunte. 
Mai avea altele și pe mâini. Tânărul ofițer mai constată că 
în jurul acestor tăieturi, pielea era umflată. 

Înţelese repede. Harris îl încuiase cu păsări-vampiri. 
Waring știa că oameni și cai fuseseră goliți de sânge într-o 
singură noapte în timp ce monstruoasele păsări le făceau 
vânt cu aripile lor, să-i împiedice să se trezească. 

Acum își dădea seama de proiectul dușmanului său. 
Atâta timp cât va fi în această celulă nu va îndrăzni nici să 
doarmă și nici măcar să se întindă pe pat, căci imobilitatea 
lui ar atrage imediat asupra lui acești vampiri. 

Se ridică dintr-un salt și începu să meargă în lungul și 
latul celulei. Era nebun de mânie împotriva individului 
diabolic care gândise o asemenea tortură. Câte victime a 
făcut să intre în această celulă infamă, până în momentul 
în care nenorociţii își pierduseră complet raţiunea? 

Waring se știa robust și energic dar va putea suporta 

mult timp această promiscuitate? 

Era foarte obosit. Totuși nu îndrăznea să se oprească 
căci, pe măsură ce obscuritatea devenea mai profundă, 
păsările deveneau mai îndrăzneţe. Aripile lor grele, îi 
loveau fără încetare obrazul și una dintre ele încercă chiar 
să se prindă de capul lui. 

Orele treceau. Celula era cufundată acum în întuneric și 
tânărul ar fi dat mult să aibă cinci minute de odihnă. Dar 
asta era complet imposibil căci cum se oprea, vampirii 
veneau să-l muște. Nenorocitul avu viziunea morții 
înfricoșătoare care-l aștepta: va termina prin a cădea la 
pământ, extenuat, și aceste fiare abominabile se vor 
arunca asupra lui. Desigur, ar fi preferat să se sinucidă. 

Se întoarse spre negrul care-l contempla cu cel mai 
mare interes. 

— Nu pot să suport asta, îi zise el. Înnebunesc. Spune-i 
stăpânului tău că-i voi răspunde la întrebări. 

Omul îl ironiza: 

— Vei rămâne înăuntru trei zile... Păsările încă n-au 
început așa cum trebuie. 

— Dacă mă lași să ies îţi voi da 500 de lire. 

— N-am nevoie de bani... Sunt foarte bogat. 

Waring reîncepu să meargă. Așa cum prevăzuse negrul, 
păsările deveneau mai agresive. Ofiţerul dobori una care 
se abătu asupra lui și o strivi sub călcâie. Apoi simulă 
disperarea și zgudui barele strigând: 

— Innebunesc! În numele cerului, lăsaţi-mă să ies. 

În loc de răspuns, negrul îl ameninţă cu revolverul. 

— Trage! Dar trage odată!, strigă Waring. 

În realitate, temnicerul lui n-avea intenţia să-l omoare. 
Plecă arma. Căpitanul surâse: planul lui începea să 
reușească. 

Se apropie de patul de scânduri și începu să desfacă 
etamina cu care era acoperit, făcând-o fâșii. După vreo 
jumătate de oră avea un fel de frânghie, lungă de vreo 30 
de picioare și destul de rezistentă să suporte greutatea 

unui om. Apoi demontă unul din picioarele de lemn care 
susținea planșeul de scânduri și-l fixă la extremitatea 
frânghiei. Aruncă frânghia peste grinda pe care erau 
agăţate păsările. Apoi fixă celălalt capăt al frânghiei așa ca 
aceasta să rămână spânzurată, solid fixată. 

Negrul aprinse o lampă electrică și examina cu atenţie 
ce făcea prizonierul. li strigă să se oprească și-l ameninţă 
din nou, cu revolverul. 

— N-ai decât să tragi, îi strigă Waring. Mi-ar fi absolut 
egal, căci vreau să mă spânzur. 

«Macul» era perplex. Dacă omul alb ar scăpa de tortură 
prin moarte, Harris ar fi fost furios. Trebuia deci să intre în 
celulă și să-i ia frânghia. 

Negrul deschise ușa și înaintă spre mijlocul celulei. 
Aproape în aceeași clipă, Waring îi zvârli în obraz piciorul 
de lemn - care atârna de frânghie - și-l dobori. O clipă mai 
târziu. Richard îi sări de gât și-l izbi cu capul de pământ. 
Apoi își legă puternic adversarul și-l trase afară din celulă 
căci nu era atât de crud încât să-l lase expus atacului 
păsărilor-vampir. Vâri revolverul paznicului în buzunar, 
apucă piciorul de lemn și alunecă, fără zgomot, pe culoar - 
după ce-și scoase pantofii. 

După câteva clipe, o rază de lumină - care se filtra sub o 
ușă - îi atrase atenţia. Se apropie și privi prin gaura 
broaștei, ceea ce îi permise să vadă un laborator mare, 
admirabil echipat. Harris și Sung Ling, îmbrăcaţi în bluze 
albe, și având câte un bisturiu în mână, erau aplecaţi 
asupra unei mese. Waring nu putea să vadă care era 
animalul legat acolo dar putea să-i audă gemătul de 
durere. Il cuprinse o furie teribilă, căci iubea animalele și 
avea oroare de vivisecţie. În această clipă, îl uită pe Dreen. 
Uită și de propria lui securitate și nu mai avu decât o 
dorinţă: de a reda libertatea tuturor animalelor nenorocite 
care le vedea în cuștile înșirate de-a lungul pereţilor. Erau 
pisici, câini, maimuțe, cobai și păsări. Ofițerul întoarse 
ușor clanţa ușii care cedă și se strecură în interior. 

Chinezul fu primul care-l observă. Gura i se deschise mare 
și obrazul lui galben deveni verde de frică. Apoi Harris se 
întoarse și-l contemplă pe Waring cu ochii lui sticloși. 

— Dacă spui un singur cuvânt, te ucid, murmură ofiţerul 
printre dinţii săi strânși. Şi, pentru început, omoară 
imediat acest câine nenorocit ca să-i pui capăt suferințelor 
lui. 

Chinezul se supuse și gemetele încetară îndată. 

Waring se simţi ușurat și reluă: 

— Deschide cuștile și redă-le libertate tuturor acestor 
animale. Dar repede! 

Spunând aceste vorbe administră o puternică lovitură de 
picior lui Harris și-l apucă pe chinez de cot de așa manieră 
încât îi smulse o schimonoseală de durere. Câteva minute 
mai târziu, toate animalele erau liberate. Câinii și pisicile 
fugiră prin ferestrele pe care le deschise Waring iar ceilalţi 
captivi alergară să-și caute refugiul în parc. 

— Acum, reluă căpitanul care-și regăsise sângele rece, 
să vorbim puţin, mizerabile. Mai întâi vei merge să-mi arăţi 
unde se găsește d. Dreen. Apoi, te voi închide în celula din 
care am evadat, în timp ce mă voi duce să chem poliţia. 

Harris îl privi și declară: 

— Constat că n-am greșit presupunând că ești foarte 
energic, tinere. Ai câștigat. Primește felicitările mele căci 
ai reușit acolo unde mulţi alţii au eșuat. Imi dai voie să 
fumez? 

— Desigur. 

Șeful «bandei florilor» scoase o tabacheră de aur, își 
alese o ţigaretă și-i întinse cutia și lui Waring, care se 
servi. 

— Aveţi un chibrit, îi zise el. 

Waring îl servi. 

— Mulţumesc. Mă tem să nu fie ultima dată când voi 
putea fuma, căci - precis - voi fi spânzurat. Poate o voi 
merita. Cine știe? Am trăit urmând ideile mele, dar... 

— Destul, îl întrerupse Waring, n-au timp să te ascult. 

Vreau... 

Se întrerupse căci se înăbușea și înaintea lui odaia părea 
că se învârtește. Își dădu seama că fusese înșelat și ridică 
mâna ca să tragă, dar Sung Ling se apropie dintr-o 
săritură și-l dezarmă, în timp ce vocea lui Harris murmură: 


— Nu, tânărul meu amic, nu cred că trebuie să fiu 
spânzurat numaidecât. 

CAPITOLUL V 
CHEETA RAM INTERVINE 


Queensmarry, proprietatea familiei Wainswright, nu era 
decât la vreo 15 kilometri de locul unde Richard Waring 
scăpase pe d-na Dreen și Pamela, care cunoștea admirabil 
împrejurimile, se întoarse acasă cu toată viteza. Cheeta 
Ram, aşezat lângă ea, o sprijinea pe d-na Dreen care era 
încă leșinată. 

Bătrâna lady Queensmarry, mătuşa Pamelei, era singură 
în castel. De aceea, Pamela se decise s-o conducă pe d-na 
Dreen la o casă mică de lângă castel, unde locuia bătrâna 
ei doică, Robbins, care-i era foarte devotată și nu-i refuza 
nimic. 

— Vreau să te ocupi de această nenorocită, îi spuse 
Pamela. A fost victima unui soi de accident și are nevoie de 
calm și odihnă. Peste una sau două zile, sper să pot s-o 
conduc într-o casa de sănătate. Dar, pentru moment, este 
mai bine să rămână aici. Numai să nu spui la nimeni de 
prezenta ei. Îmi promiţi? 

D-na Robbins era o femeie simplă care nu se gândi o 
clipă să discute hotărârea ce-o avea de luat. Presupuse că 
doamna în vârstă, care-i fusese adusă, era victima 
manierei exagerat de rapidă cu care-și conducea mașina 
lady Pamela și că tânăra nu vroia să dea amploare 
accidentului. În realitate, logodnica lui Richard vroia să 
aibă timp să reflecteze. 

Pamela se duse să caute un medic. Cunoștea pe acela al 
satului Queensmarry, vechi practician, care o adusese pe 
lume. Porni cu mașina și reveni imediat cu el la doica ei. 


45 


Aceasta se grăbi să-i povestească doctorului că Pamela 
salvase pe această doamnă, care fusese trântită de o 
mașină. 

Doctorul Duke nu puse la îndoială versiunea care-i era 
furnizată. Examină îndelung pe d-na Dreen și apoi declară 
că suferise un șoc violent care o obliga la o odihnă 
completă și că orice mișcare ar putea să-i fie fatală. Starea 
de comă în care se găsea ar putea ţine mai multe zile și 
interzise absolut orice zgomot și orice agitaţie în jurul 
bolnavei căreia îi va trimite una die infirmierele sale. 

— Ar trebui să-i fie prevenită familia, adăugă el. 

— Oh!, n-ar trebui să fie înștiințat decât soţul ei, 
răspunse repede Pamela, și acesta lipsește pentru moment. 
Bolnava este d-na Dreen... 

— Soţia lui Dreen miliardarul?, exclamă doctorul. 

— Cred că da. 

După ce luă toate măsurile de rigoare ca să asigure 
confortul bătrânei doamne, Pamela se duse la castel și-o 
anunţă pe mătușa ei că avea intenţia să rămână câteva zile 
lângă ea. 

Lady Queensmarry era obișnuită cu excentricităţile 
nepoatei ei, pe care o iubea foarte mult, așa că sosirea 
inopinată a acesteia n-o miră de fel. 

Până a doua zi dimineaţa, Pamela nu se neliniști defel 
căci nu luase această afacere în tragic. Totuși, absenţa și 
tăcerea logodnicului ei începură s-o surprindă, deși avea 
toată încrederea în energia lui Dick pe care-l văzuse 
descurcându-se dintr-un mare număr de situaţii dificile. 

Dimineaţa, se duse la d-na Dreen și găsi, la căpătâiul ei, 
o infirmieră experimentată. Apoi se reîntoarse la castel 
unde i se dădu o scrisoare a cărei adresă era scrisă de 
mâna căpitanului Waring. O deschise și citi cele ce 
urmează: 


Porley Hotel, Bedford Square, Brighton 
Scumpă Pamela, 

Am făcut o gafă, dar o gafă de mare. Bătrâna 
doamnă care am presupus a fi d-na Dreen este, în 
realitate miss Alicia Dreen, cumnata ei. Ea a 
înnebunit subit și era dusă într-un spital particular, 
condus de un sir Williams Moresby, când am răpit- 
o. Asta iți va explica de ce ni s-a părut afacerea 
misterioasă. Dreen nu voia să se știe că sora lui era 
nebună. 

Am avut o lunga convorbire cu sir Williams 
Moresby. Cum este un băiat excelent, m-a iertat cu 
condiția ca miss Alicia Dreen să-i fie readusă 
numaidecât. Va veni să-ți facă o vizită la 
Queensmarry ca să-i indici locul unde se găsește. 
Poţi să ai toată încrederea în el și sper că i-o vei da 
pe bătrâna doamnă foarte repede. 

Am venit aici să fac curse cu barca cu motor cu 
Froggy Hennigan pe care l-am întâlnit, din 
întâmplare, ieșind de la sir Williams. Voi rămâne 
aici, fără îndoială, cel puţin o săptămână. La 
revedere, deci scumpa mea. Aranjează ca miss 
Dreen să se întoarcă la spital fără întârziere. 

Al tàu, 

DICK 


Scrisoarea aceasta era un fals, dar un fals atingând 
perfecţia căci era opera unui specialist al genului. Harris, 
care întrebuința serviciile bandiţilor cei mai bine calificaţi, 
făcuse o spargere în apartamentul lui Waring și ordonase 
să fie ridicate niște scrisori de acolo. Proiectul lui fu 
încununat de succes. Se descoperise o scrisoare adresată 
de căpitan logodnicei lui și pe care nu avusese timp s-o 
pună la poștă. In ea făcea aluzie la tânărul Hennigan și la 
barca motor a acestuia, la Brighton. In felul acesta, misiva 
primită de Pamela prezenta toate caracteristicile stilului 
lui Waring. Emisarii lui Harris bătuseră, de asemenea, 
recordul rapidităţii. Numai admirabila lui organizaţie 

putea să ducă la bun sfârșit spargerea apartamentului, 
redactarea falsei scrisori și punerea ei la poștă, la 
Brighton, în aceeași seară. 

Harris acţionase astfel, deoarece își dăduse seama că 
Waring era un tip de om pe care tortura nu l-ar fi supus 
prea ușor și că s-ar fi scurs un timp apreciabil până când 
procedeele aplicate de Sung Ling să-i fi smuls secretul 
reședinței d-nei Dreen. Ori, el își aminti că Pamela luase 
parte activă la răpirea acesteia, Lowry recunoscând-o. De 
aceea el expedie scrisoarea la Queensmarry, proprietatea 
familiei tinerei fete și care nu era departe de locul unde se 
produsese răpirea. 

Pamela nu puse la îndoială, nici un moment, 
autenticitatea scrisorii și explicaţia pe care o conţinea îi 
păru suficientă. Desigur că găsea puţin cam straniu ca 
Dreen să fi luat atâtea precauţiuni pentru a ascunde 
nebunia surorii lui. În același timp, gândi însă că un om 
atât de bine văzut ca miliardarul putea să se teamă ca o 
publicitate de acest gen să nu fie făcută în jurul lui ca să-i 
răpească încrederea acţionarilor săi. 

Cu toate acestea, conduita lui Dick îi părea 
extraordinară. Nu era în obiceiul lui să plece în vacanţă 
lăsând-o încurcată cu o situaţie delicată. Dar îl iubea atât 
de mult că-i găsi tot felul de scuze. 

Era ora 11 și un sfert când Pamela citi scrisoarea. La 12 
fără cinci pe aleea care conducea la castelul Queensmarry 
pătrunse o mașină mare, de ambulanţă, pe care tânăra o 
recunoscu îndată și se opri lângă peronul casei. Bătrânul 
intendent al Wainswright-ilor veni s-o anunţe pe lady 
Pamela că sir Williams Moresby întreba de ea. 

Sir Williams Moresby, care era unul din agenţii cei mai 
dibaci ai lui Harris, era un tip mic și slab, cu un nas coroiat 
și favoriţi albi. Atitudinea lui fu extrem de curtenitoare. 
Tăie cu un gest scurt scuzele Pamelei și declară: 

— Vă afirm, domnișoară, că am cea mai vie admiraţie 
pentru maniera în care aţi acţionat, d-ta și căpitanul 

Waring. Singura persoană care s-ar putea simţi jignită este 
doamna Dreen. 

— Sunteţi foarte amabil, murmura tânăra fată, dar mă 
tem că v-am cauzat multe neplăceri. 

— Dumnezeule, mărturisesc că am fost foarte surprins 
de a-l găsi pe căpitanul Waring în mașină în locul bătrânei 
doamne pe care o așteptam. Dar mi-a explicat numaidecât 
ceea ce se întâmplase și am râs împreună. Acum, dacă nu 
vedeți vreun inconvenient, mă voi duce să-mi iau bolnava. 
Se găsește aici? 

— Nu, răspunse Pamela. Am instalat-o într-o vilă mică 
din apropiere și te las pe d-ta să ghicești de ce?, adăugă ea 
râzând. 

Sir Williams Moresby surâse la rândul lui. 

— Ah, înţeleg! Vă temeaţi ca «răpitorii» să nu vină s-o 
reia. Fără îndoială, citiţi romane polițiste. Cred că ele 
contribuie să facă generaţia dvs., foarte neîncrezătoare. 

— Posibil, recunoscu Pamela. Dar să nu vă întârzii. 
Vreau să vă arăt drumul spre mica vilă și ambulanta 
trebuie să ne urmeze căci nefericita femeie este în comă. 

— E în comă?, repetă sir Williams. 

— Da. 

Moresby ezită. El nu știa de ce-și pierduse bătrâna 
doamnă cunoștința, căci nu asistase la maltratarea ei de 
către pseudo-infirmierul. 

— A avut o comoţie cerebrală, explică ea. 

— Ah, asta nu mă surprinde, replică așa zisul alienist. 
Mă tem că tentativa dvs. atât de bine intenţionată să nu-i fi 
agravat situaţia. Să sperăm că consecinţele gestului dvs. 
vor fi numai temporare. 

În momentul în care ajunseră la vilă, le ieși înainte 
infirmiera și Pamela îi strigă: 

— Iată pe sir Williams Moresby, marele specialist în boli 
mintale. Vine să-și ia bolnava. 

Tânăra  infirmieră, care era scoțiană, avea toată 
încăpățânarea rasei ei și se arătă puţin dispusă să asculte. 

— Femeia aceasta nu poate să fie transportată în acest 
moment, declară ea. Doctorul Duke mi-a recomandat să am 
grijă de odihna ei. În consecinţă, va rămâne unde este. 

Moresby interveni: 

— Vă rog să mă scuzaţi... Cred că sunt cel mai bun 
judecător al intereselor clientei mele și sunt de părere că 
domnișoara Dreen trebuie să fie readusă imediat în 
sanatoriul meu. 

Când pronunţă numele de «domnișoara Dreen», Pamela 
se simţi cuprinsă de îndoială, căci își aminti brusc de a fi 
văzut o verighetă în degetul bătrânei doamne. Imediat însă 
își dădu seama că este ridicolă. Logodnicul ei îi garantase 
onorabilitatea lui sir Williams. Deci n-avea ce să cerceteze 
mai departe. 

Moresby continua să discute cu infirmiera. 

— Doctorul Duke, zise ea, mi-a încredinţat această 
femeie și n-o voi lăsa să plece fără autorizaţia sa. 

— Nu putem trimite să-l caute?, întrebă Moresby. 

— Nu, căci s-a dus să viziteze o clientă departe și nu se 
va întoarce decât seara. 

Agentul lui Harris era exasperat. Ce-i va spune șefului 
său dacă se va întoarce la cartierul general fără să aducă 
cu el pe d-na Dreen? Aruncă o privire rapidă în jurul lui. 
Vila era înconjurată cu arbori și foarte izolată. Adversarii 
săi se compuneau din trei femei căci - între timp - se 
arătase în pragul casei și d-na Robbins. N-ar putea să se 
debaraseze de ele și să se întoarcă la Elmgrove Hall 
înainte ca asasinatele să fi fost măcar descoperite? 

Se întoarse surâzând spre Pamela: 

— Se pare că nu putem încerca nimic în momentul de 
faţă, declară el. 

Dar tânăra fată se temea acum că o întârziere ar fi fost 
capabilă să agraveze starea mintală a bătrânei doamne și 
dorea arzător să fie luată. 

— Ești ridicolă, strigă ea întorcându-se spre infirmieră. 
Sir Williams este prea ocupat ca să aștepte întoarcerea 

doctorului Duke și îţi vei atrage încurcături opunându-te 
planurilor lui. 

Scoţiana era însă acum furioasă și cele două femei 
începură să discute mai violent. In acest timp, sir Williams 
își vâri mâna în buzunarul hainei, unde avea o ţeava de 
metal asemănătoare cu aceea care o întrebuinţează 
indigenii australieni. Această ţeavă putea să azvârle niște 
ţepi mici otrăvite, care omorau instantaneu pe cei în 
carnea cărora se înfigeau, fără ca apoi să se cunoască 
cauza morții lor. 

Cele trei femei puteau fi ușor lovite și moartea lor ar fi 
urmat instantaneu înțepăturilor. Sir Williams duse la gură 
țeava care se asemăna cu o ţigaretă. În aceeași clipă se 
auzi în spatele lui o mică tuse seacă. Intorcând capul văzu 
un om brun, cu ochii ameninţători, care ţinea în mână un 
revolver îndreptat spre el. 

Era Cheeta Ram. 

Atras de zgomotul vocilor, hindusul se apropiase, tăcut 
de grup. Instinctul lui îi inspirase o neîncredere completă 
faţă de noul venit, ale căruia priviri veninoase le 
interceptase. 

Sir Williams Moresby își scoase, îndată ţeava din gură și 
exclamă: 

— Nu pot să mai aștept. Sunt sigur că bolnava mea nu 
mai poate fi luată astăzi. Cel puţin am satisfacția, zise el 
privind ironic spre infirmieră, că o las în mâini excelente. 

— De îndată ce doctorul Duke mă va autoriza vă vi-o da 
cu plăcere, replică infirmiera. 

După ce salută pe cele trei femei, Moresby se întoarse la 
mașina ambulanţă și câteva minute mai târziu, aceasta se 
îndepărtă fără să ia cu ea prada pentru care venise. 

Cât despre Cheeta Ram se reîntoarse la postul lui de 
observaţie fără ca cele trei femei, pe care le salvase de la o 
moarte teribilă, să-l fi văzut măcar. 

CAPITOLUL VI 
CONDAMNAT LA DECAPITARE 


Ambulanţa dădu colțul marii alei și cei care se găseau în 
ea păstrau tăcerea, fiind foarte deprimati. Cel mai abătut 
era sir Williams. Acum, când se gândea la mânia șefului 
său începu să se întrebe dacă n-ar fi fost mai bine să 
înfrunte un glonte. Desigur că o asemenea moarte era 
dezagreabilă dar era infim mai puţin groaznică decât aceea 
pregătită prin invențiile lui Sung Ling. Harris nu renunţase 
niciodată să dea pe mâinile diabolicului chinez pe acei 
dintre complicii săi care nu-i executaseră ordinele. De 
aceea, pseudo Moresby să decise brusc să fugă. 

Lumea era mare și va găsi un colţ unde să scape de 
răzbunarea bandei. Din fericire, avea asupra lui o sumă 
mare de bani. 

Când mașina fu aproape de șoseaua principală, ridică 
perdeaua care-l separa de șofer în intenţia de a-l ruga pe 
acesta să ia direcția Londrei. Omul care era așezat lângă el 
îl privi. Era un sud-american, cu o înfățișare sinistră, care 
asculta - de obicei - de ordinele falsului sir Williams. 
Numai că acesta din urmă eșuase atât de lamentabil în 
misiunea lui că consideraţia tovarăşului său pentru el se 
diminuase enorm. 

— Ce vreţi?, îl întrebă. 

— Asta nu te privește, replică sir Williams. Trebuie să fiu 
la Londra, la orele trei. Asta-i tot. 

Omul schimbă o privire cu Moresby și replică: 

— Nu se poate. Mai întâi trebuie să mergem la cartierul 
general. Ce am spune patronului dacă n-ai fi cu noi? 

— Uiţi cu cine vorbeşti? ripostă Moresby. Îţi repet că am 
o întâlnire importantă la Londra. Dacă mă vei împiedica să 
mă duc acolo, vei regreta. 

— Nu face nimic! 

Pentru a doua oară în cursul dimineții, falsul alienist se 
decise să comită un asasinat. Insă de astă dată știa că nu 
trebuie să repete eroarea de a aștepta prea mult. Vârând 
mâna în buzunar scoase de acolo un pumn de monede pe 
care le lăsă să cada pe podea. Ceilalţi doi bandiți se 
precipitară să le strângă și, în timp ce căutau banii, 
Moresby scoase repede ţeava prin care suflă o ţeapă în 
gâtul unuia dintre bandiți. Vru sa facă aceeași operaţiune 
și cu celălalt bandit dar o zdruncinătură a mașinii făcu să-i 
devieze mâna. În aceeași clipă, omul se întoarse, își scoase 
revolverul și trase. Glonţul tăie ţeava în două și trecu pe la 
vreo treizeci de milimetri de obrazul lui Williams. 
Detunătura fu însă destul de slabă așa că șoferul n-o auzi 
și mașina își continuă drumul. 

— Rămâi liniștit sau trag din nou!, îi strigă banditul. 

Pierderea ţevii îl dezarmase complet pe așa zisul medic, 
care începu să tremure. La picioarele lui, acela pe care-l 
atinsese se zbătea în ultimele lui convulsiuni și fața-i 
umflată deveni neagră. Încă un spasm și banditul rămase 
nemișcat. 

— Privește, îl apostrofă adversarul său. Dacă nu mi-aș 
cunoaște șeful, ai avea imediat aceeași soartă ca acesta. 

Ambulanţa înainta mereu. Deodată, în momentul în care 
vehiculul o apucă pe aleea care ducea la Elmgrove Hall, 
Moresby îl întrebă pe tovarășul său dacă ar consimțţi să-l 
lase să scape pentru 5.000 de lire. 

— Mă iei drept un imbecil?, îi replică acesta. La ce mi-ar 
folosi banii dacă m-ar urmări șeful? 

Avea dreptate. Analele sângeroase ale «Bandei florilor» 
nu vorbeau de nicio evadare dusă la capăt, atunci când 
unul din membrii ei încercaseră s-o trădeze. 

«Banda florilor» avea o ședință importantă. Conform 

uzului, Harris informa pe colaboratorii săi cu mersul 
afacerii în curs, anume cazul cu Dreen. Relevând că în 
soluționarea acesteia se iviseră anumite piedici, dădu 
cuvântul lui Sunbury care spuse: 

— Eșecul nostru de până acum se datorește unei 
inițiative stranii. D-na Dreen a fost răpită din ambulanţa 
care o conducea aici de un tânăr, căpitanul Richard 
Waring. El i-a luat locul cu intenţia evidentă de a-i libera și 
soţul. L-am doborât și închis în celula păsărilor de unde a 
scăpat, ieri seară. Imediat însă a fost prins din nou și va fi, 
probabil, pedepsit. 

Harris interveni: 

— O clipă, Sunbury, zise el. Ţin, ca să risipesc neliniștea 
care s-a putut naște datorită cuvintelor tale, să afirm că 
Waring nu va mai putea repeta tentativa lui. Actualmente 
este sub influenţa unui narcotic puternic, legat zdravăn și 
pus sub supravegherea unuia dintre oamenii noștri care nu 
va ezita să facă uz de revolver dacă va fi nevoie. Mai adaug 
că d-na Dreen este pe cale să vină aici, întovărășită de sir 
Williams Moresby. Imediat după sosirea ei, vom acţiona. 

În acest moment un om se apropie de Harris și-i spuse: 

— Ambulanţa a intrat pe alee. 

— Perfect, replică șeful bandei, d-na Dreen va fi aici într- 
o clipă. 

Se făcu tăcere. Apoi ușa se deschise din nou și sir 
Williams intră în odaie cu un pas șovăielnic, urmat de 
celălalt bandit și șoferul mașinii. 

— Ei ce se aude? întrebă Harris. 

Moresby înaintă câţiva pași și spuse cu un aer de falsă 
degajare: 

— Sunt dezolat dar mi-a fost imposibil să v-o aduc astăzi 
pe d-na Dreen. Este atât de bolnavă că aș fi riscat s-o văd 
murind în mașină și, în acest caz, toate proiectele noastre 
ar fi fost irosite. Lăsând-o la Queensmarry am acţionat 
după propria mea inițiativă și sper că veţi aprecia că am 
procedat bine... 

Se întrerupse. Harris nu-i răspunse însă nimic. Sir 
Williams își șterse fruntea cu o mână tremurătoare și 
reluă: 

— Aș vrea, de asemenea, să vă fac cunoscut că oamenii 
care mă întovărășesc au dat dovadă de insubordonare. Pe 
unul l-am pedepsit chiar eu... 

— Mincinos mizerabil! îl întrerupse celălalt bandit numit 
«Dalie». Nu-l asculta, patroane. Ar fi putut să-ți aducă ușor 
femeia aci. Numai că i-a fost frică de un soi de negru care-l 
ameninţase cu revolverul său. Apoi a vrut să fugă. 

— Nu-i adevărat!, urlă Moresby. 

— Taci, ordonă Harris. 

Apoi se întoarse spre șofer: 

— Povestește exact ce s-a întâmplat. 

Omul ascultă de poruncă și în timpul când vorbea ochii 
lui Harris nu-i părăsiră o clipă obrazul. Când termină, șeful 
«Bandei florilor» se întoarse spre sir Williams și-l întrebă: 

— Recunoști exactitatea vorbelor acestui om? 

— Da, murmură celălalt. 

Harris se întoarse atunci spre un alt membru al bandei, 
«Caprifoi», și-i zise: 

— Cheamă-l pe Sung Ling. Să-și aducă și sabia căci are 
de făcut o execuţie. 

Apoi i se adresă, din nou, lui sir Williams: 

— Scoate-ţi gulerul și cravata. 

Nenorocitul se supuse, ca hipnotizat. Ştia că era inutil să 
reziste. Trebuia să fie decapitat și nu era pentru prima 
oară când o scenă de acest gen se desfășura în sala 
consiliului. Pe covor, se punea o saltea de paie, vinovatul 
îngenunchea pe ea, cu capul plecat și mâinile legate la 
spate, apoi chinezul ridica sabia lui împodobită cu 
diamante pe care o furase din palatul regal din Peking - și 
o lăsa să cadă pe gâtul condamnatului. 

Bandiţii începură să discute între ei cu voce joasă, 
evitând să-l privească pe falsul alienist. 

Apoi Harris reluă discuţia: 

— Simt foarte dezolat, domnilor, de această a doua 
întârziere. Dar, cel puţin, am cules o informaţie prețioasă. 
Știm ca d-na Dreen este ascunsă într-o mică vila, pe 
proprietatea Queensmarry. Mai știm, de asemenea, că nu 
este păzită decât de o infirmieră și o femeie bătrână. 
Presupun, de aceea, că răpirea ei nu poate prezenta vreo 
dificultate și, în consecinţă, vă promit formal că va fi aici 
chiar astă-seară. De astă dată voi trimite să execute 
ordinele mele un mesager care n-a greșit niciodată, voi 
trimite pe «<Sugrumătorul». 

La acest nume, un tremur de oroare străbătu asistenţa. 
Toţi cunoșteau hidoasa reputaţie a acestui degenerat, 
condamnat la muncă silnică pe viaţă și pe care «Banda 
florilor» îl ajutase să evadeze. El îl sugrumase pe Dan 
Willmot, cu doi ani înainte, la începutul campaniei dirijată 
contra milioanelor lui Dreen. 

— O va omort?, întrebă un bandit. 

— Pe ea nu, răspunse Harris surâzând, dar pe infirmieră 
ca și pe toate persoanele care se vor găsi în vilă, da. 

Apoi se întoarse spre șofer și zise: 

— Mi-ai spus că vila este izolată. Strigătele care ar fi 
scoase acolo ar putea fi auzite? 

— Nu, patroane. Vila este ascunsă printre arbori și va fi 
o adevărată partidă de plăcere pentru «Sugrumător». 

— Fără îndoială, dar să-i amintești că nu trebuie s-o 
omoare pe d-na Dreen. Ea ne trebuie în viaţă. 

— Bine, patroane, aprobă șoferul. Numai că nu mi-ar 
plăcea să fiu singur cu «Sugrumătorul» în pădure. 

— Vă va acompania «Dalia», replică Harris. Şi acum să 
rezumăm ce aveţi de făcut. Veţi duce mașina cât se poate 
de aproape de vilă. Vei lăsa pe «Sugrumător» să se ocupe 
de infirmieră și de fosta doică. Când va fi terminat, veţi 
duce pe d-na Dreen în mașină și veţi da foc vilei. Este 
necesar ca trupurile celor două femei să fie carbonizate în 
întregime, căci amprentele digitale ale «Sugrumătorului» 
sunt în posesia poliţiei. Amintiţi-vă că am încredere în voi 

și că dacă veţi eșua, soarta voatră este decisă dinainte. 

— Da, patroane! 

Apoi ieșiră și, în aceeași clipă, intră Sung Ling. Sir 
Williams Moresby, după ce-și luă adio de la amicii săi, 
făcând ocolul mesei, îngenunche pe salteaua de paie pe 
care o adusese Sung Ling. Chinezul apucă sabia cu 
amândouă mâinile, o ridică deasupra capului și începu s-o 
învârtească. După ce socoti că avea forţă suficientă, se 
ridică pe vârful picioarelor ca s-o facă să cadă asupra 
vertebrelor victimei sale. Sabia însă nu recăzu căci, în 
aceeași clipă, se auzi un țipăt în culoar. Ușa se deschise 
violent și în prag apăru căpitanul Waring. De glezne și 
încheieturile mâinilor îi atârnau frânghiile cu care fusese 
legat și ducea, la subţioară, corpul omului însărcinat să-l 
supravegheze. Rămase, în picioare, câteva secunde și apoi 
înaintă strigând: 

— Unde mă aflu? 

__ CAPITOLUL VII 
ÎN MÂINILE LUI SUNG LING 


Dacă declar că toate evenimentele, care se desfășoară în 
această lume sunt datorate unei cauze psihologice enunţ, 
poate, un adevăr profund sau o simpla banalitate. De altfel 
puţin interesează. Dar ceea ce este evident e că apariţia 
dramatică a lui Waring în sala de consiliu avea o rațiune de 
acest ordin. Era datorată unei slăbiciuni de caracter a 
paznicului său. Dacă părinţii acestuia i-ar fi reprimat, cu 
severitate, tendinţa de a tortura animalele, căpitanul n-ar fi 
evadat din celula lui, sabia lui Sung Ling s-ar fi abătut și 
capul lui sir Williams Moresby s-ar fi rostogolit la pământ. 

De îndată ce ofiţerul sucombase efectului narcoticului 
conţinut în ţigara pe care i-o oferise Harris și căzuse în 
nesimţire pe podea, șeful bandei chemase vreo șase din 
acoliţii săi. Le ordonase să lege prizonierul și să-l conducă 
într-o celulă învecinată cu cea a păsărilor. Avea un motiv 
sinistru să acţioneze în felul acesta. Într-adevăr dorea să 
pedepsească cu cruzime pe Waring. Dar ca să facă aceasta 
trebuia ca tânărul să-și fi revenit complet căci să torturezi 
o ființă în nesimţire constituie, în același timp, o pierdere 
de timp și una de distracţie?. 

Tânărul ofițer, cu mâinile și picioarele legate, fusese 
depus pe pat în celulă. Apoi un om înarmat cu un revolver 
fusese pus de pază lângă el. Acesta, numit «Rozetă», nu 
găsea amuzant acest lucru căci singurele clipe ale 
existenţei lui care-i păreau demne de a fi trăite erau acelea 
în care putea să facă pe cineva să sufere. Dar în acest loc 

nu era nimeni de torturat. De aceea se trânti pe un scaun. 
Deodată, după o clipă, o idee strălucitoare îi traversă 
mintea. Se gândi că a sosit momentul să se răzbune asupra 
lui Waring care, luptând cu el în ambulanţă, îi spărsese doi 
dinți. 

Își aprinse o ţigară și se apropie de pat. 

Se întâmpla foarte rar ca Harris să comită o greșeală și 
totuși, în această zi, subestimase puterea narcoticului 
țigării sau vigoarea ofițerului. Waring începea să-și revină. 
Deodată, o durere ascuţită pe obrazul drept îl galvaniză și 
printr-un reflex foarte natural încercă să se ridice. li fu 
imposibil. Atunci fu apucat de o teroare iraţională care-l 
împinse să-și exercite toată forţa lui ca să se libereze. Fără 
îndoială dacă ar fi fost în plenitudinea facultăţilor sale s-ar 
fi socotit incapabil să rupă legăturile lui. Dar în delirul în 
care se găsea se zbătu cu o asemenea forţă că și le rupse 
imediat. Ceea ce inteligenţa lui l-ar fi putut împiedeca să 
încerce, subconștientul lui reuși - cu ușurință - să 
îndeplinească. 

«Rozeta», care nu se aștepta la rezultatul provocat de 
gestul său, fu înnebunit. Se dădu înapoi spre ușă fără 
măcar să se gândească să se servească de revolverul lui. 
Zăvorul era însă închis pe dinafară. 

Nebun de teroare, apucă un lighean și-l aruncă în capul 
lui Waring. Fu o stângăcie, căci ligheanul nu-l atinse pe 
tânărul ofiţer și îi dădu impresia că era în prezenţa unui 
dușman, mai ales când temnicerul lui se precipită spre el 
pentru a-l apuca de gât. Richard acţionă mașinal, însă tot 
așa cum ar fi făcut dacă ar fi avut mintea limpede. Mâinile 
lui apucară gâtul individului și-l strânseră violent. Câteva 
secunde mai târziu, «Banda florilor» mai pierduse pe unul 
din membrii ei. 

Waring înaintă spre ușă, clătinându-se, și încercă s-o 
deschidă. Când constată că-i rezista se aruncă cu violență 
asupra panoului de lemn și neobţinând rezultatul dorit 
ridică corpul lui «Rozeta» servindu-se de el ca de o 

măciucă. De astă dată zăvorul fu aproape smuls din locul 
lui. Câteva secunde mai târziu, Waring mergea de-a lungul 
culoarului, târând după el cadavrul victimei sale. A 

Un zgomot de voci îl conduse spre camera de consiliu. În 
drum, întâlni un om înarmat cu o bardă mică, care încercă 
să-i bareze drumul. Ofițerul îl dezarmă și-l execută tot atât 
de prompt cum făcuse și cu primul. 

Richard continua să aibă impresia că este prada unui 
coșmar. De aceea când se apropie de camera ocupată de 
Harris și tovarășii săi deschise ușa și se opri în prag 
strigând: 

— Unde mă aflu? 

Apariţia lui cauză o senzaţie extraordinară căci Waring, 
plin de sânge, cu părul în dezordine și ochii ieșiți din 
orbite, avea aerul unui nebun furios. Chiar Sung Ling fu 
stupefiat și-și abătu sabia, ceea ce-i permise lui sir 
Williams să fugă, neobservat, afară din sală. 

Harris, care nu-și pierdea niciodată sângele rece, 
contemplă pe tânărul ofiţer cu o privire calmă și spuse, cu 
simplitate: 

— Acest tânăr imbecil a evadat din nou. Apropiaţi-vă de 
el și legaţi-l... 

Vorbele acestea rupseră stupoarea care domnea în odaie 
și toţi se precipitară spre noul venit. Numai că forţa fizică - 
și așa destul de mare - a căpitanului Waring era înzecită de 
furia lui. 

Waring părea să întrunească rezistența unui taur cu 
agilitatea unei pisici. Se debarasă de cei care se agăţau de 
el, apucă un scaun mare și începu să-l învârtească în jurul 
capului și-și croi drum până la un colţ al sălii unde se 
propti și strigă: 

— Acum, veniţi toţi! Vă aştept! 

Efectul produs de narcotic dispărea rapid. Mintea nu-i 
era încă complet lucidă, dar memoria îi revenea. 

Agresorii lui nu părură dispuși să reînceapă lupta dar 
Lowry, care avea un revolver, înaintă și-l ridică să tragă 

asupra lui Waring. 

— Sus mâinile!, ordonă el. 

În loc de răspuns, Waring îl lovi peste corp cu scaunul 
său și Lowry se curbă în două, sub durerea atroce. Richard 
se precipită spre el, îi smulse arma și se reîntoarse în 
colţul lui. 

Acest revolver era singura armă de foc pe care o 
posedaseră membrii consiliului, căci Harris interzicea 
formal acoliţilor lui să poarte arme în timpul ședinţelor. 

Unul dintre bandiți înaintă cu un cuţit în mână dar fu 
doborât, cu un glonte între ochi. Apoi căpitanul continuă să 
tragă și de la al doilea proiectil toate mâinile fură ridicate 
chiar, și cele ale lui Harris. 

— Primul dintre voi care va mișca înainte să ajung la ușă 
este un om mort, declară Waring. lIntoarceţi-vă spre 
perete, dacă ţineţi la viaţă. 

Il ascultară ca niște soldaţi bine instruiți. Waring începu 
să meargă, de-a-ndăratelea, spre ușă ţinându-și adversarii 
la respect cu revolverul. Deodată, capul îi fu înfășurat cu o 
pânză răspândind un miros dulceag. Ridică mâinile s-o 
smulgă dar, instantaneu, îl părăsi toată puterea. 

Agresorul său nu era altcineva decât sir Williams, care 
se ascunsese în timpul luptei și care vedea acum 
posibilitatea de a și recâștiga încrederea șefului său. În 
buzunar avea o mică fiolă cu narcoticul cu care fusese 
redus Dreen la neputinţă. Îi răspândi conţinutul pe batista 
lui și se strecură, fără zgomot, în spatele lui Waring. 

Acţiunea  soporificului fu extraordinar de rapidă și 
ofițerul deveni, într-o secundă, mai slab ca un copil. 
Moresby îl dezarmă cu ușurință și strigă cu un aer de 
triumf: 

— Puteţi să vă întoarceţi, domnilor. V-am salvat. 

Toţi se supuseră cu stupefacţie, în timp ce sir Williams 
repetă: 

— V-am salvat! 

Harris începu, imediat, să dea ordine și Waring, care nu- 

și pierduse cunoștința, cu toate că corpul refuza să-l 
asculte, aproape admiră previziunea cu care lucra șeful 
bandei în această situaţie. Morţii și răniții fură scoși 
imediat. Sung Ling procedă la pansarea rănilor mai puţin 
grave. Apoi, un negru aduse sticle de șampanie și pahare. 
După câteva minute, membrii consiliului își reluaseră 
locurile în jurul mesei și discuţia reîncepu. 

Harris nu adresă primele cuvinte lui Waring ci lui sir 
Williams. 

— Ai văzut-o pe lady Pamela Wainswright azi 
dimineaţă?, îl întrebă el. 

— Da stăpâne. 

— Şi ea te-a considerat, într-adevăr, drept medic 
alienist? 

— Precis. 

— Bine. Vei profita de încrederea pe care i-ai inspirat-o 
și te vei duce numaidecât la Queensmarry. De îndată ce-o 
vei aduce aici vei putea să te consideri grațiat. 

— Îţi mulțumesc, patroane. i 

— Pleacă deci imediat, continuă Harris. Iţi las în grijă să- 
ți organizezi misiunea cum vei vrea. Dar doresc ca lady 
Pamela să fie adusă cât mai repede printre noi, fără a fi 
molestată. g 

Moresby se înclină și părăsi odaia. În acest moment, 
Waring își recăpătă graiul și strigă: 

— Lăsaţi-o pe lady Pamela în pace... Pentru care rațiune 
vreţi s-o aduceţi? Dacă scopul este să obţineţi bani, ea este 
tot atât de curățată ca și mine... 

— Nu asta ne interesează, replică Harris cu răceală. 
Trimit să mi-o aducă pentru răzbunare, ca să te 
pedepsesc... 

Ofiţerul avu îngrozitoarea viziune de ceea ce premedita 
torționarul său. Spera să-i frângă rezistenţa făcându-l să 
asiste la suferinţele logodnicei lui. Totuși, se feri să-l lase 
pe Harris să înţeleagă până la ce punct văzuse just. Surâse 
și replică: 

— Ameninţările tale nu mă înfricoșează căci, până acum, 
n-au fost deloc serioase. 

Adversarul său păru că nu-l aude. Se întoarse spre unul 
din acoliţii lui și ordonă: 

— Du-te și caută-l pe «Sugrumătorul». 

Se scurseră câteva minute și apoi, intră o femeie grasă 
și mustăcioasă, ducând de mână o ființă care n-avea nimic 
omenesc în ea. Degeneratul care fusese botezat 
«Sugrumătorul» era înalt și de o slăbiciune scheletică. 
Capul nu-i era mai mare decât acela al unul copil de trei 
ani dar, în schimb, mâinile și picioarele îi erau enorme. 
Mai ales mâinile, care erau acoperite cu un păr lung și 
negru și nu încetau să se deschidă și să se închidă. 

Femeia făcu o reverență lui Harris. Era gardiana 
«Sugrumătorului» şi singura persoană pe care nu 
încercase s-o ucidă. 

În acest moment, se produse un incident insignifiant, în 
aparenţă, pe care însă Waring trebui să și-l aducă aminte 
mai târziu. 

Aspectul noului venit era atât de respingător încât trebui 
să-și întoarcă privirea de la el iar ochii, ocolind odaia, i se 
opriseră pe un grilaj mic care se găsea în perete, la șase 
picioare, deasupra capului lui Harris, destinat probabil 
pentru aerisire. Timp de câteva secunde, Waring avu 
impresia că de acest grilaj se sprijinea o figură îngălbenită 
și că ochii acesteia priveau cu ură la șeful bandei. O 
secundă mai târziu obrazul dispăruse și Richard se întrebă 
dacă nu fusese jocul unei iluzii. 

— Căpitane Waring, zise Harris brusc, astă-seară se vor 
produce două evenimente pe care nu le vei putea 
împiedeca și la suferinţele tale se va adăuga și o tortură 
morală. Mai întâi lady Pamela va fi adusă aici, ca și d-na 
Dreen. În al doilea rând femeia care este numită d-na 
Robbins și infirmiera vor fi sugrumate de acest om, căci 
știu exact unde se găsește d-na Dreen. Ea a fost condusă la 
o vilă izolată de pe proprietatea Wainswright, care este 

locuită de d-na Robbins. 

Ofiţerul îl privi cu stupoare. Cuvintele lui Harris nu-l 
surprindeau căci Pamela putuse s-o fi ascuns pe d-na 
Dreen la doica ei. Numai că, ignorând efectul produs de 
scrisoarea care fusese adresată logodnicei lui, nu-și putea 
explica cum izbutise Harris să descopere toate acestea. 
Înţelese însă că tânăra fată și d-na Dreen mergeau spre un 
pericol mortal. Mai înţelese de ce chemase Harris pe 
«Sugrumătorul». Vroia ca prizonierul lui să poată înţelege 
întreaga oroare a pericolului care ameninţa pe 
nenorocitele femei, închise fără apărare în mica vilă. 

— Mizerabile!, strigă el. Așa înţelegi o luptă? Asasinezi 
femei bătrâne!... 

Harris îl contemplă cu ochii săi reci și reluă liniștit: 

— Doresc, de asemenea, să-ți dai seama că ești 
responsabil de toate câte se vor întâmpla. Dacă n-ai fi 
încercat să te opui planurilor mele ai fi fost, astăzi, un om 
liber și fericit. Dar ai vrut să te amesteci în ceea ce nu te 
privește și nu-ți datorezi acum decât d-tale faptul că 
organizaţia mea te va strivi împreună cu cei care îţi sunt 
dragi. Toate nenorocirile care vor atinge, astă-seară, pe 
lady Pamela și d-na Robbins sunt opera d-tale. 

Spiritul diabolic al mizerabilului găsise singurul mijloc 
de a-l atinge pe Waring. Ofiţerul ar fi rezistat la toate 
durerile fizice care i-ar fi fost impuse. Era însă demoralizat 
când se gândea la ceea ce urma să i se facă aceleia care-i 
era dragă. 

— Fă din mine ce vrei!, strigă el, dar lasă în pace aceste 
femei, care nu ti-au făcut nimic. 

— Este exact, dar vreau să mă servesc de ele ca să te 
pedepsesc, replică Harris surâzând. Inainte de a te omori 
te voi face să asiști la un spectacol oarecare. Cred că lady 
Pamela este destul de voinică să poată supraviețui zece 
zile torturilor lui Sung Ling. 

Waring era, desigur, un tânăr echilibrat dar sistemul lui 
nervos fusese slăbit de narcotic. În plus era convins că 

monstrul cu care avea de-a face nu va șovăi să-și pună în 
aplicare amenințările lui. 

Tânărul privi feţele care înconjurau pe șeful bandei. 
Erau, în general, crude și rele. Erau însă fețe omenești 
spre deosebire de cea a lui Harris care era imaginea 
răului. 

— Mai este ceva la care ţin în mod special, reluă Harris. 
Vreau să nu poți dormi astă-noapte, căpitane Waring. 
Desigur mă gândesc că nu prea ai poftă de somn. Insă ca 
să nu cedezi somnului voi lua anumite măsuri care-ţi vor fi 
dezagreabile. Sung Ling, adăugă el, întorcându-se spre 
chinez, du pe căpitan la numărul opt și pune-i casca astă- 
seară. 

Omul îl aprobă cu un gest și chemă doi din asistenții săi 
care-l împinseră pe Richard până la o mare celulă goală. 
Un lanţ enorm era susţinut de un inel, vârât în perete. 

Lanţul avea, la rândul lui, un cerc de fier în care Sung 
Ling introduse gâtul captivului. Mâinile îi fură legate la 
spate. Chiar dacă ar fi fost în plină posesiune a forţelor 
sale, i-ar fi fost imposibil să fugă. Și el era atât de obosit 
încât greutatea lanţului îl obliga să îngenunche. Evadase 
de două ori și nu i s-ar fi permis o a treia tentativă. 

— Eu duc caut casca, rânji Sung Ling care ieși lăsând pe 
nenorocitul Richard cu gândurile sale. 

CAPITOLUL VIII 
LADY PAMELA ESTE RĂPITĂ 


Plecarea lui sir Williams Moresby o lăsase foarte 
mâniată pe lady Pamela. Pe de o parte socotea că este 
nedrept să fie obligată să îngrijească de o nebună din 
cauza încăpăţânării infirmierei, iar pe de altă parte mânia 
îi era animată de gândul că Dick, responsabil de toată 
povestea asta, se distra la Brighton cu amicul său 
Hennigan. 

Cum în dimineaţa aceea, lady Queensmarry îi făcuse 
cadou un bilet de zece lire, tânăra se decise să plece la 
Londra ca să cumpere niște lucruri și să-l ducă pe Cheeta. 
De aceea, imediat după dejun se sui în mașină în tovărășia 
hindusului. Acesta părea extrem de gânditor și la un 
moment dat împărtăși și fetei subiectul preocupărilor sale. 

— Om rău venit azi dimineaţa!, începu el. Sunt sigur. 
Nenorocire amenință femeie bătrână... Mai prudent eu 
rămas vilă... 

— Vorbești prostii, îi replică ea iritată. Cel de azi 
dimineaţă este un doctor mare. Căpitanul Waring îl 
cunoaște și am primit o scrisoare din partea lui. A plecat la 
Brighton. 

— Căpitanul Sahib plecat!, exclamă hindusul. Eu urmez. 
El totdeauna nevoie de Cheeta Ram! 

— Nu, acum n-are nevoie, replică fata. Din cauza ta, care 
l-ai făcut să urmărească ambulanta, are supărări mari. 

Ordonanţa nu răspunse nimic, dar, deodată, Pamela 
observă că pe obraji îi curgeau lacrimi mari. Dându-și 
seama de faptul că fusese nedreaptă cu el bruscându-l îi 

zise, după o clipă: 

— Poate n-am dreptate crezând că Dick n-are nevoie de 
tine. Cred că ai face mai bine să pleci numaidecât la 
Brighton. 

Obrazul lui Cheeta Ram se ilumină deodată și el 
exclamă: 

— Eu duc, mai întâi, la apartament. Căpitan Sahib 
trebuie lucruri. 

Când ajunseră la Londra, lady Pamela și hindusul se 
separară. Pamela îi indică hotelul la care descinsese 
Waring și se pregăti să-și înceapă cursele ei. 

Străzile erau foarte populate și, deodată tânăra observă 
pe cineva pe care-l recunoscu cu stupoare. Traversă 
strada, îl apucă de braţ și exclamă: 

— Te credeam la Brighton, Froggy! Unde este Dick? 

Tânărul nu răspunse îndată la întrebare ci spuse: 

— Nu mă așteptam să te întâlnesc, Pamela, pe căldura 
asta! 

— Dar, am primit, azi dimineaţă, o scrisoare de la Dick 
în care-mi comunică că face canotaj cu tine, la Brighton. 

— La Brighton? Ce idee caraghioasă! 

— Totuși, insistă Pamela, mi-a scris că ați plecat acolo 
împreună și că veţi rămâne o săptămână. L-ai lăsat acolo 
sau s-a reîntors cu tine? 

— Amândouă, răspunse tânărul. A venit și a plecat 
înapoi. Acum trebuie să fie din nou la Brighton. 

Spunând acestea, Froggy se credea foarte inteligent căci 
presupunea că Richard avusese motive să-i povestească 
logodnicei lui că pleacă în călătorie și el nu vroia să-l 
trădeze. 

— Sunt încântată, murmură Pamela, căci eram puţin 
neliniștită că s-a izolat așa după cearta lui cu sir Williams 
Moresby. Ti-a vorbit ceva despre asta? 

— Desigur, afirmă Froggy care era încântat de el. 

— Şi care a fost părerea ta? Maniera după care s-a 
condus domnul Dreen nu ţi s-a părut stranie? Noi am 

crezut că acţionăm așa cum e mai bine. 

— Evident, o aprobă tânărul. 

Începură să coboare Regent Street. Froggy era 
preocupat căci se temea să nu compromită totul printr-o 
frază nenorocită. 

— Sir Williams a venit s-o ia pe bătrâna doamnă, azi 
dimineaţă, reluă Pamela. Mi-a plăcut foarte mult. Din 
nefericire n-a putut s-o ia din cauza încăpăţânării 
infirmierei. Îl cunoști pe sir Williams? 

— Desigur, replică Hennigan. Am fost în tratamentul lui. 

— Nu-i posibil, bolborosi Pamela. Nu mi-aș fi închipuit! 
Și te-a îngrijit el? 

Froggy înţelegea din ce în ce mai puţin, dar prefera să 
aprobe. 

— Da, timp de doi ani. 

— Ah!, zise tânăra cu blândeţe. Fii liniștit, nu voi vorbi 
cu nimeni despre asta. 

— Îţi mulţumesc. 

Dar pronunțând aceste vorbe, Froggy se întreba despre 
ce putea fi vorba. Tânărul o întovărăși la toate 
cumpărăturile și apoi îi oferi un ceai. Dar Pamela 
observând că era cinci și zece, se ridică repede și-i zise: 

— Trebuie să mă grăbesc. Mă duc să-mi caut mașina să 
mă întorc la Queensmarry, căci mătușii nu-i place să 
întârzii. 

Se îndreptă repede spre ușă când se ciocni cu un omuleţ 
care intra. 

— Sir Williams Moresby!, exclamă ea. Ce coincidenţă 
stranie! 

Froggy, care o urma cu braţele încărcate cu pachete, se 
cutremură. Cum să se comporte cu acest medic al cărui 
client declarase că a fost timp de doi ani? 

— Ce coincidenţă fericită, declară Moresby. Tocmai 
vroiam să vă telefonez, lady Pamela. Credeţi că doctorul s- 
o fi întors și infirmiera se va arăta mai puţin intransigentă? 

Sir Williams își juca rolul la perfecţie. Telefonase la 

Queensmarry - sub un nume fals - și aflase de la intendent 
că lady Pamela era la Londra și că, probabil va lua ceaiul la 
Rumpelmayer. Era deci ușor de explicat «fericita 
coincidență». 

— Ah, doctorul Duke, trebuie să fi revenit. Dacă vreţi să 
vă duc cu mașina mea... 

— Mulţumesc foarte mult! Prefer însă să vin cu propria 
mea mașină. Totuși, dacă ajungeţi înaintea mea la 
Queensmarry vreţi să mă așteptați? 

— Cum îţi mai merge, sir Willims? îl întrerupse Froggy. 
Cred că-ţi mai aduci aminte de mine? 

Timp de o clipă, sir Williams fu complet deconcertat. 
Crezu că tânărul îi demascase falsa identitate și-și vâri 
mâna în buzunarul în care se găsea revolverul, în timp ce 
Froggy continua: 

— M-aţi îngrijit timp de doi ani. 

— Știu... știu... 

Moresby ar fi preferat să-l asasineze pe acest tânăr în 
local, fiindcă era decis să nu lase pe nimeni să-i 
contracareze proiectele. 

— Îmi amintesc perfect de d-ta, ripostă el surâzând 
viitoarei lui victime. Sper că te-ai vindecai complet!? 

— Într-adevăr, complet și vă mulțumesc foarte mult, 
bpâlbâi Hennigan stupefiat și încântat că bluful lui fusese 
încoronat de succes. 

Sir Williams se întoarse spre Pamela: 

— Ei bine, ce decidem? Mașina dvs. sau a mea? 

— A mea replică tânără. Dar uite ce puteţi face: duceţi- 
mă până la garajul din Fenchurch street, ca să nu mai iau 
un taxi. V-ar deranja? 

— Din contră, aș fi încântat. 

— Froggy va veni cu noi, adăugă Pamela, căci are toate 
pachetele mele. 

— Perfect, exclamă sir Williams care abia își putea 
ascunde bucuria. 

Şoferul în livrea coborâse și ţinea portiera deschisă. Cei 

doi tineri se urcară în mașină în timp ce Moresby rămase 
pe trotuar. 

— Prefer să mă așez lângă șofer, explică el. Voi avea mai 
mult loc. 

Şoferul închise portiera și reluă locul la volan. Alienistul 
se așeză lângă el și limuzina porni... 

Lady Pamela examina cu interes vitrinele magazinelor 
care defilau prin faţa ei așa că nu remarcă un șuierat slab 
care se făcea auzit în dosul banchetei și care amintea pe 
acela produs de un gaz care ieșea dintr-o ţeavă. 

— Deschide geamul, zise lady Pamela. Atmosfera din 
mașină a devenit insuportabilă. 

Froggy se plecă să-i execute dorința dar nu mai putu să 
ajungă la geam. Tâmplele îi zvâcneau și se simţea apăsat. 

— Nu merge, murmură el. Pamela, eu... 

Şi deodată se prăbuși pe podeaua mașinii, cu faţa 
înainte. Tovarășa lui nu făcu nicio mișcare să-l ajute căci și 
ea se prăbușise, insensibilă, într-un colţ. 

Sir Williams se întoarse și-i examină prin geamul din 
faţă. Când îi văzu adormiţi apăsă pe un buton, care se 
găsea lângă el, și șuierătura se opri îndată. Apoi se 
întoarse spre șofer și ordonă: 

— Acasă. 

X CAPITOLUL IX 
IN VIZUINA «BANDEI FLORILOR» 


Parker, venerabilul intendent al lui Madison Square, 
care avea aerul unui sfânt și era în realitate un bandit, se 
instalase confortabil în casa părăsită de toţi. 

Singurul lucru care-i tulbura liniștea era amintirea unui 
omuleţ brun care-l obligase să se caţere pe un cufăr, în 
ziua plecării d-nei Dreen. Frica pe care i-o inspirase 
Cheeta Ram subzista în memoria lui. La ora zece și 
treizeci, în ziua în care Pamela fusese răpită de sir 
Williams, Parker auzi un zgomot la fereastra odăii lui. O 
clipă mai târziu, aceasta se deschidea și micul om brun se 
precipită spre el ameninţându-l cu un pumnal. 

— Vei merge cu mine, strigă hindusul. Eu trebuie știe 
unde mers ambulanţa. Repede!, adăugă el trecând 
pumnalul prin fața figurii intendentului. 

Și cum acesta mai ezita, îi înțepă urechea. Parker scoase 
un geamăt și începu să se îmbrace repede. 

Spectacolul pe care îl văzuse în apartamentul lui Waring 
îl împinsese pe Cheeta Ram să se întoarcă la Madison 
Square.  Afiliaţii bandei, care făcuseră spargerea la 
locuinţa tânărului ofițer ca să găsească elementele scrisorii 
trimisă logodnicei lui, răscoliseră peste tot. Presupunerile 
lui Cheeta Ram cu privire la vizita lui sir Williams, se 
întăriră. Hindusul - fără să piardă vreo clipă - alergă la 
unul din prietenii lui, fost soldat în armata Indiilor, și 
ceruse să telefoneze la Brighton și să se intereseze dacă 
căpitanul Waring se cazase la hotelul Porley. Cum era și 
firesc, răspunsul fu negativ și micul hindus înţelese îndată 

că nu se înșelase. Stăpânul lui fusese prins și nu el scrisese 
biletul către lady Pamela. 

Se grăbi să alerge la garajul unde-și lăsase mașina lady 
Pamela, cu intenţia s-o pună la curent cu cele aflate. O 
așteptă multă vreme dar ea nu veni. Presupunând că-și 
schimbase planurile și că se reîntorsese cu trenul la 
Queensmarry, se gândi că ar fi fost o pierdere de timp prea 
mare să se ducă după ea. Işi zise atunci că la Madison 
Square va găsi vreo informaţie. Luă mașina lui lady Pamela 
și-i lăsă un bilet explicativ. Când ajunse aproape de casa 
din Madison Square opri mașina și făcu restul drumului pe 
jos. Înconjură clădirea și nu întârzie să găsească scara de 
incendiu. Astfel, el se introduse în camera lui Parker. 

Intendentul terminase să se îmbrace, în timp ce Cheeta 
Ram se învârtea în jurul lui agitând pumnalul. 

— Ce vrei, maimuţă mică?, îl întrebă Parker. 

— Tu cunoşti ambulanta. 

— Care ambulanţă? 

— Ambulanţa care dus bătrâna doamnă, răspunse 
hindusul încet. Ambulanţa plecat departe, ţară... Eu 
cunoaște numai jumătate drum. Tu arăţi rest sau eu taie 
ureche la tine. 

Trebui să-și repete ameninţarea ca Parker să-l înțeleagă. 

— Drace!, murmură intendentul, vrea să-l duc la 
cartierul general. Îl voi duce și sper că-l vor ucide ca pe un 
iepure. 

Apoi se supuse. Cei doi bărbaţi ieșiră împreună din casă. 
Zece minute mai târziu, mica mașină mergea cu toată 
viteza pe șoseaua spre Waterloo. Se făcuse seara când 
apucară pe drumul care ducea la Elmgrove Hall. Cheeta 
Ram stinsese farurile și mașina înainta între două garduri 
înalte. 

— Casa aproape aici?, întrebă hindusul. 

— Iată pavilionul servitorilor, la 150 de metri, răspunse 
Parker. Apucă la dreapta. De ce te oprești? 

Apoi adăugă cu teroare: 

— Oh! Vrea să mă omoare! 

Într-adevăr, Cheeta Ram împinse mașina în acel loc și 
opri motorul, căci privirea lui ascuţită observase un om 
înarmat, ascuns în umbră lângă pavilionul care apăra 
intrarea în proprietate. Parker observă, deodată, că se 
găsea singur căci tovarășul său dispăruse brusc. Apoi 
izbucni o detunătură urmată de un strigăt înăbușit. 
Intendentul sări afară din mașină și alergă spre pavilion. 
De-a latul drumului era întinsă o formă întunecoasă. 
Parker încercă s-o evite dar se împiedecă și căzu peste o 
masă caldă și umedă. Întinzând mâinile, înţelese și izbucni 
într-un râs de nebunie. 

Vreo șase oameni se apropiară alergând. Erau cei care 
alcătuiau garda exterioară a proprietăţii. Unul aprinse o 
lampă electrică, recunoscu pe intendent și strigă: 

— Ce faci acolo? 

Întrebarea și-o termină printr-un strigăt de oroare şi, 
întorcându-se spre tovarășii lui, zise: 

— Este bătrânul Parker, care a înnebunit complet. L-a 
ucis pe «Aișor» și i-a tăiat capul! Ascultaţi-l râzând. 

Ultima frază era inutilă, căci îngrozitoarea ilaritate a 
intendentului deștepta ecourile nopţii. Deodată, se auziră 
niște lătrături furioase care se stinseră brusc. 

— Nu Parker l-a ucis pe <Aișor»!, strigă unul dintre 
bandiți. Este un altul care a fugit în pădure. Aţi auzit pe 
unul dintre dulăi? 

— Întoarce-te la pavilion și dă alarmă. 

Banditul ascultă și o clipă mai târziu se auzi un răpăit de 
tobe. Era semnalul de alarmă al «Bandei florilor». De 
îndată, se stinseră luminile în întreaga casa în timp ce 
oameni înarmaţi își ocupară posturile lor. Colonelul Lowry 
se duse să dea drumul câinilor închiși în casă. Aceștia se 
repeziră în parc, în căutarea prăzii. 

În acest timp, Cheeta Ram - cu pumnalul însângerat 
între dinţi, aluneca fără zgomot spre Elmgrove Hall. Era 
încântat căci acest gen de luptă îi era familiar și-l pasiona. 

Asemenea unui tigru, sărise asupra lui «Aișor» pe care-l 
decapitase cu o singură lovitură a armei sale. Apoi 
sugrumase câinele. 

Când auzi răpăitul tobelor, se opri și se ascunse în 
păduricea de lângă casă. Oamenii înaintau spre el, 
întovărășiți de câini. Așteptă ca ei să se fi depărtat și 
întâlnind un întârziat îl făcu să aibă aceeași soartă ca și 
portarul. 

Cinci minute mai târziu, Cheeta Ram ajunsese la 
marginea păduricii. Între casă și el se întindeau terasele și 
hindusul își dădu seama că dacă ar apărea în câmp deschis 
ar servi drept ţintă. Se găsea în umbra unui tufiș când, pe 
acoperiș, se aprinse un proiector care începu să 
scotocească metodic împrejurimile. În aceeași clipă, niște 
lătrături furioase, întovărășite de strigăte de triumf, îi 
dovediră lui Cheeta Ram că dulăii îi descoperiseră urma. 

Ar fi dificil de descris cu precizie maniera în care părăsi 
zona periculoasă. Nu o făcu căţărându-se, sau alergând, 
sau strecurându-se și cu toate acestea avea câteva ceva 
din toate astea. Esenţialul fu că traversă zona luminoasă 
fără să fie observat și întâlni pe unul din cei care-l 
urmăreau. Acesta nu mai întâlnise, pe urmă, pe nimeni 
căci Cheeta Ram se repezi la el cu o mișcare de pe urma 
căreia nenorocitul fu tăiat în două de jos în sus. 

Hindusul se apropie de casă, la care ajunse prin partea 
din spate. Până aici șansa îl favorizase. 

Luna se ridica pe cer și-i arătă trei lucruri: existenţa 
unui drum care mergea paralel cu liziera păduricii; poziţia 
unei punți rustice și, în sfârșit, prezența unui om voinic 
sprijinit tocmai pe balustrada acestei punti, de unde privea 
cum curge pârâul. 

Cheeta Ram își scoase «kukri»-ul“ - acesta era, în limba 
hindustană numele pumnalului lui - și făcu o grimasă 
teribilă. Acolo era un nou inamic de răpus. 


3 cuţit greu și curbat din Nepal, ascuţit pe interiorul curburii, folosit 
atât ca unealtă (similar cu o macetă), cât și ca armă albă. 

Faptul că șeful «Bandei florilor» rămase să privească 
răsăritul lunii în apă, după ce fusese dată alarma, era 
simptomatic. Harris revenea de la cina luată la preotul din 
Elmgrove, tocmai când începuse să sune toba de alarmă. 
În ochii vicarului și ai soţiei lui, proprietarul din Elmgrove 
Hall nu era decât un bătrânel excentric, foarte generos și 
care adora florile. Când auziră zgomotul tobei, soţul și 
soţia se  priviră surâzând și murmurară cuvântul: 
«braconieri». Știau că una din maniile vecinului lor era de 
a opri intrarea braconierilor pe proprietatea sa, pentru 
care întreținea o adevărata armată de oameni de pază, 
destinati să-i protejeze florile și păsările lui adorate. 

Ar fi dificil de spus de ce întoarse Harris capul. Poate 
auzul lui era excepţional de fin sau poate auzise pietrișul 
scârţâind sub picioarele lui Cheeta Ram sau poate poseda 
un simţ ascuţit al pericolului. Poate, pur și simplu, avu 
noroc. Cert e că se întoarse la timp ca să-l observe pe 
hindus aruncându-se asupra lui. Kukri-ul îi ameninţa gâtul. 

Cum reuși să scape șeful bandei nu s-ar putea explica 
atât de ușor. Unui om extraordinar de agil i-ar fi fost foarte 
greu să sară peste balustradă. Dar pentru un individ de 
corpolența lui Harris isprava ar fi părut aproape 
imposibilă. Şi totuși se produse. Cheeta Ram avu impresia 
că omul dispăruse ca o umbră. 

Pumnalul se înfipse într-un lemn. Cheeta Ram încercă 
să-l scoată privind mereu în direcţia în care dispăruse 
dușmanul său. Acesta se înfundase în apă până la centură. 
Îl fixa pe hindus cu ochii săi globuroși și din mâini făcea 
semne magnetice. 

Hindusul încetă să-și tragă arma căci, fără să fi bănuit, 
suferea extraordinara putere hipnotică a lui Harris pe care 
acesta nu o întrebuința decât în ultima clipă. In trei 
minute, Cheeta Ram era complet în puterea șefului bandei. 
Pupilele i se dilataseră iar braţele îi căzură de-a lungul 
corpului. Rămase nemișcat în timp ce Harris revenea spre 
punte. Exact în momentul în care stăpânul lor atingea 

podul, banda dulăilor ieșea din pădure, urmată de toate 
«florile». Primul om care se arătă era un mulatru imens, 
care ţinea în mână un kriss malaez. 

— Recheamă câinii, «Ghiocelule»!, îi strigă Harris. Totul 
e în ordine! 

Mulatrul își recunoscu șeful și vorbi brutal dulăilor care- 
l ascultară instantaneu. Indivizii care-i urmau aplecară 
armele și-l priviră pe hindus cu curiozitate. 

— Care este cel mai vechi dintre voi?, întrebă Harris. 

— Eu, domnule, răspunse un om gigant, de rasă arabă. 

— Ah, foarte bine! Sper că n-aveţi morţi?! 

— Ba da, domnule. Doi. Unul a fost decapitat iar celălalt 
tăiat în două. Poate sunt și răniţi, în pavilion. 

— L-aţi prins pe bandit, domnule? 

— Da. Şi acei oameni nu mai pot servi la nimic? 

— Dar sunt morţi, dom-le. 

Harris surâse: y 

— Nu înţelegi vorbele mele. In orice caz, duceţi-i în 
laborator. Şi acum trimiteţi înapoi tovarășii și fă să se dea 
semnalul de «încetarea pericolului». De prizonier mă voi 
ocupa personal. 

Apoi, în timp ce acoliții îi executau ordinele, Harris se 
întoarse spre Cheeta Ram, care rămăsese la extremitatea 
punţii, absolut nemișcat. 

— Numele?, îl întrebă Harris. 

— Sepoye Cheeta Ram, din regimentul călăuzelor, 
răspunse ordonanța mașinal. 

— Care este scopul venirii tale aici? 

— Să scap căpitan Waring Sahib de om rău. 

— Ah! Și ce te-a făcut să presupui că Waring era aici? 

— Servitor m-a adus. 

— Care servitor? 

— Eu dus casa mare la Londra și spus: «Dacă nu arăţi 
drumul la mine, eu taie capul». El m-a dus. 

Harris reflectă puţin, apoi termină prin a înţelege, își 
aminti că Sunbury sau Lowry îi vorbise de un servitor bun 

al lui Waring, care le cauzase neplăceri. Își mai aminti că 
el îl terorizase pe sir Williams Moresby. 

— Mergi înaintea mea!, îi ordonă el. 

Hindusul înaintă cu alura sacadată a unui automat. Apoi, 
tot ca să-l asculte pe Harris, traversă o curte unde se 
deschise o ușă mare bătută în fier ca să-l lase să treacă. 

— Mergi drept înaintea ta, îi ordonă șeful. 

Hindusul se îndreptă spre o căsuță mică de lemn, care 
se asemăna cu un cotet de găini, căci era înconjurat de un 
grilaj din sârmă. În momentul în care se apropie Cheeta 
Ram, un șarpe, ascuns sub o grămadă de paie, se ridică 
șuierând cu mânie. Era un mamba, adică reptila cea mai 
veninoasă care există în junglă. 

— Iată-l pe căpitanul Waring Sahib, declară Harris. Intră 
acolo, căci vrea să-ţi vorbească. 

Fără să ezite, Cheeta Ram începu să tragă de zăvorul 
care închidea cușca. Șarpele înainta spre el, șuierând 
mereu și Harris privea scena cu braţele încrucișate și 
privirea rece. 

Aceasta se întâmplă exact în momentul când o ţeava 
grea de oțel căzu pe șeful bandei. Cineva o aruncase cu o 
vigoare extraordinară, fie de sus de pe zid, fie de pe 
acoperișul uneia dintre casele înconjurătoare. Dar în loc 
să-l lovească pe Harris în mijlocul craniului, ceea ce ar fi 
însemnat moarte sigură, ţeava îl atinse pe ceafă și-l aruncă 
la pământ, jumătate leșinat. 

Puterea hipnotică care-l făcea să se miște pe Cheeta 
Ram fu, instantaneu, ruptă. Hindusul se deșteptă din 
transa lui și constatând că avea în faţa lui un șarpe gata să 
se repeadă, se aruncă înapoi scoțând un urlet. Micul 
hindus nu era nervos, în sensul european al cuvântului. 
Era teribil de superstițios. Fără să mai piardă timp să-l 
omoare pe Harris o luă la fugă. Ușa prin care intrase în 
curtea interioară era închisă, dar găsi o alta care ducea în 
interiorul clădirii. Se precipită într-acolo și ajunse în 
partea de sus a unei scări de piatră pe care o cobori cu 

toată viteza, ajungând într-un al doilea culoar. 

În timp ce se opri, ne mai știind ce să facă, auzi un sunet 
care nu i se păru la locul lui în această locuinţă sinistră: 
acela al unei flașnete. 

CAPITOLUL X 
TORTURI CHINEZEȘTI 


Lui Sung Ling, chinezul, îi plăcea să exercite tortura dar 
era tot atât de bine dotat să inventeze instrumente care-i 
permiteau să-și satisfacă prima manie. li mai plăcea 
muzica și mai ales muzica bună. 

Într-o zi, în biblioteca lui Harris, Sung Ling descoperise 
o istorie a Inchiziției spaniole care-l luminase mult. Acolo 
citise cum fusese omorât un eretic, făcut prizonier, fiind 
obligat să cânte la orgă într-o catedrală din Madrid. Atâta 
timp cât cântă nu i se întâmplă nimic. Dar de îndată ce 
obosi și încetă să cânte, din plafon îi căzu o greutate pe 
cap și-l zdrobi. 

Această lectură îl inspirase pe chinez care construise un 
instantaneu de tortură mai perfecţionat, căci înlocuise 
greutatea cu apa fiartă. Și cum îi era greu să-și procure o 
orgă veritabilă, o înlocuise cu o flașnetă. 

Tocmai își terminase această invenţie și aștepta s-o 
poată experimenta când fu adus la Elmgrove, Ebenezer 
Dreen. Chinezul îi ceru lui Harris permisiunea să-l 
introducă pe american în ceea ce el botezase «celula cu 
muzică». Şeful lui o acordă cu condiția expresă ca 
prizonierul să nu fie pus în imposibilitate de a scrie o 
scrisoare sau de aș semna numele după ce va fi scos din 
celulă. 

Sung Ling se angajă la aceasta. 

Așa se făcu că, puţin după întrevederea lui cu Harris, 
nefericitul miliardar fu dus în celula cu muzică și informat 
că dacă nu va învârti manivela flașnetei i se vor întâmpla 

mari nenorociri. Dreen replică că nimic nu-l va obliga să 
asculte de un chinez afurisit. Sung Ling surâse, ieși și cinci 
minute mai târziu, începu să curgă apă clocotită, printr-un 
grilaj. În curând podeaua celulei era acoperită. 

Se scurse o bucată de vreme până când americanul se 
răzgândi. Încercă să scoată ușa din loc dar apa îi 
pătrundea în ghete. Încercă apoi să astupe grilajul dar 
vapori arzători îi fripseră pielea mâinilor și a obrazului. 
Atunci cedă și începu să învârtească manivela. Apa dispăru 
îndată printr-o deschizătură invizibilă iar aburii se 
împrăștiară. 

În următoarele 50 de ore care urmară, americanul cântă 
la flașnetă cu câteva întreruperi pentru masă. 

Această flașnetă provocase curiozitatea lui Cheeta Ram 
care veni până la ușa celulei și privi prin gemuleţ. 

Hindusul înţelese imediat că marele Sahib, îmbrăcat în 
haine de gală, nu se amuza. Părea atât de extenuat că 
aproape nu mai putea face nicio mișcare. Gestul i se 
încetini și, în curând, de pe podea începu să urce o coloană 
groasă de aburi arzători. 

— Sahib!, îl chemă hindusul încet. 

— Fiu murdar de chinez, replică americanul fără să 
întoarcă capul, tot atât de adevărat pe cât numele meu 
este Ebenezer Dreen îţi voi plăti cu aceeași monedă. [ţi voi 
da, eu, muzică. 

— Eu prieten, zise hindusul. Voi vreţi pleca, eu ajută... 
Împinge ușa. 

Cheeta Ram trase zăvoarele. 

— Cine dracu' ești? strigă americanul. 

— Eu prieten, repetă micul hindus. Eu venit caută 
căpitan Waring Sahib. Salvezi și pe tine. 

Dreen se uită peste umăr și constată că ușa era deschisă 
și că un mic personagiu, pe care nu-l mai văzuse niciodată 
înainte, era în pragul celulei. 

«Este vorba, fără îndoială de o cursă nouă,» gândi el, 
«dar vreau să încerc și acest risc». 

Încetă să mai învârtească manivela flașnetei și apa fiartă 
se precipită din nou în celulă. Dreen sări însă în coridor 
lângă Cheeta Ram, pe care-l apucă de gât. 

— Dacă-ţi baţi joc de mine, îi spuse cu furie, poţi să-ţi 
faci ultima rugăciune. 

— Eu amic, îngână hindusul pe jumătate sufocat. Voi 
cunoașteţi stăpânul meu căpitan Waring Sahib. 

La acest nume, strânsoarea americanului se desfăcu 
puţin. Îşi amintea de balul dat de general, doar ca de un 
eveniment care ar fi trecut de mult. 

— Căpitanul Waring, repetă el, tânărul acela cu umerii 
laţi care strângea mâna tot atât de puternic ca mine? Sigur 
că-l cunosc. Este și el aici? 

— El salvat bătrâna doamnă, Sahib. Oamenii răi căutat 
pe ea în casa mare din Madison Square. Sahib al meu și 
lady Pamela i-au urmărit și smuls bătrâna doamnă Sahib 
din ambulanţă... Apoi, căpitanul suit în mașină și venit 
aici... Eu urmează pentru salvează stăpânul mine. 

— Dumnezeule!, exclamă Dreen. Este vorba de soţia 
mea? Înţeleg totul. Acoliţii lui Harris au vrut s-o răpească 
și Waring i-a împiedicat. Este un băiat curajos. Sunt sigur 
că vă datorez mult, dacă mi-aţi salvat-o pe Manie. Dă-mi 
mâna. 

Cei doi oameni schimbară o strângere cordială apoi 
Dreen reluă: 

— Şi acum ce facem? Să dispărem cât mai este timp căci 
casa asta nu face parte din cele în care dorești să rămâi. 

— Mai întâi trebuie găsește căpitan Waring, apoi 
pleacă... declară hindusul. 

— Desigur, îl aprobă Dreen care se întreba cum îl va 
descoperi pe tânărul ofițer în acest labirint de culoare 
întunecoase. 

Pe de altă parte, fiecare minut care trecea mărea 
pericolul în care se găseau căci, dintr-o clipă într-alta, 
putea să apară rafinatul Sung Ling sau vreun alt membru 
al bandei. Cheeta Ram își duse două degete la gură și făcu 

să se audă un fel de strigăt de pasăre, pe care-l repetă de 
trei ori. Era un semnal pe care-l mai întrebuințase cu 
căpitanul când se găsea în misiune la frontiera indiană. 
Ştia că dacă ofiţerul îl va auzi îl va recunoaște. 

Deodată, Dreen resimţi o durere la picior. Se aplecă şi 
constată că apa fiartă invadase culoarul. Aproape în 
aceeași clipă, percepu un zgomot de pași și văzu 
apropiindu-se o lumină. Se întoarse să vorbească cu 
hindusul dar acesta dispăruse. Neștiind ce să facă, 
americanul se lipi de perete și rămase complet nemișcat. 
Minutele care se scurseră i se părură o eternitate. Apoi îi 
ajunse la urechi un zgomot slab de luptă, un fel de geamăt 
și se făcu din nou liniște. Pe braţul lui Dreen se puse o 
mână. Americanul se întoarse gata să lovească dar se găsi 
în fața micului hindus care ţinea în într-o mână o lanternă 
oarbă iar în cealaltă un cuţit lung fumegând. 

— Veniţi repede! îi șopti la ureche tovarăşului său. Mulţi 
oameni vine. Noi plecăm înainte ei găsește cadavrul. 

Obscuritatea care-i înconjura din toate părţile era 
aproape de nestrăbătut. Din când în când, Cheeta Ram se 
oprea să dea semnalul său, dar nu primea niciun răspuns. 
Deodată, crezură că aud un fel de mormăit înăbușit care 
venea dintr-una din nenumăratele celule ale clădirii. 
Hindusul apăsă pe clanţa unei uși care se deschise. Trecu 
pragul și scoase un strigăt: 

— Căpitan Waring Sahib! lată-ne! 

Dreen, care-l urina, observă silueta unui om, îmbrăcat 
într-un costum de sport pătat de sânge, care era întins pe 
pat. Era legat. Lanţul care-l ţinea prizonier era fixat la un 
capăt, de un cerc metalic trecut în jurul gâtului, iar în 
celălalt de un piron mare fixat în perete. Mâinile îi erau 
legate la spate iar pe cap era un fel de glob metalic care se 
asemăna cu o mască de scrimă. Americanul, care se aplecă 
asupra lui, scoase un strigăt de groază, căci văzu în 
interiorul măștii un șoarece viu așezat pe figura 
prizonierului. 

— Dumnezeule!, exclamă Dreen. 

Cheeta Ram, cu obrajii inundaţi de lacrimi se aruncă la 
pământ și începu, să desfacă curelele care reţineau masca 
în jurul gâtului. În sfârșit, curelele cedară. Hindusul ridică 
încet globul și recunoscu obrazul lui Sung Ling, care părea 
furios și stupefiat în același timp. 

— Nu lăsa să scape șoarecele, strigă americanul. Acela 
care l-a pedepsit pe acest mizerabil știa ce făcea. Și tu, 
chinezule, cum te simţi? Îmi pare că te-ai prins în propria 
cursa. 

— Sahibul meu trebuie făcut asta!, demară hindusul. Eu 
cunoaște bine obiceiurile lui. El schimbat costumul cu 
chinezul care vrut face să fie mâncat de șoareci. Apoi 
Sahibul meu plecat repede. _ 

— Uită-te, murmură Dreen, ce-i acolo în colț? Întoarce 
lanterna în partea aceea. 

Cheeta Ram îl ascultă și observă corpul unui om 
prăbușit într-un colț al peretelui. Dreen îl întoarse cu 
piciorul și zise: 

— Are vertebrele rupte. Cred că și asta este treaba 
căpitanului tău. Băiatul ăsta are, într-adevăr, un pumn 
solid. Dar acum ce facem? Stăpânul a fugit și noi trebuie 
să-l imităm. 

Hindusul prinse șoarecele și-l repuse în masca pe care o 
plasă pe capul chinezului. Privindu-l pe captiv, Dreen 
murmură: 

— Ascultă, faţă galbenă... Sper că te va mânca înainte de 
întoarcerea tovarășilor tăi. 

În timp ce miliardarul se abandonase bucuriei 
triumfului, Cheeta Ram se strecurase pe culoar. Il 
surprindea faptul ca nu era căutat, după ce ucisese omul 
întâlnit. Se temea de o cursă și-și puse urechea la pământ. 
Pivniţa era însă tot atât de tăcută ca un mormânt. Deodată, 
simţi un fel de miros dulceag și se întrebă unde-l mai 
respirase. Brusc îi veni în minte: pe vremea când corpul 
expediționar al Indiilor se afla în tranșee, în Franţa, 

inamicul trimisese valuri de fosgent, cel mai teribil gaz 
asfixiant. 

Cheeta Ram se întoarse fugind spre celulă, îi apucă pe 
Dreen de braţ și strigă: 

— Sahib! vino repede. Gaz coboară, de sus! 

Ebenezer păli căci și el recunoscuse mirosul. 

— Ai dreptate, murmură el. Ah, diavolii! Trebuia să ne 
dăm seama că ne prepară o festa în genul lor. 

Hindusul începuse să tușească. Fosgenul nu omoară 
decât în cantitate mare. Dar dă victimelor sale toată 
groaza sufocării. Hindusul se rostogoli la pământ tușind. 
Tovarășul său îl puse pe umeri și ieși din celulă clătinându- 
se. I se părea că plămânii i se sparg și că fruntea îi era 
strânsă într-un cerc de fier. Un minut mai târziu, o apucă 
pe coridor. Valuri de gaz se urcau mereu căci colonelul 
Lowry, care conducea operaţiunea era decis să-și asfixieze 
adversarii. 

Americanul se clătina din ce în ce mai mult. Nu mai 
putea să respire. Urechile îi vâjâiau puternic și numai 
energia lui îl împiedeca să nu se abandoneze complet. De 
altfel, îl consola o idee: oricare ar fi fost suferinţele lui, 
acelea ale lui Sung Ling, întins în celulă, trebuiau să fie 
mai rele. 

Piciorul i se lovi de treapta de jos a unei scări. Începu să 
urce pe mâini și pe genunchi. Așa numără 11 trepte apoi 
capul lovi o suprafaţă tare. În aceeași clipă, obrazul îi fu 
răcorit de o boare de aer pe care-l respiră cu deliciu. 
Valurile de gaz nu ajunseră încă până sus. Dreen îl depuse 
pe hindus lângă el și se repezi în ușă care cedă. Căzu și 
înainte de a se fi ridicat vreo 12 inși se repeziră asupra lui 
purtând măști de gaz. 

Câteva secunde mai târziu, Cheeta Ram și Dreen erau 
doborâţi ca niște pui de găină. 


t Compus chimic sub formă de gaz incolor, ușor lichefiabil, cu miros 
sufocant, puternic iritant al ochilor, foarte toxic, folosit în industria 
coloranților, medicamentelor etc. și ca gaz de luptă. 

— Ştiam că-i vom face să iasă din bârlogul lor, zise cu o 
voce tărăgănată colonelul Lowry. 

În timpul acesta, ce devenise Waring? 

În momentul când Dreen se clătina sub influenţa gazului 
înaintând pe culoar cu hindusul pe umeri, căpitanul 
scotocea satul Elmgrove ca să-l regăsească pe Charles 
Heap care i se spusese că este singurul la care putea găsi 
o mașină. 

Tânărul ofițer evadase de o manieră care-i fusese foarte 
agreabilă. Când Sung Ling îl părăsise să se ducă să caute 
casca el era foarte demoralizat. Efectele narcoticului și 
dureroasa impresie a neputinței lui faţă de vorbele lui 
Harris erau cauza. Tânărul se socotea învins și nu se mai 
credea capabil să lupte. Rămase, de aceea întins pe 
pământ căutând să nu reflecteze la ceea ce s-ar putea 
produce la Queensmarry. 

Totuși, Waring nu era omul care să se lase abătut pentru 
mult timp. 

Situaţiile periculoase nu-i erau noi. N-avea pretenţie că 
este un supraom dar era plin de resurse și dotat cu o 
vigoare fizică puţin comună. 

După o oră, constată cu bucurie că efectele narcoticului 
se risipeau. Respiră profund și, după alte douăzeci de 
minute, se simţi din nou plin de energie. 

Începu apoi să examineze situaţia cu atenţie. Lanţul gros 
care era atașat de gâtul lui și prins de perete avea vreo 
șase picioare lungime iar inelul care îl ţinea de perete era 
prins la o înălțime de vreo patru picioare, ceea ce îi oferea 
o oarecare rază de acțiune. 

Richard se ridică, nu fără greutate, și se ocupă cu 
diverse mișcări stranii. Înaintă piciorul lui stâng atât de 
departe cât îi permitea lanţul, îndoi genunchiul și ridică 
piciorul drept atât cât se putu. 

Greutatea legăturilor lui îl făcu să cadă de câteva ori 
înapoi, dar continuă să înainteze trasând o semi- 

circumferință al cărei centru era inelul fixat în perete și a 
cărei rază avea lungimea lanţului plus aceea a piciorului 
său. Deodată auzi voci pe culoar și se aruncă cu fața la 
pământ lângă perete, în așa fel că gâtul lui se găsi exact 
sub inel. 

Unul din cei doi oameni care veneau era Sung Ling, 
celălalt unul din noii acoliţi ai lui Harris. Era un individ cu 
pomeţii proeminenţi și cu o expresie bestială. Chinezul îl 
adusese să ajute să plaseze casca pe capul prizonierului. 
Ducea un șoarece mare învelit într-o batistă iar Sung Ling 
ținea casca. Era mai vorbăreţ ca de obicei. Îl ura pe 
Waring de când cu incidentul din laborator și era fericit la 
gândul că se va răzbuna asupra lui. 

— lată un tratament foarte bun, declară el. Priviţi, 
domnule căpitan, eu vă voi pune casca pe figură cu 
șoarecele înăuntru. În curând șoarecele înfometat îţi va 
mânca figura. 

— Ești o bestie, îi urlă Waring. Nu este posibil. Vrei să 
vâri șoarecele în această mască, să-mi mănânce obrazul? 

— Este un șoarece foarte frumos, replică Ling. Picioarele 
lui sunt foarte reci. Poate îţi va intra în gură. 

— Dumnezeule!, gemu Waring lăsându-se să cadă 
înapoi. 

— A leșinat, declară însoţitorul chinezului. Poate că-i va 
reveni în momentul când animalul va începe să i ronţăie 
obrazul? 

Cei doi oameni se apropiară de Richard. Nici unul dintre 
ei nu știu ce se petrecu apoi. De îndată ce se găsiră în 
interiorul cercului descris de Waring, banditul primi o 
lovitură violentă în maxilar. Această lovitură îi fu 
administrată de piciorul ofițerului care acţionase cu toată 
precizia unui vechi jucător de football. Individul fu 
proiectat la celălalt capăt al celulei, cu gâtul dislocat. Apoi, 
cu o rapiditate de fulger, ofițerul lansă o a doua lovitură de 
picior care-l atinse pe Sung Ling la înălţimea taliei. 
Chinezul fu literalmente proiectat în aer. O secundă mai 

târziu, Waring se aruncă asupra lui și în ciuda mâinilor lui 
legate apăsă cu umărul său pe gâtul chinezului. Desigur că 
acesta din urmă era agil, ca toţi orientalii, dar deși era 
legat, adversarul lui era mult mai robust decât el. Timp de 
câteva minute încercă să zgârie obrazul care se apăsa pe 
al lui, dar presiunea umărului asupra «mărului lui Adam» 
era atât de violentă și genunchii lui Richard îl strângeau 
atât de energic că, în curând, încetă să reziste. 

— Acum, reluă el, scoate inelul care-mi strânge gâtul. 

Sung Ling se supuse imediat. Scoase o mică cheie din 
buzunar și descuie resortul inelului. Lanţul căzu la pământ. 
Waring îl strânse și trecu, numaidecât, cercul de fier în 
jurul gâtului adversarului său. 

— Şi acum, declară el vesel, vom schimba foarte repede 
situaţia. Scoateţi vestmintele și amintește-ţi că dacă vei 
striga după ajutor te omor. 

Chinezul nu ezită. In câteva clipe metamorfoza se 
operase: chinezul purta un costum de golf în timp ce 
Waring avea o robă vaporoasă și pantaloni largi. 

Waring îi puse cătușele și apoi îi legă însoţitorul. În fine, 
ridică casca în care observase cu plăcere că rămăsese 
șoarecele. 

— Acum, reluă el imitând accentul lui Sung Ling, te voi 
supune la un tratament foarte bun Îţi voi pune această 
cască care conţine un șoarece. 

Inamicul său îi aruncă o privire terorizată, dar Waring 
constatase cruzimea lui Sung Ling ca să se mai gândească, 
măcar o clipă, să-l ierte. li puse casca pe cap, i-o fixă solid, 
apoi dându-se înapoi - își contemplă opera cu satisfacţie și 
zise: 

— Sper, mizerabile, că șoarecele îţi va mânca ochii 
înainte ca să fi regăsit. 

Se întoarse și ieși repede din celula în care Dreen și 
Cheeta Ram trebuiau să găsească pe chinez două ore mai 
târziu. 

CAPITOLUL XI 
MANIACUL CRIMEI 


Evadarea lui Waring fusese foarte simplă: ieși din 
clădire fără măcar să se gândească să se ascundă, căci 
nicio deghizare nu putea să-l facă mai invulnerabil decât 
hainele care le purta. Tinea capul aplecat, cum îl văzuse 
făcând pe chinez și nici unul dintre oamenii cu care se 
încrucișa nu se gândi să-i pună la îndoială identitatea. 
Waring urcă la primul etaj, traversă vestibulul și ieși din 
clădire. Afară era întuneric. Ofiţerul putu să ajungă ușor la 
pădurice. Richard merse până în momentul când nu mai 
putu să fie văzut din casă. Apoi se opri și reflectă. Avea 
impresia că era urgent să ajungă la Queensmarry, căci 
presupunea că Pamela se găsea acolo și tocmai acolo 
fusese însărcinat cu teribila lui misiune «Sugrumătorul». 
Waring nu putea spera să intervină util decât acţionând cu 
cea mai mare grabă. De aceea trecu numaidecât la 
realizarea planului său. 

Traversă pădurea într-o direcţie care i se păru că trebuie 
să fie aceea a satului unde avea intenţia să împrumute sau, 
la nevoie, să fure un automobil, ca să se ducă la 
Queensmarry. 

Câteva minute mai târziu auzi răsunând toba de alarmă, 
își dădu seama că trebuie să fie vreun semnal și se întrebă 
dacă evadarea lui nu fusese descoperită. Stimulat de 
această teamă, începu să alerge atât de repede cât îi 
permiteau întunericul și neregularitatea terenului. 

Pădurea deveni mai puţin deasă și Waring se găsi în faţa 
unui gard de nuiele, de vreo cinci picioare, pe care-l 

escaladă cât de bine putu. De cealaltă parte a gardului era 
un fel de drum mic. Ofiţerul nu bănui că tocmai în partea 
aceea se găsea satul. O apucă la stânga, la întâmplare, și 
alergă mai mult de un kilometru, până când văzu că 
drumul, pe care apucase se termina într-un câmp. Se 
reîntoarse și strângând dinţii își acceleră fuga, cu toate că 
era jenat de hainele lui Sung Ling. Gândul că ar putea 
ajunge prea târziu îi părea teribil. La un moment dat, 
drumul se bifurcă și dădu într-o cale mai largă. Waring se 
opri din nou și rămase nehotărât. Apoi auzi, spre dreapta, 
un lătrat vag și se îndreptă într-acolo. 

In sfârșit observă o lumină. Escaladă un nou gard de 
nuiele, traversă un câmp pe care dormeau niște oi și 
pătrunse într-o livadă. Lumina pe care o văzuse ieșea prin 
fereastra unei case mici, de care Waring se apropia fugind. 
Bătu puternic la ușă, care fu deschisă de o femeie bătrână. 
Aceasta, văzându-l sub aspectul lui de chinez, dădu un 
țipăt de spaimă și repuse, repede, zăvorul. 

— Pleacă!, îi strigă ea de după ușă. N-am a-ţi da nimic. 

— Ascultă, o imploră Waring, nu sunt un răufăcător. Îţi 
cer numai să-mi spui cum pot ajunge în satul Elmgrove. 
Este vorba de o chestiune pe viaţă sau moarte. Dă-mi 
această indicație și voi pleca imediat. 

— Am o pușcă încărcată, urlă femeia prea speriată ca să 
audă ce spunea necunoscutul. 

— Spune-mi cum pot ajunge în sat? repetă Waring. 
Trebuie să găsesc neapărat un automobil pentru o nevoie 
urgentă. 

— Pușca este încărcată, îi replică femeia. 

Ofiţerul, al cărui calm se micșora din minut în minut, își 
apăsă umărul de ușă atât de puternic încât balamalele 
trosniră. 

— Spune-mi cum pot ajunge în sat sau sparg ușa. 
Repede! 

— Intoarce-te până la drum, apuc-o la stânga și mergi 
până la proprietatea Slivin. Traverseaz-o pe asta și vei 

ajunge la drumul cel bun. 

Tânărul se întoarse, gemând, traversă din nou livada și 
câmpul. Pierduse vreun sfert de oră și nu era mai înaintat 
nici măcar cu un pas. De altfel, admițând ca ar ajunge în 
sat cum va împrumuta o mașină? În buzunarele lui Sung 
Ling nu erau decât câteva monede și apoi, după primirea 
care i-o făcuse femeia, Richard își dăduse seama că 
înfățișarea lui nu inspira de fel încredere. 

Deodată auzi niște pași, care veneau spre el și observă 
un moșneag care ducea o lanternă. Când ajunse în dreptul 
lui, ofițerul îl întrebă: 

— Vreţi să-mi spuneţi unde se găsește satul? M-am 
rătăcit. 

Omul își puse mâinile pâlnie în jurul urechii și apoi 
întrebă: 

— Ce? 

Waring își repetă întrebarea. 

— Ah, cauţi satul? Sunteţi unul din domnii străini de la 
castel? Cum îi mai merge d-lui Harris. Nu l-am văzut 
duminica trecută la biserică. 

— Se simte foarte bine, răspunse Waring mașinal. Dar 
cum aș putea ajunge în sat? 

Bătrânul își scarpină fruntea și se decise să spună: 

— Sunt două căi să ajungi acolo: sau traversând bariera 
Stivin sau apucând-p pe drumul principal. 

— Dar unde este bariera Stivin? 

Waring își frângea mâinile de disperare. Timpul trecea și 
el nu putea lua nicio măsură care să-l împiedice pe 
«Sugrumător» de a realiza sinistrele proiecte ale șefului 
său. 

— Puteţi lua o altă cale, reluă bătrânul. Vedeţi poarta de 
acolo? Treceţi prin ea și mergeţi până la un câmp mare. 
Apoi veţi vedea un zid al proprietăţii Sanger. Satul este 
aproape de acolo. 

Ofițerul nu mai aşteptă altceva și o luă la goană, așa 
cum nu mai fugise niciodată. De astă dată găsi satul, dar 

intrând în el inima i se strânse căci nu era decât un cătun. 
Erau câteva case, poșta și un han. Se decise să intre în 
han. Cei câţiva ţărani care erau acolo îl priviră cu stupoare 
și femeia din dosul tejghelei încetă să mai șteargă 
paharele, ca să privească pe intrus. 

— Bună seara!, zise Richard. Nu vă neliniștiți de 
costumul meu. Mă duceam la un bal mascat și am avut în 
accident. Vreti să-mi daţi un whisky cu sifon? 

După o scurtă pauză continuă: 

— Aș putea închiria aci o mașină? Aș vrea să mă întorc 
cât mai repede posibil la Queensmarry, 

Atitudinea și vocea lui, ca și cuvântul Queensmarry 
părura să facă o impresie bună asupra ţăranilor. 

— Nu știu unde aţi putea găsi o mașină, domnule, 
declară patroana. Poate dacă v-aţi duce la castel, la 
domnul Harris. Are mai multe automobile și poate vă va 
împrumuta unul. 

Această idee i se păru comică tânărului ofițer, dar se 
mulțumi să răspundă: 

— Oh, nu vreau să-l deranjez pe d. Harris. Nu mai există 
vreo altă persoană care să posede un automobil sau chiar o 
motocicletă? 

Femeia ezită, apoi murmură: 

— Duceţi-vă la domnul Charly Heap. S-ar putea ca el să 
vă dea un sfat. 

— Şi unde este Charly Heap? 

Femeia se uită în jurul ei și întrebă: 

— Este vreunul care știe unde ar putea fi găsit Charly 
Heap? 

Vreo cinci șase capete se întoarseră spre ea și apoi unul 
declară: 

— Poate Ned Veverita s-o știe. 

— Şi unde l-aș putea găsi pe Ned Veveriţă? întrebă 
Waring. 

— Vă voi conduce eu acolo, zise unul dintre ţărani. 


o... ............. . c.c....c.cccccccecocococecoconececooeeecooocecooooocecocececococeocecee 


În aceeași seară ambulanţa plecase, din ordinul lui 
Harris la Queensmarry. O conducea același șofer și în 
interior erau «Dalia», «Sugrumătorul» și paznica acestuia, 
d-na Bernier. 

Cele trei personaje ofereau aspecte cu totul diferite. D- 
na Bernier era îmbrăcată cu eleganţă. «Dalia» semăna cu 
un gangster, ceea ce era și în realitate. Cât despre 
«Sugrumător» avea o ţinută care amintea, în același timp, 
uniforma militară și costumul de sport. Faţa îi era umbrită 
de o șapcă imensă. Mâinile-i păroase se agitau fără 
întrerupere, atât era de încântat la gândul că va sugruma 
două persoane în aceeași zi. 

— Va fi o sărbătoare mare, sâmbătă seara, zise «Dalia» 
deodată. 

— Sper că nu va veni și spectrul, susură d-na Bernier. 
Dacă nu va fi suprimat nu voi mai rămâne. 

— Un spectru? Ce vrei să spui? Nu știu nimic despre așa 
ceva. zise «Dalia». 

— Asta-mi spune toata lumea. Dar afirm că am văzut o 
fantomă mare, albă, lângă laborator. Sunt sigur că nu era 
unul din oamenii noştri. Am întâlnit spectrul de trei ori. De 
fiecare dată a dispărut fără să fi văzut unde. Casa este 
blestemată, o știu și de aceea vreau să plec. I-am spus-o și 
d-lui Harris. 

— Şi ce ţi-a răspuns? 

D-na Bernier ridică din umeri. 

— El nu spune niciodată nimic. Te privește cu ochi lui 
mari și apoi nu mai ai curaj. 

«Dalia» începu să râdă și-l lovi amical pe «Sugrumător». 
Această familiaritate nu păru pe gustul degeneratului, căci 
mâna lui mare se întinse și-și apucă vecinul de gât. Acesta 
încercă să scape însă fără succes așa că termină prin a 
striga: 

— Ascultă, ia-ţi mâna la o parte. Nu pe mine trebuie să 
mă sugrumi. Vorbește-i, madam Bernier! 

— Nu folosește la nimic să-i vorbești, replică paznica. 

Este foarte încăpățânat. Rămâi liniștit. Cealaltă mâna a lui 
e în jurul gâtului meu și nu mi-e frică. Face așa ca să se 
distreze. 

— Sper că nu va insista, murmură «Dalia». Dacă 
încearcă să mă sugrume îi trimit un glonte în inimă, fie că 
asta va place sau nu șefului. 

Vorbind, își căuta revolverul căci cu tot curajul lui 
obișnuit simţea o repulsie instinctivă pentru «Sugrumător» 
și agitația degetelor acestuia în jurul gâtului îi dădeau 
cutremurări de oroare. 

— Dumnezeule mare!, exclamă brusc «Dalia» cu o voce 
îngrozită. 

— Ce ţi s-a întâmplat?, îl întrebă femeia. 

— Am uitat să-mi încarc revolverul. Cartușele sunt într-o 
cutie sub scaun, dar nu pot să ajung acum la ele. Micuţule, 
adăugă el blând adresându-se «<Sugrumătorului», vrei să- 
mi dai drumul? 

Degeneratul păru că nici nu-l aude. Așezat între cei doi 
însoțitori ai lui le strângea gâtul cu câte una din mâinile lui 
și mormăia cu voce scăzută. 

D-na Bernier deveni foarte palidă și-și strecură mâna în 
corsaj, unde avea un cuţit lung cu mâner de chihlimbar, 
căci știa că pupilul ei devenea periculos. 

— Povestește-ne cum ai ucis femeia din Marsilia propuse 
ea adresându-se  <Sugrumătorului». Este o poveste 
frumoasă care a produs mare efect asupra domnilor 
judecători. 

Dar <«Sugrumătorul» nu părea dispus să vorbească. 
Arbora un surâs straniu și sinistru, în timp ce strângerea 
mâinilor lui devenea din ce în ce mai tare. 

Ambulanţa se angajă pe drum mic, șoferul evitând aleea 
principală care ducea la castelul Queensmarry. Stinsese 
farurile și mașina înainta pe cât era posibil, în tăcere. 
Printre arbori nu întârzie să apară o lumină. Era aceea a 
unei lămpi aprinsă în căsuţa d-nei Robbins. Şoferul opri 
motorul și mașina mergea acum alunecând pe pantă. 

În aceeași clipă pe «Dalia» îl părăsi sângele rece și 
încercă să-l ameţească pe «<Sugrumător» dându-i o lovitură 
cu tocul revolverului în cap. Comise însă o mare greșeală, 
căci lovitura îl înfurie pe degenerat. Mâinile i se crispară în 
jurul gâturilor însoţitorilor săi și-și obligă victimele să 
îngenuncheze pe podeaua mașinii. 

D-na Bernier își trăsese pumnalul și lovea orbește iar 
«Dalia» continua să aplice lovituri în cap 
«Sugrumătorului». Revolverul lui era însă prea ușor ca să 
pricinuiască răni serioase. În câteva secunde amândoi 
zăceau cu faţa la podea, iar maniacul, calare pe ei, îi 
menținea în această poziţie cu genunchii. Nu le dădu 
drumul decât atunci când amândoi fură morţi. Chiar așa, el 
nu se ridică imediat ci rămase întins peste victimele lui ca 
un păianjen uriaș. 

Când mașina ajunse la capătul pantei, șoferul o opri 
complet, și întorcându-se pe jumătate, deschise fereastra 
din spatele lui și murmură: 

— Dalia am ajuns. Spune-i «Sugrumătorului» să fie 
pregătit. Vila este la vreo 150 metri. 

Nu primi însă niciun răspuns și nu percepu decât un vag 
bâlbâit. 

— Au adormit, gândi el. 

Cobori din mașină, luă o lampă electrică și deschise ușa 
de la spate, 

— Coborâţi, începu el să zică. Apoi exclamă: 
Dumnezeule! 

Tocmai observase ce se întâmplase în mașină. Nu-i 
trebui prea mult ca să înţeleagă că <Sugrumătorul» 
avusese unul din accesele lui de furie, care-l făceau mai 
periculos decât o fiară sălbatică. 

Nenorocitul șofer dădu un țipăt de spaimă, se aruncă 
înapoi și începu să urce panta, fugind. Era un om voinic 
dar neînarmat și știa că nu poate lupta cu un degenerat. 
Ajuns în creștetul dealului, se opri și privi înapoi. Sinistrul 
«Sugrumător» venea după el cu pași enormi, balansându-și 

mâinile lui mari. 

Şoferul înţelese că este inutil să-și continue fuga și vru 
să doboare monstrul cu o prăjină. Greși însă, se împiedecă 
și căzu. Îndată, imensele mâini i se înfipseră în gât și 
obrazul sinistru al degeneratului se aplecă - schimonosit - 
asupra lui... Când adversarul fu mort, «Sugrumătorul» se 
ridică cu oarecare dificultate, privi în jurul lui și observă 
lumina care lucea din căsuţa d-nei Robbins. O contemplă 
timp de o clipă și apoi se îndreaptă spre vilă, cu o alură 
straniu de deșelată, în timp ce mâinile i se agitau 
spasmodic. 

Dementul nu era singurul care rătăcea, în această seară 
în pădurea din Queensmarry. În timp ce o apucase pe un 
drum mic, de-a latul proprietăţii, auzi un murmur de voci și 
instinctiv, se ascunse în umbra unui ulm mare. Pe lângă el 
trecură două persoane care duceau o targă pe care era 
întins un corp îmbrăcat în alb. Cele două persoane vorbeau 
foarte încet și nu întârziară să dispară ducând lugubra lor 
povară. 

«Sugrumătorul» așteptă ca ele să se depărteze și-și 
reluă drumul spre vilă. Traversă mica grădină a casei și 
ajuns la fereastra luminată se opri și aruncă o privire în 
interior prin deschizătura oferită de perdele. 

D-na Robbins și infirmiera, Miss Readurn, vorbeau lângă 
focul care fusese aprins cu toată căldura de afară. Cu o oră 
înainte, infirmiera constatase că doamna Dreen, a cărui 
convalescenţă făcea progrese rapide, dormea liniștit. Își 
recăpătase cunoștința după amiază și doctorul Duke se 
declarase satisfăcut de starea clientei sale. Ascultase cu 
surprindere expunerea care i-o făcuse miss. Readurn 
asupra intervenţiei neașteptate a lui sir Williams Moresby, 
de dimineaţă, și o felicitase pentru atitudinea ei. 

— Dacă va reveni așa cum a anunţat, spuse el, îi voi 
exprima net părerea mea. 

În această clipă, cele două femei nu discutau însă despre 
alienist ci de lady Pamela, care nu se întorsese la cină, la 

Queensmarry, așa cum promisese mătușii ei. Tânăra fată 
nu avea asemenea obiceiuri. Când întârzia, obișnuia să 
telefoneze sau să telegrafieze, ca să explice motivul 
absenței ei. Să fi fost victima unui accident? Mai 
extraordinar era faptul că dispăruse și tânărul Hennigan. 
Mama lui telefonase lui lady Queensmarry s-o întrebe dacă 
nu-i văzuse fiul. 

Convorbirea celor două femei fu întreruptă de o bătaie 
foarte ușoara la ușa vilei, care semăna mai mult a 
zgârietură. Zgomotul se repetă de trei ori înainte de a 
atrage atenţia doicii, căci d-na Robbins care era tare de 
ureche nu remarcase nimic. 

— Cred cu trebuie să fie cineva afară, zise miss Readurn 
îndreptându-se spre ușă. 

Ea găsi în prag un tânăr înalt și slab, al cărui obraz era 
pe jumătate ascuns de șapca lui. De îndată ce-i văzu 
mâinile agitate de o mișcare convulsivă și constată că 
privirea-i lucea straniu, infirmiera înţelese că noul venit 
era un anormal. Nu simţi însă nicio teamă căci acei pe 
care-i îngrijise ea, se arătaseră totdeauna inofensivi, când 
erau trataţi cu prudenţă. 

Infirmiera se întoarse spre d-na Robbins și-i spuse: 

— Este un biet tânăr care-mi pare puţin nebun. Poate a 
fugit dintr-un ospiciu și s-a rătăcit prin pădure. 

Bătrâna doică se apropie la rândul ei de ușă și-l examină 
pe «Sugrumător». 

— Nu locuiește prin vecinătate, afirmă ea. Intră, băiatul 
meu, și spune-ne de unde vii. 

— L-am ucis pe Robinnet în felul acesta, zise el, 
gesticulând. 

Apoi intră și rămase în picioare, schimonosindu-se, în 
mijlocul odăii. 

Fosta doică a Pamelei era nu numai surdă ci și foarte 
mioapă. Ea nu observă nimic special în atitudinea 
vizitatorului ei, în timp ce atenţia infirmierei fusese, 
imediat atrasă de mișcările continue ale marilor mâini 


96 


păroase care erau acoperite cu un fel de coajă vâscoasă de 
culoare brună-roșie. Il observă pe necunoscut cu atenţie și 
expresia lui de ferocitate bestială o împietri. 

Miss Readurn era curajoasă. Înţelegând că avea de-a 
face cu un maniac al crimei, ale cărui mâini erau acoperite 
de sângele victimelor sale, nu-și pierdu cumpătul și privi 
repede în jurul ei ca să caute o armă. Vătraiul mai era 
vârât în jăratec și se înroșise. Miss Readurn îl apucă și apoi 
zise liniștită: 

— Cred doamnă, că aţi face bine să vă duceţi la castel să 
vă asiguraţi dacă medicamentul care trebuia să ni-l trimită 
doctorul Duke n-a fost lăsat acolo. Apoi, dacă-l vedeţi pe 
intendent vorbiţi-i de acest tânăr și rugaţi-l să vină aici. 

Bătrânei nu-i plăcu că infirmiera îi dădea ordine. De 
aceea continuă să vorbească degeneratului: 

— Așează-te băiatule, și încălzește-te. 

Își termină însă fraza cu un strigăt ușor căci una din 
mâinile «Sugrumătorului» se apropiase de gâtul ei. O 
îndepărtă așa cum este respinsă o insectă jenantă și apoi 
exclamă: 

— Dar ce-ai pe mâini? S-ar zice că... 

— Doamnă Robbins, îi strigă infirmiera, nu-l lăsa să se 
aproprie. Este complet nebun și foarte periculos. Așează-te 
în spatele meu. 

Spunând acestea, apucă braţul doicii și o împinse într-un 
colţ al camerei. Apoi se așeză înaintea ei și-l ameninţă pe 
«Sugrumător» cu vătraiul strigând: 

— Nu înainta. Dacă nu, te lovesc... 

Degeneratul nu se opri în faţa acestei ameninţări. 
Umerii i se curbară, micul său cap se înclină și mâinile i se 
deschideau și se închideau ca niște clește. 

— Strigă cu mine, ordonă Miss Readurn bătrânei doici. 
Strigă: «Ajutor! Ajutor!» 

Vocile lor se ridicară într-un singur glas dar nu auziră 
niciun răspuns și din camera unde se odihnea d-na Dreen 
nu se auzi niciun zgomot. 

CAPITOLUL XII 
O LUPTA STRANIE 


Individul care acceptase să-l conducă pe Waring la Ned 
Veverita se numea Teel. Era șomer și consimţise să-i 
servească de ghid tânărului ofițer pentru că înciuda 
straniului costum al acestuia ghicise că necunoscutul îi va 
da un bacșiș. Numai că, în ciuda bunei lui intenţii, nu era 
în stare normală, căci băuse cam multe pahare de bere. Nu 
făcuse decât vreo câţiva pași de la han și-și uitase misiunea 
care o avea. Începu să fluiere și la fiecare trei pași se 
oprea să-și recapete echilibrul. 

Waring îl apucă de braţ. Nu avea timp să se distreze și 
voia să ajungă la Queensmarry, chiar dacă pentru asta ar fi 
trebuit să lupte cu toţi locuitorii din Elmgrove. 

— Ascultă-mă, strigă el brusc. Sunt foarte grăbit. 
Calmează-te și indică-mi unde locuiește Veveriţa. 

Teel ridică pumnul. 

— Vreţi să ne batem? exclamă el. 

Nu spuse însă mai mult, căci scoase o exclamaţie de 
durere. Mâna lui Waring îi strânsese bicepsul. 

— Condu-mă la Ned Veveriţa, ordonă ofițerul. 

Șomerul își reveni din beţia lui. 

— Bine, domnule, răspunse el. Locuiește în clădirea care 
este acolo jos, la dreapta. Aceea care este luminată. 

— Vino cu mine, spuse Richard care nu voia să lase 
nimic la voia întâmplării. 

Locuinţa indicată era într-adevăr a lui Ned dar acesta 
era absent și soţia lui fu aceia care le-o comunică: 

— Puteţi să-mi spune-ţi unde s-a dus? o întrebă Waring. 

— Nu știu, repetă ea, Poate că dus la ferma Quarty sau 
la Gunter, Vreti să-mi lăsaţi vreun comision pentru el? 

Fu rândul lui Teel să întrebe: 

— Ştiţi unde este Charley Heap? Domnul acesta are 
nevoie urgentă de un automobil. 

— Cred că Charley și-a vândut mașina lui Fred, declară 
femeia. 

Teel vru să continue discuţia dar Waring îl apucă brusc 
de umăr și-i zise: 

— Nu-ţi dai seama că am nevoie să plec urgent? Unde 
stă Heap? Arată-mi casa lui. 

— E de cealaltă parte a drumului. Dar nu cred să fie 
acolo. Trebuie să... 

Richard nu-l mai ascultă. Se precipită spre clădirea care- 
i fusese indicată și lângă care se ridica în garaj mic. 
Waring încercă să-l deschidă dar ușa-i rezistă. Atunci 
aruncă o privire în jurul lui și observă un bidon. Cu 
ajutorul acestuia făcu ca zăvorul să sară dintr-o singură 
lovitură. Apoi privi, repede, în interiorul garajului care era 
însă gol. 

— Ce faci acolo? strigă, Teel furios. N-ai voie să spargi 
ușile oamenilor chiar dacă-ţi trebuie urgent o mașină. 
Afacerea asta o să te coste zece lire... 

Ofiţerul îi puse mâna pe umăr, îl privi în ochi şi-i spuse 
cu un calm înfricoșător: 

— Taci din gură. 

Şomerul se făcu palid ca un mort. Nu era inteligent, dar 
ameninţarea care se observa chiar numai din atitudinea lui 
Waring era prea evidentă să nu ţină seama de ea. 

Waring intră în garaj și constată că în dosul uşii, pe 
jumătate ascunsă, era o motocicletă veche. O scoase afară. 
li verifică starea „tehnică” şi încercă să pună motorul în 
mișcare. Fără rezultat. Se întoarse atunci spre însoţitorul 
și ordonă: 

— Repede, o lanternă. 

Celălalt se supuse, subjugat. Alergă să împrumute o 

lanternă de la soţia lui Ned. Când reveni, Waring demonta 
magnetoul cu o cheie englezească pe care o găsise în 
garaj. 

— Luminează-mi, îi zise el. 

Un magnetou nu este ușor de reparat de un om ale cărui 
mâini tremură de frică și care operează într-o lumină 
îndoielnică. Eroul unui roman de senzaţie ar fi reușit acest 
tur de forță. Cu Richard se întâmplă însă altfel. Uită să 
repună o piesă importantă, ceea ce-l obligă să înceapă din 
nou. În sfârșit, termină. Sări în șea și apăsă pe accelerator, 
dar în zadar. Abia la a patra încercare se puse motorul în 
mișcare. 

— Acum e bine, strigă Teel care terminase prin a fi 
câștigat pentru cauza tânărului. La revedere și noroc. 

— Mulţumesc, replică Waring depărtându-se cu toată 
viteza. 

Pe măsură ce se încălzea, motocicleta devenea mai 
rapidă. Acum rula în «pline gaze» și înainta ca o săgeată. 
Richard își recăpăta curajul. Se angajă pe un drum lateral 
care era același pe care-l întrebuințase Pamela când o 
condusese pe d-na Dreen la mica vilă. În câteva, clipe, 
motocicleta pătrunse în parcul domeniului Queensmarry, 
ale cărui turnuri se zăreau la orizont. 

Speranţa înlocuise  neliniștea în inima tânărului. 
Deodată, motorul se opri. Vechea mașină fusese supusă la 
un efort prea mare și Waring își dădu seama că i-ar fi 
trebuit prea multă vreme să-i repare avaria. Aruncă 
motocicleta într-un șanț și-și continuă drumul în grabă. 
Ajunse la o barieră mică pe care o cunoștea căci astupa 
drumul cel mai scurt spre castel. O sări și se înfundă în 
pădure. După ce mersese vreo două sute de metri se găsi 
pe creștetul unui delușor la picioarele căruia observă farul 
dinapoi a unei mașini. Începu să alerge în direcţia aceea. 
Deodată, privirea fu izbită de o formă întunecoasă întinsă 
în mijlocul drumului. Se aplecă și constată că avea la 
picioare corpul unui tânăr, cu ochii ieșiţi din orbite și cu 

limba atârnată afară din gură. Un mort prin sugrumare. 

Richard nu întârzie să-l examineze de aproape, căci 
înţelesese că este una din victimele «Sugrumătorului». Se 
apropie cu precauţie de automobil și recunoscu ambulanţa 
verde care servise la răpirea d-nei Dreen. Uşa era deschisă 
și, în interiorul vehiculului, observă alte două corpuri 
întinse. Obrajii lor tumefiaţi nu erau ușor de recunoscut, 
dar Waring ghici că femeia nu era alta decât paznica 
degeneratului, pe care o văzuse, după amiază, lângă 
Harris. 

Înţelese îndată ce se întâmplase: aceste trei corpuri 
aparțineau unor afiliaţi ai bandei care fuseseră însărcinaţi 
să răpească, din nou, pe doamna Dreen. Probabil se 
luptaseră între ei și avură soarta care o rezervaseră 
victimelor lor. Dar unde se găsea al patrulea și cel mai 
periculos dintre acoliţii lui Harris? La gândul că dementul 
era liber prin pădure, lui Richard îi îngheţă sângele în 
piept. Trebuia neapărat să-l prindă și să-l ucidă ca pe o 
fiară sălbatică. 

În aceeași clipă, crezu că aude un strigăt. Trase cu 
urechea. Strigătul se repetă: o voce de femeie cerea ajutor 
pe un ton care trăda o spaimă teribilă. 

— Vin!, urlă ofiţerul precipitându-se în direcţia dinspre 
care venea strigătul. 

Minusculul salon al d-nei Robbins era teatrul unui meci 
sinistru. Adversarii erau infirmiera și «Sugrumătorul» iar 
trofeul: viaţa a două femei. Miss Readurn luptase cu mult 
curaj dar sfârșitul era aproape. 

Își ținuse adversarul la distanţa o bucată de vreme, care- 
i păruse o veșnicie, servindu-se de vătraiul încins de care, 
se părea, că degeneratul avea frică. Se dăduse înapoi, 
adăpostindu-se în spatele unei mese, și acum se pregătea 
să se repeadă. 

În tot acest timp, cele două femei nu încetaseră să ceară 
ajutor. În acest loc izolat, șansele lor de a se face auzite 
erau destul de mici. Castelul se găsea la o distanţă de 

aproape un kilometru iar vila cea mai apropiată era, pentru 
moment, nelocuită. 

În curând, capătul vătraiului se răcise. «Sugrumătorul» 
se ridică și se apropie de cele două femei scoțând un fel de 
mormăit în timp ce în jurul gurii îi mustea o spumă. 
Bătrâna doică se lăsase să cadă în genunchi și adresa 
cerului o rugăminte fierbinte. Miss Readurn îl lovi pe 
dement peste cap dar el îi smulse arma. O îndoi și o aruncă 
departe de el. Apoi întinse spre gâtul nenorocitei mâna lui 
mare și păroasă. 

— Ajutor! În numele cerului, ajutor!, urlă ea degajându- 
se cu un efort aproape supraomenesc și făcând un salt într- 
o parte. 

«Sugrumătorul» nu o urmări ci se precipită spre d-na 
Robbins. Înainte de a o atinge, se dădu înapoi scoțând un 
țipăt răgușit. Neîmblânzita infirmieră se înarmase cu o 
lopată pentru cărbuni, o umpluse cu jăratec și aruncase 
conţinutul în obrazul nebunului. 

— Ajutor! Ajutor! 

De astă dată, spre marea ei ușurare, îi răspunse cineva. 
Se auziră pașii unui om fugind, ușa fu împinsă violent și în 
odaie irupse un personaj straniu, îmbrăcat bizar. 
«Sugrumătorul» dădu un țipăt și se precipită spre noul 
adversar. O secundă mai târziu, amândoi erau angajaţi 
într-o luptă grozavă. 

Pe cât de robust era, Waring înţelese de îndată ce se 
încleștase cu nebunul că avea de-a face cu un dușman 
redutabil. 

«Sugrumătorul» era extraordinar de suplu și 
dimensiunea anormală a braţelor sale îl făcea teribil de 
periculos. Înconjură corpul ofițerului cu lungile lui membre 
și încercă să-l strângă de gât. Luptând, ieșiră din mica vila 
și miss Readurn îi auzi bătându-se în grădină. Se precipită 
spre fereastră și constată cu oroare că «Sugrumătorul» 
părea cel mai tare. Îl ţinea pe Waring sub el și se pregătea 
să-l înăbușe, fără să ţină socoteală de loviturile pe care 

ofițerul le făcea să curgă pe capul și obrazul lui. 

Waring se întoarse într-un ultim efort. La îndemâna lui 
găsi o sapă pe care o apucă și lovi cu putere. Strângerea 
care-i ţinea gâtul slăbi. Reuși să se libereze, împinse pe 
nebun înapoi și-l lovi din nou. Degeneratul, sângerând 
abundent, continua totuși să se apere și miss Readurn 
întoarse capul în faţa acestui spectacol îngrozitor. 

Un minut mai târziu auzi un pas și în prag apăru 
căpitanul Waring. 

— L-am ucis, zise el scurt. Bietul drac! Era complet 
nebun și, desigur nu era responsabil pentru actele lui. Dar 
n-am putut alege. Dacă aș fi ezitat m-ar fi sugrumat el pe 
mine. 

— Dumnezeu să te binecuvântez, domnule Dick. Numai 
graţie cerului ai venit la timp. Acest biet nebun ne-ar fi 
omorât, pe amândouă, poate fără să fi vrut, spuse d-na 
Robbins. 

— Acum sunteţi însă în siguranță, replică Waring 
bătând-o pe umăr. Numai că trebuie să mă duc imediat la 
castel. 

— Unde este lady Pamela? 

— Nu-i aici. 

— Lady Pamela nu-i aici? Dar unde este? 

— S-a dus în oraș azi după amiază și nu s-a mai întors. 

Conversaţia lor fu întreruptă de miss Readurn care 
ducându-se să vadă pe bolnava ei se întoarse fugind. 

— A plecat, strigă ea. Fereastra este descinsă. Probabil 
că ţipetele mele au speriat-o și a încercat să se salveze. 

Waring se întoarse brusc: 

— Despre cine vorbiţi?, întrebă el. 

— De d-na Dreen, îi răspunse infirmiera. 

— Atunci, tot am venit prea târziu, murmură tânărul 
lăsându-se să cadă pe un scaun. 

CAPITOLUL XIII 
O LOVITURA DE MAESTRU 


Almstromborough era orașul cel mai important din 
împrejurimile domeniului Queensmarry. Avea cinci mii 
locuitori, poseda o catedrală, o mare bibliotecă particulară 
și un important post de poliţie. 

În dimineaţa următoare zilei în care se desfășuraseră 
ultimele evenimente, căpitanul Waring urcă treptele 
comisariatului. Avea intenția să ceară ajutorul 
autorităţilor, căci deși ar fi dorit să regleze singur conturile 
lui cu Harris, ajunse la concluzia că n-ar putea ajunge la 
aceasta și că un ajutor îi era necesar. 

Şeful «Bandei florilor», pe care-l considera ca o 
veritabilă încarnare a diavolului, fusese până acum 
victorios. E drept că Waring îl ucisese pe «Sugrumătorul» 
și salvase viața doamnei Robbins și a infirmierei. Însă, pe 
de altă parte, d-na Dreen era din nou prizonieră. Tot așa 
trebuiau să fie consideraţi și Pamela. Cheeta Ram și chiar 
Froggy Hennigan. În realitate, Waring era singurul care 
scăpase dușmanilor lui. 

Miss Readurn crezu, mai întâi, că bolnava ei fugise 
singură. Dar după ce fuseseră examinate amprentele care 
rămăseseră sub fereastra deschisă a camerei, ofiţerul 
ajunsese la o altă concluzie. El descoperise pașii a doi 
bărbaţi și urmele lăsate de o targă, la piciorul zidului. 
Desigur, bandiții pătrunseseră în camera victimei prin 
fereastră, o legaseră și o duseră la o mașină care trebuise 
să-i fi așteptat la o oarecare distanţă. 

Waring era convins că isprava se datora aceleiași bande, 

care dacă eșuase într-o parte cu «Sugrumătorul» în schimb 
reușise dincolo. 

Ceea ce nu înțelegea tânărul de fel era cum au putut fi 
capturați logodnica şi servitorul lui.  Părăsiseră 
Queensmarry cu mașina Pamelei și nu se mai întoarseră. 
Desigur că era opera acelui individ numit sir Williams 
Moresby, căci Waring îl auzise pe șeful lui dându-i ordine 
în sala de consiliu. 

Cu toate acestea, Richard nu-și putea explica cum 
putuseră acoliţii lui Harris să răpească două persoane în 
mijlocul orașului și nici care era rolul jucat de Froggy 
Hennigan. 

În timp ce se îmbrăca, spre a se duce la comisariat, îl 
chemă pe Dyson - intendentul casei - și-i spuse: 

— Dyson, în două cuvinte, eu și lady Pamela am căzut în 
mâna celei mai formidabile bande de gangsteri care există 
în Anglia și mă tem că logodnica mi-a fost răpită. Strânge 
câţiva servitori și duceţi-vă până la vila d-nei Robbins. Veţi 
găsi un cadavru în grădină și puţin mai departe o 
ambulanţă în care veţi descoperi corpul unui bărbat și 
acela al unei femei. Acești trei au aparţinut bandei. Pe 
primul l-am ucis eu după ce el ucisese pe ceilalți doi și încă 
pe un al treilea, pe care-l vei găsi pe alee. 

— Domnului Dick i-a plăcut, totdeauna, să glumească, 
murmură intendentul care ieși să cerceteze cele spuse de 
ofițer. Strânse câţiva grădinari și valeţi și se duse spre 
pădure. Acolo nu găsiră însă nimic: nici cadavre, nici 
ambulanţa. Chiar și urmele luptei și amprentele pașilor 
fuseseră șterse. 

— Asta dovedește - declară Waring când intendentul se 
întoarse să-i anunţe că cercetările lui au avut un caracter 
negativ - cât de șireţi sunt acești oameni. Nu vor să lase 
nici un indiciu în urma lor. Cineva o revenit să ridice 
corpurile și să ducă mașina. Văd însă după expresia figurii 
tale că nu mă crezi. 

— D-lui Dick i-a plăcut, totdeauna, să glumească, repetă 

Dyson. 

Richard nu-și pierdu timpul să încerce a-l convinge pe 
intendent. După o odihnă de trei ore plecă la 
Almstronborough cu intenţia să povestească totul poliţiei. 

Când apăru în comisariat, un poliţist îl privi cu atenţie. 

— Bună ziua, îi zise ofițerului. Aș putea să vorbesc cu 
inspectorul districtului? Am a-i face o depoziţie. 

— Cum vă numiţi?, întrebă el. 

— Căpitan Waring. 

— Oh, intraţi domnule, nu veţi aștepta mult. 

Îl precedă într-un coridor îngust și deschise ușa unui fel 
de anti-cameră, în care se găseau două scaune și o masă. 
Waring se așeză pe unul din scaune și ghidul lui dispăru. 
Apoi intră un alt poliţist care-l examină pe ofiţer și ieși și 
el. 

Waring se ridică și începu să se plimbe în lungul și latul 
camerei. Ușa se redeschise îndată și un poliţist îşi vâri 
capul înăuntru, întrebând: 

— Doriţi ceva, domnule? 

— Da, aș vrea să-l văd pe inspector pe cât de repede 
posibil. Afacerea care m-a adus aici este urgentă. 

Omul trase încet ușa după el dar Richard nu-l auzi să se 
îndepărteze. Traversă repede sala de așteptare, deschise 
ușa și constată că polițistul era sprijinit de perete și fuma o 
țigară. 

— De ce dracu ai rămas aici?, îl întrebă Waring. N-am 
intenţia să fur mobilierul și ne pierdem un timp preţios. 
Mai durează mult până vine inspectorul? 

Polițistul surâse dar, văzând că Waring îl privea atent, 
redeveni serios și răspunse: 

— Regret, domnule. Va veni dintr-un moment într-altul. 
Mai așteptați o clipă. 

Ofiţerul se întoarse în odaie și se așeză din nou. 

Așa se scurse o jumătate de oră. Soneria telefonului 
sunase în câteva rânduri în odaia vecină, mai mulţi polițiști 
își vârâseră capul prin deschizătura ușii, privindu-l pe 

vizitator și apoi dispărând. 

Waring se apropie de fereastră privi afară. Constată că 
un poliţist înalt părea să stea de pază în imediata 
apropiere a gemului. Când îl revăzu pe Richard se făcu că- 
și aprinde pipa. 

— Iată ceva straniu!, murmură tânărul. Au aerul de a mă 
socoti drept un ocnaș evadat. 

În sfârșit, în sala de așteptare intră un personaj mai în 
vârstă, care ţinea în mână niște foi de hârtie cu antet 
oficial. 

— Căpitane Waring, începu el, fă-ţi depoziţia. 

— Sunteţi inspectorul? 

— Nu. inspectorul Dove este foarte ocupat azi dimineaţă. 
Mă numesc Rawson, detectivul Rawson, domnule Waring. 
Oh, scuzaţi, am vrut să vă spun căpitan Waring. Și acum 
depoziţia, dvs. 

— Mai întâi, replică ofiţerul, știți cine este Ebenezer 
Dreen? 

— Desigur. 

— Şi unde credeţi că se găsește în acest moment? 

— La Lausanne, cu soţia lui, răspunse imediat polițistul. 
Azi dimineaţă a apărut, într-un ziar ilustrat, o fotografie 
care-i reprezenta cu Contesa Havier și Lordul 
Rockington... 

— Vă înșelaţi, În realitate ambii sunt prizonieri într-o 
casă care nu este decât la 40 kilometri de aici, castelul 
Elmgrove al cărui proprietar, Harris, este șeful celei mai 
formidabile bande de răufăcători. Persoanele care le-aţi 
văzut pe fotografie nu sunt soţii Dreen. Sunt niște complici 
ai acestui Harris, care joacă rolul celor doi americani. 

— Iată ceva foarte interesant. Și cum le știți toate astea, 
domnule Aik... Căpitane Waring? 

— Dreen a asistat la un bal dat de tatăl meu, la Waring 
House, joia trecută. Am vorbit cu el și ne-a cerut, și mie și 
logodnicei mele lady Pamela Wainswright, să venim să-l 
vedem a două zi, în casa din Madison Square. Lady Pamela 

și cu mine trebuia să ne ducem la el să discutăm 
modalităţile unui raid transatlantic pe care dorea să-l 
finanţeze domnul Dreen. 

Detectivul aruncă o privire lui Waring și murmură o 
frază asupra extraordinarei lui lucidităţi. Ofiţerul îl privi 
surprins, dar Rawson îi făcu semn să continue. 

— Presupun că istoria mea vi se pare smintită, zise 
Waring. 

— Ba de loc, replică polițistul surâzând. O găsesc foarte 
interesantă. 

Căpitanul Waring își continuă depoziţia, pomenind de 
încercarea de răpire a d-nei Dreen, de întrevederea lui cu 
Harris, de șederea lui în cușca păsărilor și de maniera în 
care evadase. Povesti de intrarea lui în camera de consiliu, 
de ceea ce văzuse acolo, vorbi de Sung Ling și de sir 
Williams Moresby. li indică cum îl ameninţase Harris că-l 
va trimite pe «Sugrumătorul» la Queensmarry. În sfârșit, îi 
nară evadarea lui și rezumă în fața poliţistului toate 
motivele pentru care presupunea că d-na Dreen fusese din 
nou răpită, ca și Pamela și Cheeta Ram. 

— lată o poveste extraordinară, murmură Rawson, dar și 
foarte remarcabilă... 

— Poate nu-i acordaţi nici un interes, replică Waring, 
căci recunosc că are o atmosferă de roman. Totuși tot ce v- 
am spus este adevărat. Din nefericire, n-am martori. 
Trebuie să mă credeţi pe cuvânt. 

— Desigur, zise polițistul consultându-și ceasul. Am auzit 
povestiri mai extraordinare ca aceasta. Și acum, dacă vrei, 
mai spunem odată cum ai fugit ultima oară. 

Waring se supuse. Rawson mai luă câteva notițe și puse 
câteva întrebări pe care ofiţerul le găsi penibile. Se mai 
scurse o jumătate de oră. În timpul căreia interlocutorul lui 
se bâlbâi și privea la ceas din când în când. 

— Asta-i tot cât vă pot spune, conchise Richard. Acum e 
rândul dvs. să acţionaţi. Sper că veţi scotoci Elmgrove Hall 
și îi veţi aresta pe Harris cât de repede va fi posibil. 

— Desigur, nu putem lăsa să existe o asemenea 
organizație: un torţionar chinez, vampiri, este groaznic. 

— Câţi oameni veţi trimite acolo? 

— Vreo 50-60. Credeţi că va fi destul, domnule Aikman? 

— Numele meu este Waring. De ce încercaţi să-mi 
spuneţi Aikman? 

— Scuzaţi-mă, scuzaţi-mă, căpitane... Memoria mea este 
atât de defectuoasă... Credeţi că 50 de oameni vor fi 
suficienți? Dar dacă vampirii vor încerca să-i atace? 

Richard ridică repede privirea spre el. Polițistul 
întrebuința un ton ca și când ar fi vorbit cu un copil. 

— Ascultaţi, exclamă tânărul. Observ că mă consideraţi 
nebun. În numele cerului nu vă gândiţi așa. Înţeleg că 
aventurile mele par imaginare, dar nu sunt. Pe atât de 
adevărat cum mă aflu aici, există o «Bandă a florilor» care 
a pus mâna pe familia Dreen. 

Polițistul aruncă o privire pe deasupra umărului sau. 

— Nu, nu vă cred nebun, căpitane Waring. De ce aţi fi 
oare nebun? 

— Atitudinea d-tale mă face să presupun. De altfel, nu vă 
pot acuza. Dacă n-aș fi văzut toate acestea cu ochii mei, n- 
aș fi crezut că ar putea exista o asociaţie asemănătoare în 
Anglia. 

— Desigur, desigur... afirmă Rawson care părea că nu 
mai știe ce să spună. Dar n-aveţi posibilitatea să aduceţi 
nici un martor. Adică, vreau să spun, că-mi este destul de 
greu să fac ca d. Harris să fie arestat pe o simplă afirmaţie. 
Cred că mă înţelegeţi!? 

— Singurii martori posibili sunt închiși la Elmgrove Hall, 
preciză Richard. Cei doi Dreen să găsesc acolo și sunt 
aproape sigur că lady Pamela și Cheeta Ram, ordonanța 
mea - se găsesc de asemenea acolo. Numai că n-o pot 
dovedi. 

— Absolut, zise detectivul. Şi afiliații «Bandei florilor» 
care au fost sugrumaţi ieri noaptea în pădure? Nu-mi 
puteţi arăta cadavrele lor? 


109 


— Din păcate, nu. Au fost ridicate în timp ce 
întovărășeam femeile la castel. Probabil că au avut 
complici ascunși în pădure, aceia care au răpit pe d-na 
Dreen. 

— Deci, nu puteţi să furnizaţi nicio probă? 

— Dar cuvântul meu de onoare nu este suficient?, strigă 
tânărul care înţelegea acum că interlocutorul lui nu-i 
acorda nici un credit. De ce aș fi inventat o asemenea 
istorie? În orice caz, pot cel puţin să vă furnizez un indiciu: 
d-na Robbins și infirmiera vor afirma că «Sugrumătorul» se 
găsea în vilă și că d-na Dreen a fost răpită. De ce nu 
trimiteţi să fie aduse aici? 

— Desigur, murmură polițistul, care privi din nou la 
ceas. 

Apoi ridicându-se adăugă: 

— Scuzaţi-mă o clipa. 

Waring blestemă printre dinţi. Se aștepta ca povestea lui 
să întâmpine oarecare neîncredere dar nu o indiferență 
totală. Timp de câteva secunde se întrebă dacă n-avea de-a 
face cu un nou complice al lui Harris. Ideea aceasta i se 
păru însă smintită. Detectivul era poate stupid dar era 
desigur cinstit și probabil că-și închipuia că era de datoria 
să să-l trateze așa cum o făcuse. 

Deodată, de afară se uzi un zgomot de roţi și pe culoar 
răsunară niște voci. Richard se ridică dintr-un salt. Credea 
că visează căci printre voci recunoscu pe aceea a șefului 
«Bandei florilor». 

— Eram sigur că se va duce la un nost de poliție, declară 
Harris. Bietul meu David! Îmi închipui că l-aţi recunoscut 
imediat? 

— Da, da!, răspunse Rawson. L-am ţinut în sala de 
așteptare și l-am făcut să vorbească până la sosirea dvs. 
Am avut aerul că iau notițe și asta l-a calmat. 

— Bietul David!, suspină Harris. Cred că v-a spus 
aceeași poveste: v-a vorbit de flori? 

— Desigur, replică detectivul, mi-a vorbit de flori. De un 

torţionar chinez, de vampiri..... N-am ascultat decât pe 
jumătate ce a spus. Are creierul deranjat de mult timp? 

— L-a avut toată viaţa. 

Harris părea, într-adevăr, că-și stăpânește cu greu 
lacrimile. 

— l-am promis nenorocitei mele surori că mă voi ocupa 
totdeauna de el. Dar mi-a cauzat multe neplăceri. 

Waring nu pierduse un cuvânt din această conversaţie și 
înţelegea acum atitudinea detectivului. De îndată ce-i 
observase dispariţia, Harris prevenise toate posturile de 
poliție din împrejurime făcându-l să treacă drept un nebun 
care evadase. Procedeul era simplu, dar rezultatele 
obţinute miraculoase. Discreditase dinainte pe ofițer și 
când acesta povestise istoria lui atât de fantastică fusese 
luat drept un veritabil dement. 

Inainte să fi putut măcar reflecta, ușa se deschise și 
apărură Harris cu Rawson, urmaţi de sir Williams Moresby 
și colonelul Lowry. În spatele lor, Richard observă alţi trei 
membri ai bandei, corect îmbrăcaţi în negru și purtând 
jobene. 

— Ah, iată-te David, exclamă Harris. Ce băiat rău ești 
procurându-mi atâtea supărări. Trebuie să te întorci 
numaidecât acasă. 

Waring se uită la poliţist și întrebă: 

— Cine v-a declarat el că sunt? 

— Domnul David Aik... începu Rawson. 

Dar sir Williams Moresby îl întrerupse: 

— Nu, nu. Este căpitanul Waring. O știm cu toţi.... 

— Taci, trădător mizerabil, izbucni ofiţerul. Ascultă 
Rawson, dacă vei crede un cuvânt din ceea ce-ţi spun 
acești demoni și dacă le vei permite să mă ia de aici vei 
acționa în maniera cea mai ridicolă a întregii d-tale 
cariere. Sunt căpitanul Waring și pot s-o dovedesc, n-ai 
decât să telefonezi la Dyson, intendentul, să vină să mă 
recunoască. De asemenea te poţi adresa avocaţilor mei, d- 
nii Grabbitor la Londra, în Cornhill street. Nu-ţi dai seama 

că-ţi joacă o comedie? Reţine pe acești oameni până ce voi 
telefona la Londra, sau la Queensmarry. 

— Te arăţi foarte rău astăzi, zise sir Williams 
amenințându-l cu degetul. Gândește-te la supărările care le 
faci unchiului tău. Vino și noi... 

Ofiţerul, pierzându-și sângele rece, îl apucă pe falsul 
alienist de mijloc și-l azvârli spre Lowry. Amândoi se 
rostogoliră la pământ. 

— Diavolule!, mormăi colonelul ridicându-se și scoțând 
un revolver din buzunar. Trebuie să te pedepsesc, odată! 

— Thomas, zise Harris rece. 

Colonelul păli auzind această voce de temut și repuse 
revolverul în buzunar. 

— Iartă-mă unchiule, mormăi el. 

Rawson avea aerul surprins și începea, pentru prima 
oară, să se întrebe dacă vorbele tânărului nu exprimau 
vreun adevăr. Gestul lui Lowry era atât de puţin la locul lui 
faţă de versiunea pe care i-o spusese Harris. 

— Thomas este fratele lui David, explică Harris. Are și 
el... hm... tendinţe să-i semene. Înţelegeţi? 

— Ceea ce nu înţeleg e de ce-l autorizaţi să poarte un 
revolver, replică polițistul brusc, și de ce l-aţi adus cu dvs. 
dacă are creierul deranjat. Chestiunea asta îmi pare 
necurată. 

— lată prima vorbă raţională pe care ai pronunţat-o, 
exclamă Richard. Nu-ţi dai seama că acești oameni îţi 
toarnă un car cu minciuni? Nu mă cheamă Aikman și omul 
ăsta nu-mi este unchi. Telefonează unde te-am rugat... Ah, 
atenţiune! Te hipnotizează... 

Dar avertismentul veni prea târziu. Harris Îşi 
concentrase toată puterea lui în privire și, după câteva 
clipe, detectivul deveni instrumentul lui ascultător. 
Indoielile lui se risipiră și straniul incident creat de Lowry i 
se șterse complet din minte. 

— Veţi face bine să-l luaţi pe acest nenorocit, spuse el. 
Vă va urma însă de bună voie? 

— Nu, replică Waring. Toată poliţia din lume nu mă va 
putea obliga să mă sui din nou în ambulanţă. Dacă trebuie 
să mor voi muri corect și nu prin Sung Ling și procedeele 
sale. 

Spunând aceste vorbe, apucă un scaun și se retrase într- 
un colț al odăii. 

— Va trebui luat cu forţa, declară detectivul întorcându- 
se spre polițiștii masaţi în faţa ușii. 

— Aşteptaţi, exclamă Harris. Este inutil să întrebuinţaţi 


violenţa.  Căpitane Waring... știi că lady Pamela 
Wainswright se găsește în acest moment la Elmgrove Hall? 
— Da. 


— Înainte de a pleca, azi dimineaţă, i-am dat anumite 
ordine lui Sung Ling. Dacă nu voi reveni într-o oră și 
jumătate cu d-ta va începe să tortureze pe tânăra fată. Este 
aproape ora 12. Dacă nu mă urmezi imediat va fi prea 
târziu. 

Candidul Rawson crezu că unchiul îi spunea halucinaţii 
nepotului ca să-l convingă să se suie în ambulanţă. Dar 
Waring știa, din experienţă, care este adevărul. Pamela în 
mâinile lui Sung Ling! Sudoarea îi curgea pe frunte. Să se 
mai azvârle, odată, în ghearele monstrului? Se întoarse 
spre Rawson și-i adresă un ultim apel disperat: 

— Nu permite acestui mizerabil să te înșele. Trimite 
automobilul cel mai rapid la Elmgrove Hall... Nu înţelegi că 
te-a hipnotizat? 

Intonaţia vocii lui muie pe poliţist și deși îl credea 
complet nebun simţi milă pentru el. 

— Totul va fi bine, căpitane Waring. Vom trimite o 
mașină..... Nu te neliniști. Urmează-ţi liniștit unchiul... 

— Idiotule! urlă ofițerul căruia i se spulberase ultima 
speranţă. 

Harris își consultă din nou ceasul: 

— Vom ajunge tocmai la timp dacă plecăm imediat, reluă 
el. 

— Te urmez, răspunse ofițerul care aruncă scaunul cu 

care se înarmase. Ai mai câștigat odată. Dar va veni și 
rândul meu și vei primi pedeapsa meritată pentru toate 
crimele tale. 

CAPITOLUL XIV 
IN CAPCANA 


În noaptea aceea, moartea parcurse culoarele din 
Elmgrove Hall și lovise mai mulţi afiliaţi ai bandei. 
Mulatrul, care era numit «Ghiocelul», era de gardă în 
laborator. Întunericul era acolo profund și omul rămase 
așezat lângă ușă până în momentul când un fel de 
zgârietură, venind de la unul din geamurile de aerisire, îi 
atrase atenţia. Se ridică pentru a-și da seama de cauza 
acestui zgomot care părea să vină din interiorul geamului 
cel mai apropiat. Ridică grilajul și privi; două specii de 
clește cu unghii teribil de mari ieșiră din întuneric, se 
înnodară în jurul gâtului său și-l strânseră până ce-și dădu 
sufletul. 

Tăcerea recăzu în laborator și minutele se scurgeau 
încet. Se auzi strigătul de frică al unui șoarece, apoi urletul 
- înăbușit de ziduri - pe care-l scotea o femeie sufocată. Ca 
răspuns la strigătul ei, sună un lanţ și gemu un om. Apoi se 
făcu din nou tăcere. î 

«Ghiocelul» era întins pe spate. In pătratul mai luminat 
pe care-l forma deschizătura ventilatorului se arătă o faţă 
palidă care rămase - mult timp - nemișcată, în timp ce niște 
ochi cu privirea arzătoare scotoceau întunericul. În sfârșit, 
o siluetă diformă înaintă șchiopătând și sprijinindu-se cu 
niște mâini lungi, schilodite. Această fiinţă stranie se 
apropie de o etajeră pe care erau înșirate mai multe 
flacoane, întinse degetele-i dislocate și luă o sticlă pe care 
scria cuvântul «otravă». Apoi nenorocitul infirm 
îngenunche în faţa ferestrei. Își ridică obrazul încadrat de 

un păr lung și alb și păru că se adresează unei femei 
invizibile: 

— Nu mai plânge, Pamela. Nu pot să-ţi facă nici un rău. 
Era un coșmar. Oamenii nu pot fi atât de cruzi..... 

Se opri ca și cum ar fi așteptat un răspuns. Îndată vocea- 
i deveni ascuţită și căpătă un accent de teroare. 

— Asta nu! Nu, mica mea Pamela! Fie-ţi milă, Dumnezeu 
Atotputernicul va lovi pe acest mizerabil... 

Într-altă sală, se petrecea o scenă tot atât de oribilă. 
Această sală conţinea o cușcă de oţel, care avea o parte ca 
o tobă iar podeaua acoperită cu un fel de unsoare neagră. 

Ceva se mișcă, cușca se deschise, un fel de capac enorm 
fu ridicat, dar nimic nu ieși. Apoi capacul căzu la loc. 

Într-o a treia odaie era așezat un om înalt, singur. Privea 
noaptea cu ochii săi fără expresie și rămase astfel mult 
timp, ca o caracatiță enormă care-și așteaptă prada. 
Mâinile gelatinoase îi erau puse pe masa care se găsea în 
faţa lui și dacă, din timp în timp, nu și-ar fi trecut limba 
peste buze s-ar fi putut crede că este mort. 

Era șeful «Bandei florilor» care-și savura triumful. 
Rămase nemișcat până în momentul când apuse luna și 
începură să se ivească primele lumini ale zorilor. Atunci 
apăsă pe o sonerie mică de argint, care era la îndemâna lui 
și ca răspuns la aceasta chemare apăru Sung Ling, palid și 
sinistru. 

— Este totul gata?, îl întrebă Harris. 

— Da, domnule. 

— Prizonierii mai dorm? 

— Da. 

Harris își privi ceasul și adăugă: 

— Într-o jumătate de oră, Sung Ling. 

Chinezul se înclină și ieși tot atât de liniștit cum intrase. 


o... .............. cc.cc.ccccccceooocooocococenecocooecocoooeeoeoooececoceceocococecocooee 


Când Waring se lăsase dus de Harris, de la postul de 

poliție, gândul care-i domina spiritul era să se aranjeze din 
nou să evadeze, să-l asasineze pe șeful «Bandei florilor» și 
să elibereze pe Pamela și ceilalţi prizonieri. Din păcate 
însă intenţiile lui nu putură fi realizate. 

Abia fu introdus în ambulanţă că sir Williams îi făcu o 
injecție care avu darul să-l arunce într-un somn mai adânc 
decât moartea. Când ajunse la Elmgrove era deci cu totul 
inconștient și fu închis într-o celulă. Rămase în situaţia 
aceasta până în momentul când i se dădură să respire niște 
săruri puternice. Ofiţerul tresări și se trezi. Timp de mai 
multe minute nu-și aminti nimic. Apoi memoria îi reveni 
brusc și înțelese că se afla din nou în puterea «Bandei 
florilor». Ridicând ochii îl observă pe Sung Ling care-l fixa 
cu o privire răutăcioasă. 

Chinezul avea un revolver în mână. 

— Foarte frumoasă dimineaţă, șuieră el între dinţii lui 
strânși. În curând vei regreta cele făcute seara trecută. 
Casca e o tortură bună dar cursa de șoareci este cea mai 
bună. Acum e rândul meu să mă distrez. 

În timp ce vorbea chinezul, Richard constatase că avea 
mâinile legate la spate. 

— Acum vei merge cu mine, zise chinezul. Dacă nu, mă 
voi duce s-aduc un fer roșu. 

— Nu trebuie să te mai obosești, ripostă căpitanul, care 
se ridică și ieși din celulă urmat de chinez, care-i sprijinise 
revolverul de spate. 

Ascultând de instrucţiile lui Sung Ling, cobori o scara în 
spirală, cufundată într-un întuneric complet. Chinezul 
ducea o lanternă care lumina slab niște pereţi pe care 
curgea apă. 

Ajunseră la un fel de coridor lung sau mai curând un 
tunel. Apoi coborâră o nouă serie de scări. Se simţea o 
răceală umedă. În sfârșit, se opriră în faţa unei uși grele, 
ruginită. Sung Ling făcu să se audă un fluierat bizar. Ușa 
se deschise, învârtindu-se încet în balamalele ei. Waring 
trecu pragul și se găsi într-un fel de mausoleu imens, ai 

cărui pereţi erau acoperiţi de mușchi. Pământul era 
alunecos și se respira un miros de plante în descompunere. 
La una din extremităţile acestei subterane se găsea o 
cușcă imensă de fier, care avea podeaua acoperită cu un 
strat vâscos. Mirosul pe care-l remarcase Waring părea 
mai accentuat în apropierea cuștii. 

Atenţia ofițerului fu atrasă de un grup mic de persoane, 
strânse unele lângă altele, într-un colţ. Erau trei bărbaţi și 
două femei pe care-i păzeau patru indivizi înarmaţi cu 
revolvere. 

Richard îl recunoscu pe Dreen, care avea o alură 
amenințătoare, pe Cheeta Ram cu ochii arzători, Froggy 
Hennigan - palid și stupefiat - apoi duna Dreen sprijinită de 
umărul  Pamelei. Privirea tânărului se opri asupra 
logodnicei lui. Avea obrazul palid dar capul i se ridica 
mândru. Când îl văzu, dădu un strigăt de bucurie. 

— Dick, iubitul meu! Mi s-a spus că ești mort! 

— Este una din sinistrele minciuni de care sunt capabili, 
ripostă ofițerul. Nu sunt încă mort și sper să nici nu fiu atât 
de repede. Mă supără doar faptul că nu ştiu cum vom ieși 
din această aventură. 

Efectul vorbelor lui fu magic și toropeala care se 
abătuse asupra micului grup păru că se risipește imediat. 
Americanul își ridică umerii, Cheeta Ram surâse și chiar 
Froggy păru mai puţin năucit. 

— Viitorul număr al programului, doamnelor și domnilor, 
reluă Richard, va fi un cântec acompaniat de dans al d-lui 
Sung Ling. Cum, nu vă place? Atunci va trebui să-l 
înlocuiesc... 

Și, deschizând gura, intonă primele măsuri ale unui 
cântec popular. 

— Cântaţi în cor cu mine, adăugă el. 

Toţi prizonierii îl ascultară în timp ce paznicii lor 
schimbau priviri. Niciunul nu încercă însă să-i oprească. 
Waring se apropiase de logodnica lui. Tânăra fată se 
întoarse spre el și-i murmură la ureche: 

— Avem vreo speranţă? 

— Mă tem că nu. Căci de astă dată ne ţin bine. Sunt 
dezolat că te-am antrenat într-o asemenea aventură. 

— Totul mi se datorește mie, replică Pamela. M-am lăsat 
înșelată prostește de acest mizerabil de sir Williams 
Moresby. Ne-a făcut să ne urcăm, pe Froggy și pe mine, în 
mașina lui și ne-a adormit cu un gaz. Dar acum ce crezi că 
se va întâmpla, Dick? 

— Vreo  drăcovenie, poţi fi sigură. Acești oameni 
încearcă să frângă rezistenţa lui Dreen. Cred că eu și cu 
tine vom fi pedepsiţi în faţa tovarășilor noștri. 

Tânăra tremură de groază și întrebă: 

— Crezi că Harris este nebun? 

— De fel. Este tot atât de sănătos la minte ca și tine sau 
ca mine. Numai că este de o cruzime fără margini și toţi 
ceilalţi îl ascultă orbește. Este creierul întregii organizaţii. 
Este un veritabil demon care nu se va da înapoi de la nimic 
ca să pună mâna pe averea lui Dreen. 

D-na Dreen ridică capul și gemu ca un copil. Pamela o 
mângâie și îi vorbi cu blândeţe. Cele două femei nu erau 
legate. Căpitanul își încrucișă privirea cu Dreen care-l 
întrebă: 

— Suntem jucăriile unui coșmar? Îi crezi capabili să-i 
facă vreun rău lui Mamie? 

— Voi încerca să-i împiedic, îl asigură ofiţerul. Reculege- 
te domnule. Trebuie să căutăm un mijloc să ieșim de aici. 

— Un mijloc de ieșire, repetă Ebenezer Dreen privind în 
jurul lui. Singura cale ar fi fost să atacăm paznicii. Dar așa 
legaţi cum suntem n-o putem face. Și dacă ne-ar omori, 
femeile vor rămâne fără apărare. Dar ei ce mai așteaptă? 

— Vor să te aducă la capătul rezistenţei nervoase ca să 
pună mâna pe averea d-tale. 

— Dacă cred că mă vor înspăimânta, urlă americanul, se 
înșeală. 

— Da, dar mai este și soţia d tale, observă Richard. 

— Este adevărat. 

Miliardarul își mușcă buzele. Dacă ar fi fost singur, ar fi 
fost capabil să îndure orice tortură dar gândul că soția lui 
ar putea suferi, îl îngrozea. După o clipa de tăcere, spuse 
ofițerului: 

— Cred că trebuie să mă socotești ingrat pentru că nu ţi- 
am mulţumit încă d-tale și lady-ei Pamela pentru ceea ce 
aţi făcut. Fi sigur însă că dacă Ebenezer Dreen va redeveni 
liber nu veţi regreta ajutorul care i l-aţi dat. Mica d-tale 
logodnică a fost magnifică. Când Mamie a fost adusă aici 
unul dintre acești mizerabili s-a apropiat de ea să-i dea un 
picior. Atunci lady Pamela a apucat un taburet de lemn, 
care era pe culoar și l-a lovit pe individ în plină faţă. Cred 
că i-a spart nasul. Bruta puse degetul pe trăgaci dar unul 
dintre tovarăși i-a oprit mișcarea. Am impresia că au primit 
un ordin formal să nu ne omoare. 

Waring cunoștea motivul acestei atitudini. Cunoștea 
sinistrele proiecte ale lui Harris. Nu-i dăruise viața 
Pamelei, lui Cheeta Ram și chiar lui din bunătate. El voia 
să-i facă să sufere tortura sub ochii lui Dreen, pentru ca 
spectacolul suferinţei lor să îngrozească pe miliardar, 
convingându-l să-și sacrifice averea. 

În tot acest timp, prizonierii rămăseseră în picioare, în 
mijlocul pivniţei. Paznicii, nemișcaţi în spatele lor nu-i 
împiedicau să vorbească. Sung Ling dispăruse, fără 
îndoială pentru a-l preveni pe Harris că totul e gata. În faţa 
lor se găsea cușca cea mare, goală, și cu toba ei. 

Se mai scurse o jumătate de oră, care păru o eternitate 
prizonierilor. Adesea Waring adresa câteva vorbe lui 
Cheeta Ram. Dar micul hindus era animat de o furie atât 
de mare contra acelora care-i supuneau pe stăpânul lui 
iubit și pe logodnica lui la un asemenea tratament încât 
era incapabil să răspundă. Ochii îi aruncau flăcări, obrajii 
erau acoperiţi de lacrimi și tremura din cap până-n 
picioare. Dacă Waring nu l-ar fi împiedicat, s-ar fi aruncat, 
așa cum era legat, asupra paznicilor lui. Dar căpitanul îi 
ordonă să-și păstreze sângele rece. Waring alcătuise un 

plan disperat, dar trebuia să mai aștepte pentru a-l pune în 
executare. 

Interminabila așteptare începu să-l demoralizeze chiar și 
pe Waring, când ușa ruginită se deschise și lăsă să treacă 
pe Harris cu chinezul, urmaţi de Lowry, Sunbury și sir 
Williams. Observându-l pe colonel și pe fostul lui secretar, 
Dreen fu apucat de un acces de furie. 

— Ah, iată-vă, trădători nerușinaţi, urlă el. Dacă aș putea 
să pun mâna pe voi... 

Unul din paznici înaintă, își ridică revolverul și-l lovi pe 
american, peste gură. Dreen se dădu înapoi, scuipând 
sânge și blestemând. Lowry și Sunbury schimbară o privire 
și izbucniră în râs. 

Harris se strecură între prizonieri și cușcă și, timp de 
câteva minute, își contemplă victimele în tăcere. 

— În sfârșit ne regăsim faţă în faţă, începu el. Afacerea a 
fost, de altfel, dintre cele mai amuzante. 

Nimeni nu-i răspunse. Numai d-na Dreen lăsă să-i scape 
un plâns înăbușit. 

— Această mică aventură, reluă Harris, s-a terminat sau 
mai curând se va termina exact cum o doresc eu. 
Permiteţi-mi să vă spun că, niciodată, nu am luat în serios 
opoziţia pe care aţi făcut-o proiectelor mele. Nu sunteţi 
primii care aţi încercat să mă contracaraţi. Şi, fără 
îndoială, nu veţi fi nici ultimii. Cred că vă recunoaștețţi 
învinși. 

Se întrerupse și-i privi pe rând. Toţi îl sfidară cu privirea 
numai Waring fixă pământul. 

— Campionul vostru nu pare în formă, declară Harris 
surâzând. Ce ţi s-a întâmplat, căpitane Waring? De câte ori 
am avut plăcerea să mă întreţin cu d-ta nu prea erai calm... 
Ba dimpotrivă! 

— Continuă, îi replică ofițerul cu o voce tremurătoare. 

Dreen îl contemplă cu mirare. Tânărul ofițer să-și fi 
pierdut, curajul în ultimul moment? 

— Mă deziluzionezi, căpitane, continua Harris. Oare 

frigul să aibă o influenţă rea asupra d-tale. Îmi pare că 
tremuri... 

Richard ridică capul. 

— Nu-mi este frică, cum se pare că presupui, zise el. 
Continuă, brută... Puțin mă interesează tortura. Ceea ce 
mă agasează este numai insuportabila ta încetineală. 

— Tânărul cocoș este îngrozit, se rânji Lowry. Priviţi-i 
dinţii îi sună ca niște castane. 

— Nu, el nu se teme de voi, strigă Pamela. Așa-i, Dick, că 
mânia te face să tremuri. 

Logodnicul ei îi aruncă o privire de recunoștință. 

— Desigur, bolborosi el. _ 

Dreen era consternat. In ciuda negărilor căpitanului 
acesta părea cuprins de o teamă profundă. Americanului îi 
fu milă de el și mai ales de Pamela. 

— Presupun, declară miliardarul, că nici unuia dintre noi 
nu-i este frică. Numai că toţi suntem obosiţi de atâta 
așteptare. Haide, animalule, la fapte! 

— Dragă domnule Dreen, îl întrerupse Harris, nu mă 
brusca. Cred că nu-mi vei refuza o scurtă clipă de triumf. 
De altfel, sunt convins că atunci când voi ajunge la 
sfârșitul expozeului meu nu-mi vei mai fi recunoscător. Am 
un presentiment că-mi vei face o ofertă înainte ca să se fi 
scurs o oră. De asemenea, nu voi fi surprins dacă mă vei 
implora să accept o sumă pe care o voi refuza. 

— Focurile infernului se vor stinge înainte de a-ţi oferi 
banii, șarpe infam! 

— Credeţi? replică Harris. S-au văzut lucruri mai stranii, 
domnule  Dreen.  Reușesc totdeauna să-mi realizez 
presentimentele. Mai înainte, am de dat o mică explicaţie. 
În ziua când căpitanul Waring a reușit să evadeze, lăsându- 
l pe chinez în hainele lui, n-a avut curajul să aștepte să-și 
salveze servitorul hindus care alergase în ajutorul lui. În 
momentul în care acesta din urmă era pe cale să pătrundă 
într-o cușcă ocupată de un șarpe «mamba», căpitanul mi-a 
aruncat o ţeava grea în cap. N-a greșit decât de puţin dar... 

— Eu n-am aruncat nimic, îl întrerupse Waring. Jur pe 
tot ce am mai sfânt pe lumea asta. 

— Cât de mincinoși ne face frica!, suspină Harris. Sunt 
deziluzionat de atitudinea d-tale, căpitane. Dacă n-ai 
aruncat d-ta ţeava atunci cine? 

— Afirm că nu știu nimic, replică ofiţerul. 

— Bine, bine... zise Harris ridicând din umeri. Să 
spunem că această ţeava a căzut de pe acoperiș într-un 
moment foarte oportun pentru Cheeta Ram pentru că i-a 
permis să scape de mamba și i-a oferit o mică recreatie d- 
lui Dreen. Totuși, libertatea lor n-a fost de lungă durată 
căci un val ușor de fosgen n-a întârziat să-i readucă la 
inconștienţă. 

Apoi am trimis două buchete din «florile» mele la 
Queensmarry. Primul se compunea din «Sugrumătorul», 
madam Bernier, «Dalia și șoferul iar al doilea din Sunbury, 
«Miozotis» și «Zambila». Luasem aceste măsuri ca o 
precauţie, căci n-aveam toată încrederea în primul 
«buchet». Acum vă va spune Sunbury expozeul său. 

Fostul secretar al miliardarului se supuse și declară: 

— Am ajuns la mica vilă cu puţin înainte de ambulanţă. 
Ne-am ascuns mașini, și înarmaţi cu o brancardă ne-am 
apropiat de casă. D-na Robbins și infirmiera flecăreau în 
salonaș și niciuna dintre ele nu ne-au văzut răpind pe d-na 
Dreen prin fereastra camerei. Cum bătrâna doamnă 
leșinase, lucrul nostru a fost ușor. O duserăm pe targă 
până la mașina, care era la vreo 400 de metri de vilă și 
după instrucţiunile primite rămaserăm în așteptare. 
Trebuia să ne întoarcem la clădire ceva mai târziu să ne 
convingem dacă «Sugrumătorul» și banda lui nu lăsaseră 
prea multe urme ale trecerii lor. Peste câteva clipe, 
auzirăm strigăte din direcţia vilei. Noi așteptam să vedem 
flăcări ridicându-se din căsuță dar cum nu apărură l-am 
trimis pe «Miozotis», după știri. Reveni și-mi comunică că 
d-na Bernier, «Dalia» și șoferul fuseseră sugrumaţi și că 
maniacul era întins mort în grădina vilei. El fusese 

literalmente masacrat cu lovituri de sapă. Îmi mai 
comunică că vila era goală. Am făcut atunci ca corpurile să 
fie puse în ambulanţă, am îndepărtat - pe cât îmi fu posibil 
- orice urmă revelatoare și însărcinai pe unul din oameni 
mei să conducă ambulanta aici. Eu îl urmai cu automobilul 
meu, în care se găsea și d-na Dreen. 

— Expunerea cred că a fost destul de clară, reluă Harris. 
Acum se revenim la ultima fază a aventurii. După ce-mi 
recăpătai cunoștința, după lovitura care o primisem cu 
țeava pe care căpitanul Waring pretinde că nu mi-a 
aruncat-o, am reflectat asupra situaţiei. Lipsea numai 
căpitanul pentru ca vânatul să fie complet. Nu mi-a trebuit 
multă filozofie ca să ghicesc că acest tânăr, puţin inventiv, 
se va adresa poliţiei. Ceea ce e și întâmplă. Numai că 
atunci când căpitanul se prezentă la circumscripție, 
polițiștii fuseseră preveniţi că un tânăr nebun, numit David 
Aikman, fugise din casa bătrânului său unchi. Mania 
tânărului băiat consista în a se crede persecutat de o 
«Bandă a florilor» care căuta să stoarcă banii victimelor ei 
închizându-le în cuști pline de păsări vampiri. Detectivii 
găsiră foarte amuzantă această poveste și au fost foarte 
fericiți să redea pe nebun familiei sale. Și acum, paharul 
meu este plin. Insectele mizerabile care au vrut să se 
opună planurilor mele sunt la dispoziția mea. Vor regreta 
că au vrut să se amestece în planurile mele. Așa-i lady 
Pamela? 

Tânăra ridică capul și răspunse dușmanului ei: 

— Nu regret nimic. Ce vei câștiga din toate acestea și la 
ce-ţi va servi această avere, dacă vei pune mâna pe ea? 

— Banul înseamnă putere, replică Harris, și această 
putere îmi va ajuta să distrug civilizaţia. Voia conduce 
întreaga umanitate. Acesta este proiectul meu și pentru 
realizarea lui am nevoie de bani. 

Harris se întoarse spre Sung Ling și-i spuse: 

— Cred că a sosit momentul să arăţi acestor domni cum 
ne servim de cursa de șoareci. Căpitanul Waring ne va 

servi pentru prima demonstraţie. 


125 


CAPITOLUL XV 
TRIDACNUL 


Chinezul depuse îndată lanterna pe care o ţinea în mână 
și se apropie de colivie. Îngenunche și făcu să-i iasă de pe 
buze o serie de triluri muzicale care se asemănau cu niște 
fluierături stridente. _ 

Creatura care era ascunsă înăuntru păru să-l audă. În 
străfundul substanţei inerte care o compunea era un creier 
embrionar și acest creier învățase să identifice chemările 
lui Sung Ling cu ideea de hrană. Răbdătorul oriental 
reușise graţie unei lungi ucenicii, să-i deștepte o anumită 
lumină incertă care se asemăna inteligenţei. 

Un fel de capac verzui se ridică încet. Materia vâscoasă 
dezgusta prin marginile ei cleioase. Capacul acesta se 
mișcă în jurul lui și luă forma unei scoici în evantai. În 
interior se găsea o masă gelatinoasă de un alb verzui. 
Masa aceasta trăia căci avea pulsaţii ușoare. _ 

Sung Ling scoase un flaut din buzunar. Încetă să mai 
fluiere și cânta din instrumentul scos cu un aer straniu 
care evoca jungla otrăvită cu cruda ei faună. 

Un fel de spasm de dorinţă trecu prin moluscă a cărei 
culoare se schimbă. De la verde murdar, cum arăta la 
început, deveni roșie ca cerul la asfinţitul soarelui și se 
acoperi de un lichid unsuros secretat de glandele ei 
salivare. Pentru acest monstru sunetele flautului n-aveau 
decât o singură semnificaţie: să mănânce. Acţiona ca și 
cum s-ar fi aflat în fundul mării, așteptând să treacă peștii 
printre alge. 

Harris se apropiase de colivie și-și apăsă capul de 

zăbrele. Molusca părea că-l privește. Exista fără îndoială o 
oarecare afinitate între omul-caracatiță și tridacnul- 
canibal. 

După o clipă, Sung Ling încetă să mai cânte și Dreen își 
regăsi vocea. Judecând după aparente, miliardarul era mai 
puţin impresionat decât tovarășii săi. 

— Ce reprezintă toată comedia asta?, întrebă el. Ne luaţi 
drept copii care au frică de o meduză? 

Harris se întoarse cu regret de la contemplarea lui și-i 
răspunse: 

— Această moluscă provine din Borneo unde era 
venerată într-un templu fiind considerată ca un zeu. 
Fecioare încununate cu flori și preoţi o hrăneau cu carne 
de om... carne de om, repetă el privindu-l pe Waring. I se 
ofereau nou-născuţi ca sacrificiu, continuă șeful bandei. 

Urmă o scurtă tăcere în timpul căreia Sung Ling își 
șterse flautul și-l vâri în buzunar. Prizonierii evitau să se 
privească. Înţelegeau că temnicerul lor medita la vreo 
monstruozitate, dar nu îndrăzneau să-i aprofundeze 
intenţiile. 

— Sper, reluă Harris, că aţi observat toţi colivia. Este o 
lucrare a lui Sung Ling, de o ingeniozitate extraordinară. 
Desigur că ideea de a întrebuința un tridacnu” era de-a 
dreptul originală. Dar adăugând și această tobă a devenit 
genială. Cred că voi trebui să vă fac o experienţă ca să 
puteţi aprecia, la justa-i valoare, invenţia lui Sung Ling. 

Privi spre cei patru paznici care erau în spatele 
prizonierilor. 

— «Iris»!, strigă Harris. Vrei să vii aici? 

Omul chemat tresări. 

Era un individ uriaș care-și ucisese fratele mai mare cu o 
lovitură de secure și care, apoi, se refugiase printre acoliţii 
lui Harris. 

— Ce dorești, patroane?, întrebă el. 

— Doresc să arăţi acestor doamne și acestor domni la ce 

servește cursa de șoareci, răspunse șeful. 

— Să intru în această colivie de oroare?, strigă omul cu 
groază. 

Apoi râse nervos, scutură din cap și reluă: 

— Cereţi-o «Clopoţelului», care știe să se caţere ca o 
pisică. 

Sir Williams Moresby, veșnic dornic să fie în grațiile 
șefului său. Îl ameninţă pe «Iris» cu pumnalul său. 

— Închide-l! strigă Harris. Nu avem timp să mai 
așteptăm. 

Nenorocitul nu mai avu altă alternativă decât să se 
supună. Proferă un blestem la adresa lui sir Williams și 
înaintă spre colivie, căreia Sung Ling îi întredeschisese 
ușa. Molusca păru că se deschide mai mult, ca și cum 
prevedea că se apropie hrana dorită. Fără îndoială, era 
mișcată de un fel de instinct obscur. 

Omul ezită pe prag apoi se întoarse spre Pamela, ca și 
cum i-ar fi implorat protecţia. Dar tânăra fată nu-l privea. 
Se așezase și puse pe genunchii ei capul bietei doamne 
Dreen, care-și pierduse conștiința. 

— Intră!, strigă Moresby agitându-și pumnalul. 

«Iris» pătrunse în colivie și se înfundă până la mijloc în 
materia vâscoasă. Tridacnul păru că se cutremură și marea 
lui scoică se mișcă. 

— Suie-te pe tobă, idiotule!, urlă Sunbury, căci astfel te 
va înghiţi. 

Nebun de frică, «Iris» se cățără pe scările care duceau 
la tobă și pe a cărei suprafaţă începu să se menţină în 
echilibru, înaintând repede și în sens invers. Dacă s-ar fi 
oprit o singură clipă mișcarea circulară l-ar fi proiectat în 
interiorul imensei scoici care se deschidea sub el. Peste 
câteva secunde, mizerabilul fu acoperit de sudoare, gâfâia 
și inima-i stătea gata să-i se spargă în piept. 

Îngrozitorul spectacol exercita asupra acelora care-l 
priveau un fel de fascinatie. 

În timp ce atenţia tuturor se concentra asupra coliviei, 

Waring aruncă o privire în jurul lui. Înţelegea prea bine ce 
voia să facă Harris și-și dădu seama că trebuia să 
acţioneze înainte ca acesta să-și fi pus în aplicare 
diabolicul lui proiect. Șeful bandei avea intenţia să-l oblige 
pe Dreen să asiste la un spectacol atât de îngrozitor încât 
să-și piardă raţiunea. Experienţa încercată asupra lui 
«Iris» ar fi fost urmată de executarea lui Waring și apoi a 
tovarășilor săi. D-na Dreen ar fi fost sacrificată, fără 
îndoială, ultima și, înainte ca ea să fi intrat în colivie, 
miliardarul ar fi devenit, cu siguranţă nebun. 

În consecință, dacă voia să împiedice triumful 
banditului, ofițerul trebuia să acționeze fără să piardă o 
clipă. Dreen, Hennigan, Cheeta Ram și chiar el purtau 
cătușe și erau supravegheați de nouă oameni înarmaţi cu 
carabine sau revolvere. 

Deodată, Richard observă ceea ce nu remarcase până 
atunci. În peretele din fața ușii se deschidea o gură de 
ventilație destul de mare ca să lase să treacă corpul unui 
om. Gura aceasta era închisă cu un grilaj prin zăbrelele 
căruia doi ochi arzători de ură îl fixau pe Harris. Ofiţerul 
privi mai de aproape. I se păru că observă un obraz lipit de 
grilaj și-și aminti vag că-l mai văzuse. Avu chiar impresia 
de a fi vorbit cândva cu un om cu fruntea largă și buza 
superioară proeminentă care se asemăna cu acesta. Brusc, 
își reaminti că mai constatase o apariţie asemănătoare în 
dosul grilajului ventilatorului din sala de consiliu. Dar cine 
era? Și de ce trăsăturile îi păreau atât de familiare? În 
sfârșit, punctul cel mai important era că acest personaj 
părea să urască pe șeful bandei, ceea ce, însemna că putea 
fi un aliat util pentru prizonieri. 

În timpul acesta, «Iris» se epuiza din ce în ce mai mult și 
era evident că va cădea peste puţin timp. Și tridacnul 
părea s-o fi înţeles. Parcă se lărgise și mai mult iar 
suprafaţa lui lucea. 

Harris făcu un semn, lui Sung Ling. Acesta, care ar fi 
dorit să asiste la sfârșitul dramei, scoase un suspin dar 

apăsă pe pârghia servind de frână suprafeţei tobei care-și 
încetini mișcarea și apoi se opri. «Iris» căzu pe scări și 
molusca scoase un fel de gâlgâit răgușit și-și aplecă ușor 
scoica. 

— Nu o lăsa să se închidă, Sung Ling!, ordonă Harris. 

Cu o mișcare promptă, chinezul își scoase flautul și 
chemă cu un semn banditul care era ultimul în rândul 
paznicilor. Acesta înaintă și întinse mâna camaradului său 
și-l ajută să iasă din colivie. 

— Mulţumesc, le zise Harris. Și acum, adăugă el 
întorcându-se spre prizonieri, sunt convins că sunteţi toţi 
gata să celebraţi geniul inventiv al lui Sung Ling. Ce 
părere ai, căpitane Waring? 

— Mie... mie nu mie frică, bolborosi tânărul. Pune-mă în 
cușcă. Mi-e absolut indiferent. 

Grimasa care-i servea de surâs lui Harris îi cută obrazul. 

— Mă tem, căpitane, replică el, că talentul d-tale de 
comedian nu va fi atât de perfect cum crezi. Desigur că vei 
încerca să mă faci să cred că ţi-e frică. Fără îndoială ai citit 
niște romane senzaţionale în care eroul înșeală pe bandit 
făcându-l să creadă că este laș și stupid. Acest procedeu 
este foarte vechi, căpitane Waring și ca să lupţi cu mine ți- 
ar trebui ceva mai multă imaginaţie. 

Richard nu se putu opri să nu râdă. Într-adevăr, ţinea să 
obţină rezultatul pe care-l indica Harris. Voia să simuleze 
frica și să-și surprindă adversarul fără apărare. Odată în 
plus, acesta nu se lăsase dus. Dar era simptomatic faptul 
că tânărul ofiţer putea să râdă deși se simţea bătut. 

— Un punct bun pentru d-ta! exclamă el, dar evită 
privirea Pamelei, căci tânăra fată înţelesese care era 
planul logodnicului ei și făcea semne disperate ca să înșele 
vigilența adversarului lor. 

Atitudinea acestuia din urmă se modifică brusc. 

— Destulă vorbărie, strigă el. Conduceţi-o pe lady 
Pamela în colivie. 

Waring tresări. Sperase să fie ucis primul dar ceea ce 

trebuia să se întâmple era infinit mai tragic. Tânăra depuse 
încet, pe pământ, capul d-nei Dreen, se ridică și făcu semn 
celor doi oameni, care veniseră s-o ia, să se depărteze. 

— Este inutil să mă conduceţi. Voi intra singura în 
colivie. Dick, dragul meu, trebuie să ne spunem, adio! 

— Nu!, strigă Waring care ridică piciorul și expedie o 
lovitură puternică în lanterna pe care Sung Ling o 
depusese lângă colivie. 

Lumina se stinse îndată și, în secunda de stupoare care 
urmă, ofiţerul sări pe umerii lui Harris. De acolo, atinse 
fierul subţire, care ţinea o a doua lanternă de plafon și 
care se rupse sub presiunea suferită. Lanterna căzu pe 
pământ și se stinse, la rândul ei. O clipă mai târziu, un 
strigăt de durere dovedi că unul dintre paznici fusese 
doborât sub greutatea corpului lui Waring, care sărise la 
pământ. 

Toată această acţiune, lungă de descris, nu dură în 
realitate decât timpul unui fulger. Paznicii abia își dădură 
seama de ceea ce se întâmplase, înainte ca subterana să fi 
fost cufundată în întuneric, și mișcările ofițerului fuseseră 
atât de prompte că nici unul dintre ei nu se gândi să facă 
uz de arma lui. 

Harris fusese doborât de atacul lui Richard, dar se ridică 
repede, strigând: 

— Aprindeţi un chibrit! 

Sunbury fu cel care se supuse, dar probabil n-ar fi făcut- 
o dacă ar fi știut că fostul său patron, se găsea lângă el. De 
îndată ce mica flacără lumină lunga faţă palidă a fostului 
său secretar, miliardarul se repezi asupra lui și-l lovi cu 
capul în plin piept. Sunbury se clătină și căzu. Americanul 
se aruncă asupra lui şi-l călcă în picioare. 

— Fugi la perete, Pamela strigă Waring. 

Ordinul acesta fu urmat de o detunătură, căci «Iris» 
trăsese în direcţia vocii. Dar tânăra fată înţelesese. O luase 
pe d-na Dreen de braţ și o trase într-un colţ al subteranei, 
departe de grupul care se lupta - orbește - în mijlocul odăii. 

Cheeta Ram fu cel care scoase cel mai mulți adversari 
din luptă. Hindusul avea ochii de pisică și cu toate că 
mâinile îi erau legate vederea lui îi conferea un avantaj. 
Alunecă, fără zgomot, în mijlocul grămezii și administră 
lovituri de picioare în dreapta și în stânga. În sfârșit 
aruncă la pământ pe unul din cei patru paznici și-l trată de 
așa manieră încât omul îi strigă să-l ierte. 

— Să-mi scoţi repede cătușele... murmură Cheeta Ram. 

Banditul se supuse, dar nu fu recompensat căci hindusul 
îl ameţi cu un pumn. Apoi puse mâna pe arma lui și trase 
un glonte în capul lui «Iris». 

Ş CAPITOLUL XVI 
RAZBUNAREA MILIARDARULUI 


Numai Harris nu luase parte la luptă. Pipăind, se 
îndreptase spre o deschizătură mică, care se găsea între 
colivie și perete, și începu să fluiere după ajutor. Dar nu 
veni nimeni și singurul zgomot care se auzi fu acela al 
grilajului ventilatorului. 

Prin deschizătura aceasta, intră cineva, care mergea 
tâărându-se pe mâini și genunchi. Noul venit se apropie de 
Harris și apoi se ridică în toată înălţimea lui, ameninţându- 
l pe șeful «Bandei florilor» cu braţele lui schilodite și 
izbucnind într-un râs de dement. 

— Poţi să fluieri cât vrei, strigă el. Nu va veni nimeni. 
Toţi sunt morți, morţi ca Pamela și cum veţi fi toţi morţi în 
curând. Asasin, torţionar! Îţi vei plăti datoria! 

Aceste vorbe fuseseră pronunţate cu o voce extrem de 
ascuţită, dominând tumultul. 

Apoi, întinzându-și mâinile diforme, nenorocitul îl apucă 
pe Harris de gât. 

Acesta nu scoase niciun strigăt și nici măcar nu rezistă, 
în timp ce inamicul său îl trăgea până în mijlocul 
subteranei. Nebunul își trecu degetele descărnate, cu un 
fel de curiozitate, pe obrazul umflat al lui Harris. Apoi 
reluă: 

— Deci tu ești acela care ai făcut să moară mica mea 
Pamela, după ce-ţi dădusem toată averea mea ca s-o 
salvez. Îmi promiseși că o vei ierta, dar nu te-ai ţinut de 
cuvânt. Apoi, în loc să-mi redai libertatea, așa cum te-ai 
angajat, m-ai închis în fundul unui turn cu șoareci și 

păianjeni, într-o obscuritate totală. Atunci eram un om. Nu 
mai credeai că ai să mă vezi cândva. Eram un om robust 
iar Pamela o femeie frumoasă! Dumnezeule Atotputernic, 
era soția mea! 

Aceste ultime cuvinte fură aruncate cu un strigăt de 
durere îngrozitoare. Infirmul îl scutura pe Harris ca pe un 
fulg. 

— Demonule! Banditule! Da, încearcă să te zbaţi. Ti-ar 
trebui forța a zece mii de oameni ca să-mi scapi. Speranţa 
de a trăi această clipă m-a împiedecat să mor. Nu mă 
credeai capabil, să evadez din turnul unde eram prizonier. 
Ignorai că te pândeam de luni de zile, că te urmăream, că 
aveam răbdare să aștept momentul propice răzbunării 
mele. Acum a venit! A venit! 

Cu un efort disperat Harris se liberă, duse din nou 
fluierul la buze și dădu un semnal strident. Nebunul îl 
strânse, din nou, de gât, ţipând: 

— Imbecilule! Sunt toţi morţi! Am luat noaptea trecută 
otravă din laboratorul tău. Apoi în am dus încet din cameră 
în cameră... Aveam o cârpă pe care o înmuiam în flacon și 
pe care o aplicam pe obrazul lor în timpul somnului. Ti-am 
spus: toţi sunt morţi. Morți ca Pamela! Ca tine! 

În spatele lor, lupta încetase. Waring, care se rostogolise 
la pământ cu un bandit care era peste el, simţi deodată că 
adversarul îi slăbește. Cheeta Ram îi vârâse un cutit între 
umeri. Ofiţerul se ridică clătinându-se puţin și, aproape 
imediat, fu răsturnat din nou, de un fel de taur furios. 

— Te voi ucide, mizerabile! 

— Ah! Nu, nu, oprește-te Dreen!, strigă Richard. Sunt 
eu: Waring. 

— Oh, scuză-mă, zise vocea americanului. Nu mai există 
nicio «floare» în viaţă? 

— Nu, răspunse vesel ofițerul. Cred că Cheeta Ram le-a 
înjunghiat pe toate... Cheeta Ram, demonule mic, cum ai 
reușit să te liberezi? Scoate-mi cătușele și fă-ne lumină. 
Ești teafără, Pam? 

— Până la un anumit punct, replică tânăra fată, căci am 
primit numeroase lovituri de picior. Domnul Dreen este 
acolo? 

— Desigur, replică americanul. 

— Atunci veniţi repede. Soţia d-tale și-a revenit și vă 
cheamă. 

— Mamie! strigă Dreen precipitându-se în întuneric. 

În acest timp, Cheeta Ram scoase cătușele stăpânului 
său și tatona ca să regăsească una dintre lanterne ca și 
cutia de chibrituri pe care Sunbury o lăsase să cadă. 

În câteva secunde, făcu lumină și apoi întrebă: 

— Sunt toţi vii? Froggy? 

Dar se întrerupse și strigă: 

— Ce-i asta? 

Căci la lumina tremurătoare a lămpilor observase pe 
infirmul care-l strângea pe Harris de gât. 

— Oh, oh!, exclamă Richard. Este omul din gura 
ventilatorului și se pare că n-are prea mare simpatie 
pentru amicul nostru. 

Domnul Dreen se întoarse și dădu un țipăt: 

— Cerule! Este Jimmie Hackett sau spectrul lui. 

— Hackett! Dar îl credeam mort, replică Waring. Nu i s- 
a regăsit corpul în Sena? Da, ai dreptate. El este. Mi se 
păruse că-l mai văzusem cândva. Numai că uite ce i s-a 
făcut!... 

Contemplă cu stupoare corpul schilodit. Acesta era 
multimilionarul care, în tovărășia soţiei lui, făcuseră 
senzaţie la Londra, cu câţiva ani înainte și dăduseră niște 
serbări splendide. Acest nenorocit cu ochii stinși, cu 
membrele schilodite, putea fi Jimmie Hackett? Şi totuși așa 
era... Era prietenul în amintirea căruia purta d-na Dreen 
medalionul. 

— Jimmie!, strigă americanul apropiindu-se de el. Mă 
recunoști? 

— Da, eu sunt, se rânji nenorocitul, sau mai curând eram 
eu. Dar acest monstru m-a prins și m-a torturat, ca și pe 

mica mea Pamela. M-a închis într-un turn unde soarele nu 
pătrundea niciodată. Aș fi fost mort dacă n-aș fi trăit 
pentru răzbunarea pe care voiam să o aplic asupra acestui 
demon cu inima de piatră. 

În jurul gurii, îi apăru o spumă ușoară. Dreen se întoarse 
spre Waring și murmură: 

— Este complet nebun. Presupun că a fost supus la 
suplicii fără precedent, împreună cu soţia lui pe care o 
chema Pamela. Noi, Mamie și cu mine, am fi avut aceeași 
soartă fără ajutorul vostru. 

Hackett  reîncepu să vorbească. Vorbele-i ieșeau 

tremurătoare de pe buze. Descrise torturi care îngheţară 
sângele auditorilor săi. Pamela se depărtă astupându-și 
urechile. Waring și Dreen erau palizi. Numai Harris 
rămânea perfect calm și fixa pe nenorocit cu ochii săi cu 
privirea rece. 
__ Deznodământul se produse deodată, ca un fulger. 
Inainte ca cineva să-i fi putut ghici intenţia, Hackett îl 
apucă pe Harris de mijloc, îl ridică și-l aruncă cu o forţă de 
care puţin l-ar fi crezut capabil peste monstruoasa 
moluscă. Îndată, aceasta se închise și dispăru în colivie 
pentru a-și devora prada. _ 

Hackett alunecase la pământ. In acest ultim efort, 
probabil i se rupsese un vas de sânge, căci în jurul gurii îi 
apăru o spumă roșie. Se mai ridică odată, aruncă o privire 
de triumf spre colivie și bolborosi: 

— Sunt mulțumit, Pamela, mi-am ţinut cuvântul... 

Surâse, își agită mâinile mutilate și recăzu pe spate. 

Era mort. 

Timp de câteva secunde nu vorbi nimeni. Cheeta Ram, al 
cărui sistem nervos nu era afectat, îl apucă pe Waring de 
mânecă: 

— Să plecăm repede, Sahib... Mult fum... Biet nebun, 
aprins casă.... 

Într-adevăr, nouri cenușii pătrundeau în subterană 
trecând pe sub ușă și se auzi trosnetul flăcărilor. 

— Hackett a dat foc casei după ce a otrăvit pe membrii 
bandei, strigă Waring. Trebuie să plecăm. Dar cum? 

— Să trecem prin tubul de aerisire, sugeră Dreen, căci 
este inutil să încercăm pe alt drum. 

Unul câte unul, se strecurară în tubul de aerisire și, 
precedaţi de Waring, care ţinea lanterna, pătrunseră într- 
un tunel umed. Drumul păru foarte lung, dar - în final - 
ajunseră într-un fel de puț secat din care urca o scară de 
fier. Escaladând-o, se găsiră în pădure. Soarele lucea și, la 
o distanţă oarecare, se auzeau niște clopote sunând vesel. 
Prima care-și recapătă sângele rece fu Pamela. 

— Duminică dimineaţă... murmură ea. Și toată aventura 
a început de joi seara... Dick, presupun că nici unul dintre 
aceşti mizerabili n-a putut scăpa? 

Ea privi printre arbori, deasupra cărora treceau nori 
groși de fum. Waring ridică din umeri: 

— Așa sper, răspunse el. Hackett a omorât un mare 
număr dintre ei. Dreen i-a ucis pe Sunbury, Cheeta Ram a 
înjunghiat pe trei din paznicii noștri iar eu pe cel de-al 
patrulea. Mai rămân: Lowry, Sung Ling și sir Williams 
care, probabil că au fugit la începutul luptei. Este aproape 
sigur că au fost opriţi de incendiu. Orice ar fi, «Banda 
florilor» îmi pare distrusă - și răzbunarea lui Hackett 
completă. 

— Crezi, întrebă Dreen, că el a fost acela care a aruncat 
țeava asupra lui Harris? 

— Probabil, replică ofițerul. Dar privește acest spectacol. 

Limbi de foc se urcau mai înalte decât copacii și 
incendiul purifica sinistra locuinţă, martoră a atâtor crime. 
Deodată, acoperișul se prăbuși și flăcările ţâșniră cu o 
violență sporită. 

— Sunt mulţumită!, exclamă Pamela cu tărie. lată 
răzbunarea pentru femeia aceea nenorocită care se numea 
ca mine. 

Ea se aplecă către logodnicul ei care-i înconjură talia, cu 
braţul său. La o oarecare distanţă, Dreen mângâia pe 

Mamie a lui și Cheeta Ram fixa pe stăpânul său cu ochi 
adoratori. Numai Froggy Hennigan părea ametit și creierul 
lui activa mai repede ca de obicei. 

— Ascultati! strigă el brusc. 

— Ce s-a întâmplat?, îl întrebă Waring. 

— Când vrei să deschizi stridiile le pui aproape de foc... 

— Ei și? zise ofiţerul. 

— Molusca aceea se aseamănă cu o stridie... Nu credeţi 
că... 
— Nu, afirmă Richard, fără prea multă convingere căci, 
atât de stranie pe cât era această idee, avu viziunea 
gigantului tridacnu deschizându-se de căldură și lăsându-i 
să-i scape un om înalt cu ochii întunecaţi. 

Dar respinse acest gând ca irealizabil și strigă: 

— Nu te face ridicol, Froggy! 


SFÂRȘIT 


138 


CUPRINS 


CAPITOLUL I ATACUL DIN: MAȘINI a ta ti o aia a 4 
CAPITOLUL II «BANDA FLORILOR»... nenea nene 14 
CAPITOLUL III CĂPITANUL WARING LA LUCRU... cecene 25 
CAPITOLUL IV ÎN CELULA LILIECILOR-VAMPIRI........eeeeeaeee 35 
CAPITOLUL. V CHEETA RAM INTERVINE... ceeace 46 
CAPITOLUL. VI CONDAMNAT LA DECAPITARE... cena 54 
CAPITOLUL VII ÎN MÂINILE LUI SUNG LING... 60 
CAPITOLUL VIII LADY PAMELA ESTE RĂPITĂ... 68 
CAPITOLUL IX ÎN VIZUINA «BANDEI FLORILOR»... seca 73 
CAPITOLUL X TORTURI CHINEZEȘTI... eee eee eeneeaneee 81 
CAPITOLUL XI MANIACUL CRIMEI 2 ce cioara 0 float a da 90 
CAPITOLUL. XII O LUPTĂ STRANIE... ceeace ee 100 
CAPITOLUL XIII O LOVITURĂ DE MAESTRU... cecene 106 
CAPITOLUL XIV ÎN CAPCANA stanca aa ti i 117 
CAPITOLUL XV ITRIDAC NUL ee za d aie ia n ian ai 128 
CAPITOLUL XVI RĂZBUNAREA MILIARDARULUL..........00.... 135 


139 


